
Noţiuni introductive 

I. Noţiunea, obiectul şi izvoarele Liturgicii. 

Liturgica este disciplina teologică care se ocupă cu studiul metodic şi sistematic al 
cultului divin public al Bisericii Creştine Ortodoxe. 

Obiectul liturgicii este deci cultul, prin care înţelegem totalitatea actelor, a formelor 
şi a rânduielilor întrebuinţate de Biserică spre cinstirea lui Dumnezeu şi a sfinţilor Lui şi 
prin care ni se împărtăşeşte harul mântuitor şi sfinţitor. 

Denumirea de Liturgică se trage însă de la cuvântul grecesc AeiTOUQyia (liturghia), 
prin care astăzi înţelegem doar slujba euharistică, dar care în sens larg înseamnă "lucru 
obştesc", adică serviciu public. In teologie cuvântul "liturghie" se poate referi şi la toate 
actele de cult şi chiar la toată lucrarea sfinţitoare a Bisericii. 1 Tocmai de aceea pentru 
disciplina dată se preferă anume denumirea de "liturgică". Un alt motiv este faptul că Sf. 
Liturghie ocupă locul central în cultul ortodox; deci pornind de la esenţă, dezvoltăm 
întregul. 

Obiectul liturgicii are mai multe subdiviziuni care studiază aparte sau comparativ 
diferite aspecte ale ei. Cele mai importante sunt: 

1. Liturgica generală, care studiază noţiunile generale legate de cult, istoria şi 
funcţia cultului, noţiunile generale despre timpurile liturgice, sărbători, posturi, despre 
locaşurile de cult, iconografie, obiecte şi veşminte liturgice, precum şi anumite aspecte 
legate de clerul săvârşitor de cele sfinte. Această parte a Liturgicii este înrudită cu o 
disciplină mai generală numită Arheologie creştină sau bisericească, iar noi, pentru a fi mai 
expliciţi, am numit-o Arheologia liturgică a Bisericii Ortodoxe, care acoperă o parte din 
ceea ce au numit-o teologii români „Liturgica Generală". 

2. Tipicul, care expune schematic rânduielile serviciului divin de astăzi, având ca 
scop îndeplinirea corectă şi exactă a slujbelor. 

3. Liturgica specială, care se ocupă cu studiul amănunţit al formelor şi rânduielilor 
de cult, având o parte istorică şi una exegetică (adică de interpretare doctrinară şi 
simbolică). 



1 Şi astăzi romano-catolicii înţeleg prin „liturgie" (ei nu zic „liturghie") toate slujbele Bisericii, iar pentru Dumnezeiasca 
Euharistie ei folosesc termenul de „missa". 

4. Imnografia - este un compartiment special al Liturgicii care se ocupă cu studiul 
liturgic, istoric şi dogmatic al imnelor liturgice. Acest domeniu nu este pur liturgic, dar 
are o valoare foarte mare pentru studiul cultului ortodox. 

Disciplina liturgicii este una foarte importantă şi este înrudită în primul rând cu 
Dogmatica, pentru că întregul cult este o expresie a credinţei noastre, dar mai este 
înrudită şi cu Dreptul Canonic, cu Omiletica şi cu Pastorala. 

Izvoarele liturgicii se pot împărţi în două categorii: indirecte şi directe. Izvoarele 
indirecte sunt toate acele scrieri, documente sau texte literare care conţin referinţe 
întâmplătoare la cultul liturgic: fragmente de texte liturgice (rugăciuni, expresii, formule), 
interpretări sau informaţii sumare asupra rânduielilor sau formelor de cult. Aici se 
numără în primul rând Sf. Scriptură, Scrierile Sfinţilor Părinţi, Rânduielile Monahale şi 
Canoanele Sinoadelor Ecumenice şi locale, precum şi cele ale Sfinţilor Părinţi. 

Izvoarele directe sunt operele scrise care au ca scop direct expunerea unor 
informaţii privitoare la rânduiala, istoria şi explicarea cultului în diferite etape de 
dezvoltare. O parte dintre ele sunt documente surse, iar altele elaborări critice sau ştiinţifice 
ale acestora. Intre ele se numără în primul rând toate cărţile de cult, precum şi toate 
scrierile patristice cu caracter liturgic dintre care amintim: 

- Didahia celor 12 Apostoli 2 şi în mod deosebit capitolele 9 şi 10 - sec. I; 

- Apologia I a Sf Iustin Martirul şi Filosoful 3 - sec. II; 

- Rânduiala bisericească egipteană a Sf. Ipolit Romanul (f 235), identificată de 
cercetători cu Tradiţia Apostolică (AnooToAncf} Tlapâbocic,) 4 ', 

- „Constituţiile Apostolice" sau Aşezămintele Sfinţilor Apostoli (AnoaToAncai Aia.Ta.yai), 
în special cărţile a Ii-a şi a VUI-a 5 ; 

- Testamentum Domini noştri Jesu Christi, o scriere „apocrifă" în limba latină, de 
tradiţie antiohiană 6 ; 



2 Editată în româneşte în colecţia PSB vol.l, Bucureşti 1979 şi 1995. 

3 Editată în româneşte în colecţia PSB voi. 2, Bucureşti 1980. 

4 Textul în româneşte cu unele comentarii au fost editate de Pr. Petru Buburuz, Sfântul Ipolit Romanul şi Tradiţia 
Apostolică, Chişinău 2002, 264 p. 

5 Lucrarea este pusă de cele mai multe ori pe seama Sf. Clement Romanul, dar în realitate ea datează de prin anul 380. 
Totuşi, această lucrare este fundamentală în studiul istoriei cultului în general şi al Euharistiei în special. Despre 
importanţa liturgică a acestei lucrări a se vedea articolului diaconului Mihail Jeltov, AnocmOAbCKue TJocmaH06MHUSl, în 
LT3, tom 3, ce. 113-119. 

- Tratatele despre rugăciune: al lui Tertulian, al Sf. Ciprian al Cartaginei şi al lui 
Origen; 

- „Evhologhionul" lui Serapion de Tmuis (Egipt) - descoperit şi editat de Dmitrevski; 

- „Catehezele" Sf. Chirii al Ierusalimului 7 ; 

- „De Sacramentis" a Sf. Ambrozie al Milanului; 

- „Descrierea pelerinajului la locurile sfinte" (Peregrinatio ad Loca Sancta) a pelerinei 
spaniole Silvia Egeria (pe la 384) 8 ; 

- „Despre ierarhia bisericească" a lui Pseudo-Dionisie Areopagitul (sec. V); 

- „Mystagogia" Sf. Maxim Mărturisitorul (f 662); 

- „Descriere a bisericii şi contemplaţie mistică (EKKAeoiaoxiKî] iozopia xai zeopia 
pLVOTVKî] deopia)" a Sf. Gherman I, patriarhul Constantinopolului (f 740); 

- „Explicarea Liturghiei Darurilor mai înainte Sfinţite" a lui Teodor Studitul (f 826). Tot 
el a scris şi un tipic pentru mănăstirea pe care o conducea şi care este de o valoare 
liturgică inestimabilă; 

- „Tâlcuirea dumnezeieştii Liturghii" (Epp.r\veia %f\c, deiac, AeiTOvpyia) şi „Despre viaţa 
în Hristos" a Sf. Nicolae Cabasila (sec. XIV); 

- O sinteză liturgică în întrebări şi răspunsuri a Sf. Simeon al Tesalonicului (f 1429) 9 - 
cea mai importantă lucrare exegetică a cultului. 

Ne-au mai rămas o mulţime de lucrări liturgice mai ales cu caracter tipiconal, cele 
mai importante fiind: 

- Tipicul Bisericii celei mari a Sfintei Sofii din Constantinopol (sec. IX), numit Synaxarion. 

- Tipicul Mănăstirii Studion (sec. IX), folosit aproape tot în Imperiul Bizantin în sec. 
IX-XIII. 

- Tipicul Mănăstirii Sf. Sava cel Sfinţit (elaborat în variantă finală în sec. XI-XII) - cel 
mai important tipic din Răsărit întrebuinţat şi astăzi. 10 



6 O lucrare apocrifă, dar de o importanţă foarte mare. Conţinutul ei reflectă practicile liturgice antiohiene (Siria) din sec. 
III-V. 

7 Ediţia în româneşte: Ed. IBM al BOR, Bucureşti 2003. 

în 2009 s-a editat în româneşte o edi ie bilingvă (română - latină) a acestei Descrieri. 
9 Prima traducere românească a fost intitulată Voroavă de întrebări şi răspunsuri, Bucureşti 1765. A doua ediţie a lui Toma 
Teodorescu a apărut cu titlul Tractat asupra tuturor dogmelor credinţei noastre ortodoxe..., Bucureşti 1865-1866. Ultima 
ediţie este apărută la Suceava 2000-2004, în două volume cu titlul Tratat. 



O alt izvor foarte important, care deşi nu ne oferă la modul direct informaţii istorice 
sau arheologice despre cult, dar care conţine patrimoniul imnografic al Bisericii, îl 
reprezintă chiar cărţile de cult, despre care vom trata la sfârşitul acestui curs. Astăzi 
acestea sunt traduse în majoritatea limbilor din spaţiul ortodox şi nu numai. 

în ultimele două secole studiul liturgic a cunoscut un progres fără precedent, chiar 
dacă conţinutul lucrării este mai mult de cercetare a documentelor vechi şi de sinteză şi 
mai puţin cu un conţinut original. începutul unui astfel de studiu, care la început trebuia 
să se ocupe în primul rând de editarea (critică) a textelor liturgice, 1-a făcut teologul 
francez Jacob Goar, care a editat Evhologhionul grecesc 11 (Ed. Paris 1647; Veneţia 1730 şi 
Graz 1960). Această lucrare a stat la baza studiului ştiinţific al Liturgicii, atât în Răsărit, 
cât şi în Apus. Cercetările însă nu s-au oprit aici, iar cei care s-au ocupat cel mai serios de 
studiul liturgicii şi de editarea textelor critice au fost teologii ruşi. Ascensiunea liturgicii 
ruse s-a datorat în primul rând sistemul învăţământului teologic (care punea un accent 
foarte mare pe studiul limbii greceşti), dar şi finanţărilor din partea monarhilor ruşi. 

Cei mai importanţi liturgişti din Răsărit sunt: 

- La greci: Panaghiotis Trembelas şi Ioannis Foundoulis 

- La ruşi: pr. Ivan Mansvetov, N. Krasnoseltsev, Alexei Dimitrevskii, Ivan 
Karabinov (martirizat de comunişti), Mihail Skabalanovici, pr. Alexandr Schmemann 12 (la 
Paris şi New York), N. D. Uspenski, pr. Mihail Jeltov, ş.a. 13 Majoritatea dintre ei au 
dezvoltat mai ales partea istorică a cultului. 

- La români: episcopul Melchisedec Ştefănescu, pr. Vasile Mitrofanovici, pr. Petre 
Vintilescu (1887-1974), care a scris Liturghierul Explicat, Curs de Imnografie, Spovedanie şi 



10 A fost tradus pentru prima dată în româneşte la Iaşi în 1816 şi retipărit la Suceava în 2002. Există şi o ediţie critică 
incompletă cu introducere şi note apărută la Bucureşti, Editura "Credinţa Noastră", 2003 (ieromonahul Petru 
Pruteanu). 

11 Euchologion sive Rituale Graecorum complectens ritus et ordines Divinae Liturgiae, officiorum, sacramentorum, 
consecrationum, benedictionum, funerum, orationum, cum cuilibet personae, statui, vel tempori congruios, juxta usum orientalis 
ecclesiae. 

12 Trebuie să menţionăm că pr. Alexandr Schmemann, trăind în Occident, a scris mai mult publicistică liturgică cu rol 
catehizator. Opera acestui remarcabil liturgist nu poate fi însă luată drept autoritate ştiinţifică. 

13 Cele mai importante lucrări ale acestor mari liturgişti ruşi pot fi găsite pe site-ul URL: 
http://www.mzh.mrezha.ru/books.htm, dar şi pe alte linkuri care pornesc de acolo. 

Duhovnicie etc; şi pr. Ene Branişte (1913-1984), care a scris cursurile universitare de 
Liturgică Generală şi Liturgică Specială + zeci de articole şi studii teologice. 

In Occident există foarte mulţi cercetători ai cultului ortodox (chiar dacă ei sunt 
romano-catolici, iar unii chiar protestanţi). Cei mai importanţi dintre ei sunt Anton 
Baumstark (m. 1886), Juan Mateos (1917-2003) 14 , Mihail Arranz (1930-2008) 15 , Robert Taft, 
ş.a. Cei mai mulţi dintre ei sunt iezuiţi de la Institutul de Studii Orientale din Roma, de pe 
lângă Universitatea Catolică Gregoriană. 

II. PRINCIPII GENERALE DESPRE CULTUL CREŞTIN ORTODOX 

Obiectul de studiu al Liturgicii, aşa cum am mai spus, este cultul divin public, prin 
care înţelegem în general, totalitatea actelor şi sentimentelor religioase prin care noi 
intrăm în relaţie de comunicare şi comuniune cu Dumnezeu. 

Privit în sensul larg şi generalizat al cuvântului, cultul reprezintă totalitatea 
slujbelor şi rânduielilor bisericeşti, precum şi orice formă şi act liturgic săvârşit de un 
cleric consacrat (sfinţit, hirotonit), prin care Biserica cinsteşte pe Dumnezeu, primind de 
la El şi împărtăşind credincioşilor harul sfinţitor. 

Cultul are ca bază sentimentul religios al omului şi setea lui după Dumnezeu 
concretizată în cele trei virtuţi capitale: credinţa, nădejdea şi dragostea. La ele se adaugă 
şi evlavia, care în cult are un rol capital, dar numai dacă nu cade într-un pietism exagerat. 

Acest sentiment religios al omului poate rămâne ascuns sau să se manifeste lăuntric 
şi această formă de cult se numeşte cult intern sau subiectiv. El se poate manifesta prin 
pietate, fapte bune, rugăciune lăuntrică etc). Desigur, această formă de cult este 
considerată nedesăvârşită şi chiar insuficientă. 

Există însă şi o formă văzută a cultului care se manifestă prin acte religioase şi rituri 
şi acesta se numeşte cult extern. Această formă de cult nu antrenează doar sufletul, ci şi 
trupul; astfel omul, în integritatea lui psiho-fizică, aduce laudă lui Dumnezeu. O formă 
ideală a cultului este cea care îmbină aceste două forme de cult. 



14 O traducere remarcabilă în limba română a uneia din cărţile acestui autor: Celebrarea Cuvântului în Liturghia Bizantină, 
Editura Renaşterea, Cluj Napoca 2007, 220 p.; iar alta a fost editată în 2009, cu titlul: Utrenia bizantină, apărută la aceeaşi 
editură şi tradusă de acelaşi Cezar Login. 

15 Acest liturgist occidental are un site personal - www.miguel-arranz.net cu titlurile la toate lucrările scrise de el, unele 
fiind accesibile în format electronic. 

în funcţie de numărul persoanelor care practică cultul religios, cunoaştem un cult 
personal sau particular, practicat de o singură persoană sau de un grup restrâns de 
persoane, dar independent de societatea religioasă în care trăieşte. Există însă şi un cult 
colectiv sau public - care este cultul oficial al Bisericii Ortodoxe şi care este, de fapt, 
obiectul de studiu al Liturgicii. Deşi aceste două forme de cult nu se exclud, ci se 
completează, uşor ne dăm seama că forma publică a cultul este superioară celei 
particulare, întrucât exprimă mai bine ideea de comuniune şi iubire dintre creştini. 

Cultul divin public al Bisericii implică nişte condiţii şi presupune anumite reguli: 

a) Trebuie să se facă prin mijlocirea clericilor, a sfinţiţilor slujitori şi care au harul 
de a exercita cultul divin; 

b) Trebuie săvârşit la timpuri determinate, în zile şi ceasuri fixe şi obligatorii 
pentru toată obştea creştinească; 

c) Trebuie săvârşit în locaşuri anumite (biserici, paraclise, capele) destinate 
rugăciunii colective şi consacrate săvârşirii Jertfei euharistice; 

d) Trebuie săvârşit după un anumit tipic fix şi obligatoriu pentru toţi. 

Cea mai concretă expresie a cultului este rugăciunea, care este convorbirea tainică 
cu Dumnezeu. Dar cultul mai presupune şi anumite gesturi şi acte liturgice care de 
asemenea intră în studiul Liturgicii şi au o anumită importanţă simbolică şi practică. 

Despre cult mai spunem că el are un întreit scop: 

- Latreutic, de adorare şi slăvire a lui Dumnezeu 16 . Termenul de adorare - Aa/roeia, 
este rezervat numai lui Dumnezeu - Treime. Sfinţii (dar şi icoanele şi sfintele moaşte) 
primesc doar o cinstire - bovALa, iar Fecioara Măria, o preacinstire - u7T£Q&ouAia. 

- Sfinţitor sau harismatic, de primire a harului divin 17 . Acest har se împărtăşeşte în 
primul rând prin Sfintele Taine, dar şi prin orice lucrare a Bisericii. 

- Didactic sau învăţătoresc şi catehetic. Cultul are scopul de a ne învăţa adevărul de 
credinţă şi de a ne da anumite sfaturi duhovniceşti, atât prin tropare, imne, stihiri etc, cât 
mai ales prin citirile din Sf . Scriptură care se fac în cadrul cultului şi prin predică. 



16 Ceea ce vine de la om spre Dumnezeu. Aceasta presupune şi recunoştinţa şi mulţumirea noastră adusă lui Dumnezeu 
- EuxacuoTia 

17 Ceea ce vine de la Dumnezeu spre om. 

Spre deosebire de romano-catolici sau protestanţi care exagerează doar un anumit 
scop sau latură a cultului, Biserica Ortodoxă dă o importanţă tuturor acestor aspecte, fără 
a accentua în mod deosebit nici una, făcând chiar o împletire a lor. 

III. AŞEZĂMÂNTUL DIVIN AL CULTULUI CREŞTIN ORTODOX 
ŞI ETAPELE LUI DE DEZVOLTARE 

Dumnezeu, făcând lumea şi pe om, s-a odihnit în sfârşit, punând astfel început 
cinstirii zilei a şaptea. După căderea în păcat a strămoşilor noştri, Dumnezeu 1-a învăţat 
pe om să aducă jertfe prin care se preînchipuia Jertfa răscumpărătoare de pe Golgota. 

Urmărind pretutindeni în natură urmele înţelepciunii şi puterii lui Dumnezeu, primii 
oameni îşi exprimau spontan sentimentele lor de bucurie şi mulţumire prin diferite cuvinte şi 
mişcări. Astfel apar ritualurile sfinte. După primirea Legii proorocul Moise a construit pentru 
poporul Israel cortul, a sfinţit persoane pentru săvârşirea cultului mozaic, a aşezat sărbătorile 
iudaice şi formele de aducere a jertfelor. 

In Noul Testament, Domnul Iisus Hristos a pus început cultului religios creştin, a 
întemeiat Biserica şi a aşezat Taina Euharistiei. La rândul lor, Sf. Apostoli, predicând la 
popoarele păgâne Evanghelia, răspândeau totodată şi metodele de exercitare a cultului 
creştin, făcând unele completări şi explicaţii necesare. Această misiune a fost preluată de 
la Sf. Apostoli de către Sfinţii Părinţi, care luminaţi fiind de Duhul Sfânt, au alcătuit 
rugăciuni, slujbe şi ritualuri, neschimbând esenţa cultului şi având la bază tradiţia 
bisericească apostolică. Astfel cultul creştin ortodox a ajuns la cea mai mare înălţime, 
bogăţie şi splendoare 18 . 

Pentru o înţelegere mai corectă a evoluţiei cultului ortodox, trebuie să distingem 
cinci perioade de dezvoltare ale acestuia, dintre care primul punct nu este o perioadă 
propriu-zisă (în sensul de durată), ci doar o împlinire şi desăvârşire a preînchipuirilor din 
Vechiul Testament şi începutul evoluţiei în mai multe etape a cultului divin în Noul 
Testament. 



18 Deşi cultul este bazat pe tradiţia apostolică care în esenţa ei nu poate fi schimbată, Biserica admite totuşi un aspect 
dinamic în ce priveşte evoluţia formelor de cult. Astfel de evoluţii pot avea loc şi în prezent şi vor avea loc ţi în 
continuare, cât va exista Biserica. 



1. Secolul I: instituirea de către Mântuitorul Hristos a cultului creştin, care are la 
bază jertfa euharistică şi principiul „închinării în duh şi în adevăr" (Ioan 4,24), şi 
dezvoltarea primară a acestui cult de către Sf. Apostoli şi urmaşii imediaţi ai acestora. 19 

2. Epoca persecuţiilor (sec. II- anul 313), când se dezvoltă principalele rânduieli 
de cult şi apar primele Sărbători închinate Mântuitorului şi martirilor. Slujbele se oficiau 
în catacombe şi în case particulare 

3. Perioada 313 - 726, când începe criza iconoclastă. Acum cultul cunoaşte cel mai 
mare avânt. Notele specifice ale acestei perioade sunt: 

a) Construirea de locaşe de cult şi dezvoltarea arhitecturii şi artei bisericeşti 

b) Dezvoltarea ciclului zilnic al slujbelor şi a sistemului de Laude bisericeşti şi a 
imnografiei 

c) Constituirea şi generalizarea textului celor două anaforale liturgice: Liturghia Sf. 
Vasile cel Mare şi cea al Sf. Ioan Gură de Aur, dar şi cea a Darurilor mai înainte Sfinţite. 

d) Apariţia celor mai multe sărbători, inclusiv ale Maicii Domnului după Sinodul 
al IlI-lea Ecumenic din 431 de la Efes 

e) Dezvoltarea monahismului care a avut un rol capital în dezvoltarea cultului 
ortodox 

4. Perioada sec. IX-XIII în care au apărut cele mai multe creaţii imnografice şi au 
luat sfârşit etapele de dezvoltare a slujbelor de rit bizantin. Tot acum au loc creştinările 
popoarelor slave. Cultul răsăritean se generalizează în tot Răsăritul Ortodox într-o formă 
aproape finalizată 

5. După secolul al XHI-lea, cultul ortodox în această perioadă n-a mai suferit 
modificări esenţiale, ci doar unele neînsemnate ce ţin de tradiţiile Bisericilor locale. Un rol 
important în această perioadă şi până acum în are Sfântul Munte Athos. 20 Un element 



19 Prin anii '70 în sec. XX s-a dezvoltat ideea precum că, cultul creştin primar ar fi fost în mare parte dependent de cel 
sinagogal. Ceva mai târziu însă, s-a demonstrat că această teorie este falsă. Cultul creştin într-adevăr a împrumutat 
unele elemente ale cultului iudaic vechi, dar nu din cel sinagogal, care e mai târziu chiar decât cel creştin (pentru că s-a 
dezvoltat începând cu sec. II d. Hr. şi s-a definitivat în sec. IX-XIII). 

20 A se vedea mai multe amănunte în studiul nostru Evoluţia rânduielilor trpiconale în Răsăritul Ortodox. Studiu istorico- 
liturgic; în revista „Studii Teologice" nr. 1/2006, pp. 63-99. Pe site-ul nostru ( www.teologie.net ) există o variantă 
revizuită a acestui studiu. 

foarte important legat de această perioadă este apariţia tiparului şi, prin aceasta, 
generalizarea cărţilor de cult în baza unor texte şi rânduieli (aproape) unanim acceptate. 

După Sinodul IV Ecumenic (451) o parte din creştinii din Orient (copţii monofiziţi, 
siro-iacobiţi, nestorieni, armeni, etiopienii abisinieni ş.a.) s-a despărţit de Biserica 
Ortodoxă, practicând şi astăzi forme de cult ce diferă de cele ortodoxe. 

O ruptură şi mai mare s-a produs în 1054, când creştinii din Apus s-a rupt de 
Biserica Universală. Acest lucru a dus la formarea unui cult apusean numit romano- 
catolic. Şi până la 1054 creştinii din Apus aveau forme specifice de cult, dar acestea nu 
presupuneau o doctrină eretică şi ritul latin nu era văzut ca ceva greşit, ca acum. 

Cultele protestante şi neoprotestante nu prezintă nici o valoare pentru studiul 
Liturgicii mai ales datorită caracterului său a-ierarhic şi pur simbolic. 

BISERICA - LOCAŞ DE ÎNCHINARE 

1. Biserica şi denumirile ei. 

Clădirea sau Locaşul închinat lui Dumnezeu în care se adună credincioşii pentru 
rugăciune şi pentru primirea harului Duhului Sfânt, prin Sfintele Taine, se numeşte 
biserică 21 . 

Cuvântul românesc - biserică provine din latinescul basilica - fiaaLÂLKfj 22 , şi care la 
rândul lui derivă din expresia grecească: fiuoiAiKr] olxoc, - casa împăratului. Echivalentul 
grecesc însă înseamnă adunare de credincioşi - eKKArjoia, adunare. Alte denumiri ale 
bisericii întrebuinţate în vechime: Kvpiaxdv, vaog, ovvoboc,, ovvaţig.. 

Biserica este „casa Domnului" şi icoana împărăţiei lui Dumnezeu. Ea este cămara de 
nuntă în care suntem chemaţi să ne logodim cu Hristos - Mirele cel Ceresc. Ea este Muntele 
Sinai în care ni se descoperă Dumnezeu şi ne învaţă poruncile Lui şi Ierusalimul cel de Sus 
(Sionul) în care suntem chemaţi să sărbătorim „Pastile cele veşnice". Sf. Maxim 
Mărturisitorul numeşte Biserica - „Cerul pe pământ", ea fiind şi „tronul lui Dumnezeu" 
fiindcă aici, în chip nevăzut, stă de faţă însuşi Mântuitorul Hristos, într-o prezenţă 
deosebită şi plină de slavă, ce nu se contrazice şi nici nu exclude atotprezenţa Lui, ci o face 
mai reală într-un anumit loc. Deci, biserica este un locaş închinat lui Dumnezeu, dar şi 
Sfinţilor Lui, care uneori sunt aleşi ca ocrotitori ai lăcaşelor divine. 23 

După exteriorul şi menirea ei, biserica, poate fi de mai multe feluri: paraclis, biserică 
(obişnuită), sobor sau catedrală. 

Paraclisul este o bisericuţă ce se găseşte în interiorul unei case sau clădiri şi se 
foloseşte temporar sau pentru totdeauna, ca o înlocuire a bisericii (din 1. greacă "para- 
ekklesia" - în loc de biserică). 

Soborul este o biserică mare unde slujesc un sobor de preoţi (de obicei în oraşe). 



21 Când acest cuvânt apare cu literă mică, el se referă la locaşul de închinare, iar când este cu majusculă (Biserică), 
termenul se referă „Trupul tainic al Domnului" sau la Biserica ca Instituţie divino-umană. 

22 Este important de accentuat că acest termen a fost folosit încă de Septuaginta, referindu-se la Templul din Ierusalim (II 
Paralipomena 4,9 şi 6,13) 

23 De aici a apărut prin filieră slavonă expresia de Hram al Bisericii. 

Catedrala este soborul în care se află catedra episcopului. Prin urmare, într-o eparhie 
nu poate exista decât o singură catedrală şi anume, biserica în care a fost intronizat ierarhul 
locului şi unde el slujeşte cel mai des, mai ales la marile sărbători. 

2. Apariţia bisericii ca locaş de cult 

In Vechiul Testament de la Adam şi până la Moise credincioşii nu aveau locaşuri 
speciale de cult. Ei săvârşeau cultul sub cerul liber şi în diferite locuri: Cain şi Abel 
aduceau jertfe în câmp; Noe pe locul unde a ieşit din corabie; Avraam pe muntele Moria; 
Iacob în Batuil etc. 

Slujirea într-un anumit locaş s-a început de la Moise, căruia Dumnezeu i-a poruncit să 
facă „Cortul Mărturiei", dându-i măsurile exacte ale edificiului ce trebuia construit (cf. 
Ieşire XXV-XVII) 24 . Cortul a fost primul locaş sfânt închinat Adevăratului Dumnezeu. După 
chipul cortului, mai târziu, Solomon a construit pe muntele Moria, în Ierusalim, primul 
Templu. Regele Persiei Nabucodonosor în urma invaziei a distrus Templul. Dar, după 
întoarcerea din captivitatea babilonică, iudeii au zidit cel de al doilea templu în care s-a 
rugat şi Mântuitorul şi care a fost distrus de către romani în anul 70 după Hristos 25 . 

In Testamentul Harului, Domnul Iisus Hristos a trimis pe ucenicii săi să binevestească 
la toată lumea, însă nu le-a indicat un loc anume pentru săvârşirea slujbelor. Hristos ia 
învăţat să se închine în duh şi adevăr (Ioan 4:24), iar prin aceasta nu a neglijat nicidecum locul 
destinat rugăciunii, ci doar a schimbat accentul de la loc 26 şi de la alte formalităţi legate de 
cult, la starea duhovnicească necesară săvârşirii cultului. El personal s-a rugat în diferite 
locuri: în pustiu, pe munte, în grădina Ghetsimani etc, iar pentru săvârşirea Euharistiei 
Mântuitorul a ales foişorul din Sion, care devine prima biserică creştină. 

In primele trei veacuri creştinii se adunau pentru a săvârşi Euharistia în casele 
credincioşilor mai înstăriţi în anumite încăperi care se numeau icoase (din 1. greacă oîkoq = 
casă). 



24 Aceasta înseamnă că Dumnezeu a revelat omenirea despre felul în care oamenii ar trebui să zidească locaşul lui 
Dumnezeu. Deci acesta nu poate fi construit oricum. 

25 Acest lucru s-a întâmplat în mod sigur după un plan providenţial al lui Dumnezeu, întrucât, odată cu apariţia 
creştinismului nu mai era nevoie de acel Templu al Legii Vechi şi nici de jertfele sângeroase aduse în el. 

26 La iudei, locul de aducere a jertfei lui Dumnezeu era doar Templul din Ierusalim. Odată cu dărâmarea acestuia, nu s-au 
mai adus nici un fel de jertfă din partea lor. 

In anii în care prigoanele asupra creştinilor căpătau un caracter mai riguros, 
credincioşii se refugiau în aşa numitele catacombe, care, conform legislaţiei Imperiului 
Roman, nu erau supuse percheziţiilor. 

Catacombele (din limba latină catacumbas - galerie subterană) sunt nişte cimitire 
subterane în care creştinii din primele trei veacuri îşi înmormântau răposaţii. Ele le mai 
serveau drept adăpost şi locaş de rugăciune în timpul persecuţiilor. 

In jurul Romei existau circa 35-40 catacombe. Ele purtau (şi poartă şi acum) numele 
proprietarilor cărora au aparţinut la început teritoriile respective sau numele martirilor mai 
principali din ele, de exemplu: catacombele Sf. Sebastian, Sf. Calist, Sf. Domitilla ş.a. 

Catacombele au înfăţişarea unor lungi coridoare subterane, de obicei strâmte (rareori 
depăşesc lărgimea de un metru), unele mai joase, altele mai înalte, tăiate vertical în pereţii 
de stâncă (o rocă vulcanică uşor de tăiat dar destul de rezistentă) la diferite adâncimi, de la 
4 până la 15 m sub pământ. Incrucişându-se şi suprapunându-se aceste coridoare, 
formează un uriaş şi complicat labirint, care ocupă o suprafaţă de 250 ha cu o lungime 
totală de 100 km. Catacombele comunică cu suprafaţa prin aşa numitele luminării, nişte 
răsuflători strâmte care servesc pentru aerisirea şi iluminarea interiorului. 

De-a lungul coridoarelor în pereţii laterali sunt săpate nişte încăperi mici, mijlocii şi 
mai mari. Primele se numesc cubicule - nişte gropniţe (cotloane) pentru înmormântare: 
Cele mijlocii se numesc cripte, iar cele mai mari - capele. Criptele şi capelele serveau 
pentru rugăciune. In ele încăpeau de la 70 până la 150 credincioşi. 

După publicarea Edictului de toleranţă religioasă de la Milan de Constantin cel Mare, 
în anul 313, se pune capăt persecuţiilor împotriva Bisericii Creştine şi creştinismul devine 
religie tolerată de Stat, iar mai apoi, după anul 380 - dominantă în întreg Imperiul Roman 
de Răsărit şi Apus. Slujbele creştine încep să se săvârşească nestingherit în locaşuri măreţe. 
In toate centrele importante ale lumii creştine din sec. IV-V se înalţă biserici, unele mai 
frumoase decât altele, prin arta construcţiei, prin dimensiuni, prin bogăţia şi splendoarea 
lor, dând astfel naştere unei adevărate arte. Exemplul cel mai strălucitor îl dă însuşi 
Constantin cel Mare, care ajutat şi încurajat de maica sa Sf. Elena iniţiază campania de 
zidire a unor măreţe biserici din Constantinopol, Roma, Ierusalim şi alte locuri din Ţara 
Sfântă. 

ASPECTUL EXTERIOR AL BISERICILOR CREŞTINE 

Modul de construire a Sfintelor Locaşe n-a fost acelaşi totdeauna şi pretutindeni. La 
început acestea aveau foarte multe elemente comune, dar în timp stilurile de bisericii s-au 
dezvoltat în funcţie de perioada istorică, zona geografică şi de mentalitatea şi perceperea 
sensului şi rostului locaşului de cult. începând cu sec. IV s-au format mai multe stiluri de 
arhitectură dintre care primul, în ordine cronologică este stilul bazilical, comun pentru 
aproape toate zonele Imperiului Romano-Bizantin. 

Denumirea de bazilică se dădea la greco-romani unor săli publice sau "împărăteşti", 
unde se adunau cetăţenii pentru a hotărî unele probleme importante ale societăţii. In 
perioada în care creştinismul se răspândeşte larg între greco-romani, bazilicile erau cele 
mai măreţe clădiri. Iată de ce acest stil de arhitectură a fost folosit drept model pentru 
construirea sfintelor lăcaşuri, adică ceea ce era considerat mai frumos şi mai măreţ, a fost 
închinat lui Dumnezeu. 

Bazilicile au de obicei forma dreptunghiulară, dar şi pătrată sau în formă de cruce. O 
notă specifică bazilicilor este prezenţa coloanelor. In interior bazilicile se împart, prin 
rânduri de coloane, în 3 sau 5 nave. Bazilicile, de cele mai multe ori nu au cupolă, ci un 
acoperiş boltit cu bolţi semicilindrice. După aspectul exterior sunt asemănătoare cu o 
corabie. 

Cele mai importante bazilici sunt: 

a) de tip Oriental: Bazilica Naşterii Domnului din Betleem - sec. IV şi VI; Bazilica Sf. 
Nicolae din Mira şi complexul bazilical Sf. Simeon Stâlpnicul de lângă Antiohia - sec. V- 
VI; 

b) de tip Occidental: Bazilica Sf. Pavel din Roma - sec. IV; Bazilica Sf. Clement din 
Roma - sec. V; Bazilica Sf. Sabina şi Bazilica Santa Maria-Majore (Maggiore) - sec. IV- V, 
renumită pentru mozaicurile sale; două bazilici din Ravena închinate Sf. Apolinarie - sec. 
IV-V. 

Bazilici de tip Occidental întâlnim şi în Răsărit. Cea mai cunoscută astăzi este Bazilica 
Sf. Dimitrie din Tesalonic. In ce priveşte Complexul Sfântului Mormânt cu Bazilica Sfintei 
Cruci din Ierusalim, numită şi Martyrion, veche din timpul lui Constantin cel Mare, astăzi 
de fapt nu mai păstrează forma ei bazilicală, ci are o arhitectură complexă şi hibridă, cu 

multe elemente romane din timpul Cruciadelor. Multe alte din bisericile de tip bazilical au 
fost distruse sau pur şi simplu li s-a schimbat arhitectura originală. Săpăturile arheologice 
arată că astfel de bazilici au existat şi în Dobrogea şi în mai multe locuri de pe malul sudic 
al Dunării. 

(Biserica Sfântului Mormânt din Ierusalim: 1 - intrarea, 2 - piatra ungerii, 3 - biserica învierii, 7 - 
Mormântul Domnului, 13 - Golgota (locul răstignirii). 

Alte stiluri mai importante sunt ce s-a dezvoltat în decursul timpului (în ordinea 
cronologică): 

a) în Răsărit 

1. Bizantin 

2. Stiluri naţionale şi locale (moldovenesc, românesc medieval, brâncovenesc, rusesc, 
balcanic, etc.) sau combinate, cum este stilul bisericilor basarabene din sec. XIX-XX. 

b) în Apus 

1. Romanic 

2. Gotic 

3. Renascentist (al Renaşterii), care a dezvoltat trei alte stiluri secundare: baroc, 
rococo, etc. 



Stilul bizantin 

In secolele IV-V paralel cu stilul bazilical, ia naştere în Răsărit stilul bizantin, leagănul 
căruia este oraşul Bizanţ (Constantinopol). 

Acestui nou stil îi sunt specifice: 

■ construirea în formă pătrată, de cerc, stea octagonală sau cruce cu braţele egale; 

■ pereţii ce formează extremele edificiului au forma absidală (de semicerc) 

■ acoperişul culminează cu o cupolă / turlă. 

Stilul bizantin, începând cu sec. VI şi până în sec. XV, devine dominant în tot 
Imperiul Bizantin. Cu timpul însă, s-a dezvoltat şi un stil neo-bizantin, care are la baza 
vechiul stil bizantin, dar împrumută şi unele elemente de arhitectură modernă. 




Cea mai importantă biserică din lume ce aparţine stilului vechi bizantin este 
Catedrala Sfânta Sofia din Constantinopol. 27 Alte biserici vechi aparţinând acestui stil sunt: 

a) în Constantinopol: Sf . Irina; Sfinţii Serghie şi Vach; Haghia Theotokos; Chora; ş.a. 

b) în alte zone de influenţă veche bizantină: Sf. Vitalie din Ravena, Adormirea Maicii 
Domnului din Niceea, Nea Moni (Noua Mănăstire) din Hios şi majoritatea bisericilor 
centrale (katholikon) din Sfântul Munte Athos; 



27 Această Catedrală a fost construită între ani 532-535 de către împăratul Iustinian, pe locul unei biserici mai vechi din 
timpul Sf. Constantin cel Mare. Ea este cel mai mare locaş de cult ortodox. Este în formă aproape pătrată (77 x 71,70 m.), 
are o cupolă uriaşă cu înălţimea de 54 m şi diametrul de 31 m - turlă care domină întreg interiorul bisericii; în interior 
sunt 107 coloane şi numeroase galerii şi balcoane, tocmai de aceea este numită uneori „Biserica cea Mare". Pereţii erau 
înfrumuseţaţi cu mozaic aurit din care s-au păstrat doar puţine fragmente. In anul 1453, când a fost cucerit 
Constantinopolul, Sf. Sofia a fost făcută moschee, iar în 1847, în urma presiunilor internaţionale, Sf. Sofia a fost restaurată 
şi făcută muzeu internaţional, cum este şi până astăzi. (A se vedea anexa cu Catedrala Sfânta Sofia din Constantinopol la 
sfârşitul acestui curs.) 

c) multe alte biserici din Balcani, Ţările Române şi Rusia (incluzând şi Ucraina de 
astăzi şi mai ales Kievul). Acestea însă foarte rar păstrează stilul bizantin pur. Apar foarte 
multe elemente de arhitectură locală populară, mai ales în Moldova şi Rusia. 

Stilul romanic 

Paralel cu stilurile bazilical şi bizantin din Răsărit, în lumea creştină din Apus se 
formează un nou stil numit romanic. El ia naştere în epoca lui Carol cel Mare (sec. 
VIII-IX). Leagănul lui este Franţa şi nordul Italiei (Lombardia), de unde se răspândeşte în 
tot Apusul, devenind stilul oficial al catolicismului din sec.X-XIII. Bisericile de stil romanic 
se disting prin masivitatea construcţiei şi aspectul lor uneori greoi. La intrare au două turle 
asemănătoare clopotniţelor. Foarte mult predomină sculptura decorativă. 

Stilul gotic 

Acest stil apare în a doua jumătate a sec. XII sub influenţa Cruciadelor. Patria lui 
este Franţa. In comparaţie cu stilul romanic, bisericile de stil gotic sunt zvelte cu turle şi 
cupole foarte înalte (uneori peste 50 m) de formă piramidală, cu vârfuri ca săgeata. In 
interiorul lor pictura este înlocuită de sculptura monumentală: statui gigantice şi 
ornamente vegetale care acoperă suprafaţa pereţilor şi a coloanelor. Apogeul său, stilul 
gotic şi 1-a atins în sec. XV. Cea mai cunoscută biserică, dar nu şi cea reprezentativă 
pentru acest stil este Catedrala Notre-Dame de Paris. O largă răspândire a acestui stil a 
avut loc în Ţările de Jos, Germania, Anglia şi Ţările Scandinave. începând cu sec. XVI el 
cedează în faţa unui nou stil, al renaşterii. 

A se vedea imaginile de mai jos, care reflectă biserici ale acestor două stiluri: prima - stilul romanic (francez), iar a 
doua - stilul gotic. 

1. Fotografia şl planul catedralei din 
Saint-Semin din Toulouse 



2. Fotografia ţi planul catedralei Notre-Dame din Amlens 

Stilul renascentist 

Acest stil apare mai întâi în Florenţa spre sfârşitul Evului Mediu sub influenţa 
spiritului Renaşterii, care se manifestă printr-o tendinţă de întoarcere la arta Romei, a 
Greciei antice. In stilul Renaşterii s-a ivit pictura în ulei întrebuinţată ca principal mijloc 
decorativ pentru împodobirea interiorului. Bisericile se deosebesc radical de cele în stil 
gotic. Predomină o singură cupolă, dar de dimensiuni mari. La intrare şi în interior 
predomină coloanele în stilul vechilor greco-romani. Cea mai importantă biserică 
aparţinând acestui stil este Catedrala Sfântul Petru - sec. XVI. Alături de ea pot fi 
menţionate: Domul din Florenţa (Santa Măria del Fiore) - sec. XIV, mai multe biserici din 
Veneţia şi Catedrala Sf. Isaac din Petersburg, sec. XIX - unul din monumentele de influenţă 
occidentală în arhitectura ortodoxă rusă. Această influenţă a început mai ales începând cu 
epoca lui Petru cel Mare (sec. XVIII). 

însemnătatea simbolică a formelor bisericii 

Făcând cunoştinţă cu stilurile de arhitectură bisericească, am observat că biserica 
creştină are diferite forme care au căpătat o mare răspândire inclusiv datorită legăturii lor 
simbolice cu învăţătura de credinţă. De exemplu, 

a) forma de corabie simbolizează corabia care ne duce la limanul cel liniştit - 
împărăţia lui Dumnezeu. Lumea este marea zbuciumată a vieţii, iar Biserica este 
corabia. Precum corabia lui Noe a salvat pe cei credincioşi de potop, aşa şi corabia 
Bisericii Creştine Ortodoxe ne poate salva de focul cel veşnic; 

b) forma de cruce ne arată că la temelia Bisericii stă Sf. Cruce prin care am 
dobândit răscumpărarea şi mântuirea; 

c) forma de stea opt-unghiulară (steaua de la Betleem) simbolizează Biserica ca 
stea conducătoare care arată oamenilor calea spre viaţa veşnică; 

d) forma de cerc simbolizează veşnicia Bisericii lui Hristos şi semnul dragostei 
Lui nesfârşite faţă de omenire. Aşa precum cercul nu are sfârşit, tot aşa şi Biserica va 
dăinui veşnic. "Voi zidi Biserica Mea şi porţile iadului nu o vor birui" (Matei 16,18) - 
zice însuşi Mântuitorul. 

După aspectul lor exterior, bisericile se mai deosebesc de alte clădiri prin acoperişul 
cu cupolă. Cupola simbolizează cerul. La rândul ei, cupola este încununată cu o Cruce. 

Crucea de pe cupolă poate fi de mai multe feluri. Uneori sub cruce întâlnim un semicerc, 
care simbolizează ancora - simbolul speranţei creştine, dar şi semiluna musulmană 
înfrântă de Sf . Cruce, în urma dezrobirii popoarelor creştine de sub jugul otoman. 

Numărul turlelor / cupolelor de pe biserică variază de la una până la treisprezece şi 
chiar mai multe. Fiecare număr de cupole nu este întâmplător, ci poartă un caracter 
simbolic. Aşa, de exemplu, o cupolă simbolizează Capul Bisericii - Mântuitorul Hristos; 
trei cupole - Sfânta Treime; cinci - Domnul Iisus Hristos şi cei patru evanghelişti; şapte - 
cele 7 daruri ale Sf. Duh revărsate peste creştini; nouă - cele 9 cete îngereşti; treisprezece - 
Mântuitorul şi cei 12 apostoli. 

Uneori întâlnim biserici în două etaje. Această formă de arhitectură bisericească 
prefigurează Biserica cerească - triumfătoare şi cea pământească - luptătoare. 

ANEXELE BISERICEŞTI 

încă de la început, pe lângă bisericile propriu-zise au început a se dezvolta tot felul de 
clădiri şi încăperi anexe, menite altor lucrări ale Bisericii. Uneori acestea făceau parte din 
acelaşi complex arhitectonic, iar alteori constituiau clădiri aparte. Cele mai importante 
dintre ele sunt: 

1. BAPTISTERIUL ((3a7TTiaTr)Qi.ov / baptisterium) - încăpere destinată 
botezului catehumenilor sau loc special rezervat în spatele bisericii sau într-o anexă 
laterală unde se află unul sau mai multe bazine, de obicei în formă de cruce, unde erau 
botezaţi catehumenii, indiferent de vârsta lor. 

2. SKEVOFYLAKION (aKeuo(ţ)uAdKLOv, 5iaKoviKov / diaconicum, vestiarum) - 
- încăpere în care se păstrau Sfintele Vase, cărţile şi veşmintele bisericeşti. Tot aici se 
puteau păstra, în chivot sau artoforion, Darurile mai înainte Sfinţite (Sfintele Taine 
uscate), precum şi Sfântul şi Marele Mir. Din aceste motive, rânduielile vechi de slujbă 
prevăd anumite procesiuni ce implicau şi acest loc special. Skevofylakion-ul era cel mai 
adesea alipit zidului lateral de sud al bisericii, în dreptul narthexului, iar cu timpul a 
fost deplasat în partea laterală a Altarului, constituind veşmântăria de astăzi. 28 



28 Persoana însărcinată cu păstrarea odoarelor din skevofylakion se numea skevofylax. 

3. AGHIASMATARUL (ăyiâ.o\j.ara) - încăpere cu un mic bazin sau chiar izvor 
unde se sfinţea şi se păstra apa sfinţită. Arheologia creştină cunoaşte diferite 
aghiasmatare dintre care unele izvorau de sub biserici, iar altele care devenise adevărate 
băi cu ape tămăduitoare. In funcţie de formele şi destinaţia acestui aghiasmatar, uneori 
acesta era numit şi KoAu|a(3r)0oa / lavoarum. 

Un loc aparte printre aceste locaşe adiacente bisericii îl ocupă criptele care sunt nişte 
încăperi subterane sub altarul bisericii sau sub pronaosul ei. De multe ori, mai ales în 
bisericile medievale moldoveneşti, ctitorii sau anumiţi ierarhi de vază erau înmormântaţi 
în aceste cripte. Multe dintre ele se află la suprafaţă, în pronaos sau sub zidurile interioare 
sau exterioare ale bisericilor. Acest obicei privitor la o îngropare deosebită a marilor 
personalităţi este foarte vechi, căci şi împăraţii bizantini erau îngropaţi în biserici. 

Totuşi, locul „clasic" de înmormântare a credincioşilor, mai ales a mirenilor, a fost din 
totdeauna cimitirul (Koipnx]Qi.ov - „loc de odihnă"). Monahii, în mănăstiri, sunt şi ei 
îngropaţi în cimitire comune, dar după o rânduială puţin diferită. 

învăţătura creştină despre învierea morţilor încă de la începuturi a impus 
credincioşilor o grijă deosebită faţă de cei răposaţi. însuşi sensul cuvântului "cimitir" ne 
vorbeşte despre faptul că pentru un creştin moartea nu este altceva decât un somn din care 
cei adormiţi „se vor trezi" în Ziua Judecăţii de Apoi. 

După cuvintele Sfintei Scripturi (Facere 3:19), creştinii Bisericii primare înmormântau 
trupurile confraţilor adormiţi în pământ, pe un loc ales, în grădini sau pe câmpii. Cimitirele 
se făceau în afara oraşelor şi satelor (disciplină care se păstrează parţial şi în prezent), 
deoarece legile civile din Imperiul Roman nu permiteau înmormântarea morţilor în 
cuprinsul localităţilor de trai, probabil mai mult pentru motive sanitar-igienice. 

Biserica Ortodoxă interzice incinerarea (arderea) trupurilor celor morţi şi condamnă 
practicile de deshumare (dezgropare) a morţilor după un anumit număr de ani. 

Creştinii se înmormântează cu faţa spre Răsărit, pentru că de la Răsărit va veni 
Mântuitorul să judece viii şi morţii. La căpătâi se pune în mod obligator o cruce drept 
mărturie că răposatul este creştin. Răstignirea din mijlocul cimitirului sau de la intrare 
adevereşte faptul că prin Cruce Mântuitorul a răscumpărat tot neamul omenesc începând 

de la Adam, care mort fiind, aştepta cu credinţă pe Mesia cel făgăduit. Pomii şi florile din 
cimitire amintesc despre grădina Raiului, sunt simbolul cinstirii celor răposaţi şi vorbesc 
despre religiozitatea credincioşilor şi vrednicia preotului. 

ASPECTUL INTERIOR AL BISERICII CREŞTINE 

1. împărţirea tradiţională a Bisericii 

Bisericile ortodoxe, atât cele mai vechi, cât şi cele mai noi păstrează neschimbat, indiferent 
de stilul şi forma lor, împărţirea interioară a vechilor biserici creştine în cele trei părţi: altar, naos 
şi pronaos. 

Menirea sau funcţia liturgică a fiecărei părţi este bine determinată încă de la început. 
Altarul - încăperea cea mai dinlăuntru şi cea mai sfântă a bisericii - era destinat clerului 
slujitor. Naosul era locul celor credincioşi, iar pronaosul era destinat celor care încă nu 
făceau parte din comunitatea creştină, dar se pregăteau să devină membrii ei prin Botez, 
adică catehumenii („cei chemaţi"). Tot în pronaos se mai aflau şi aşa numiţii penitenţi - 
creştinii excluşi temporar din comunitate pentru anumite păcate. 

Delimitarea acestor trei încăperi s-a făcut încă de la început în mod vizibil prin 
anumite elemente de arhitectură. 

Delimitarea între Altar şi naos se făcea la început printr-un grilaj (gărduţ sau bară), 
din care mai târziu a evoluat iconostasul sau catapeteasma. 

Delimitarea între naos şi pronaos se făcea printr-un perete cu trei uşi sau prin nişte 
piloni foarte groşi. Această delimitare a început să-şi piardă importanţa odată cu slăbirea 
respectării disciplinei catehumenatului (sec. VI- VIII). 

2. Pronaosul - menirea lui în trecut şi în prezent 

Pronaosul (partea din spatele naosului - narthex, vdo0r]£,) este încăperea de la 
intrarea în biserică. El se împarte în două părţi: pronaosul interior şi pronaosul exterior sau 
pridvorul deschis, adică încăperea de la faţada de apus a bisericii mărginită de coloane - 
pragul bisericii, numit şi exonarthex. Intre pridvorul deschis şi pronaos poate exista şi o 
tindă care se numeşte endonarthex. 

In trecut pronaosul era menit catehumenilor şi penitenţilor, iar după suprafaţă se 
egala cu naosul. 

Catehumenii, pe măsura deprinderii învăţăturii evanghelice şi pregătirii către Sf. 
Botez se împărţeau în trei trepte: 

1. Ascultătorii - catehumenii care abia veneau în biserică. Lor li se permitea să intre 
în pronaos şi să facă cunoştinţă cu credinţa, să asculte Cuvântul lui Dumnezeu. 

2. Ingenunchiaţii - catehumenii care aveau dreptul să se roage în genunchi. 

3. Cei către luminare - catehumenii candidaţi pentru Sf. Botez (înscrişi în listă). 
Toţi catehumenii se aflau în pronaos până la cuvintele diaconului "Câţi sunteţi 

chemaţi, ieşiţi. . .", când erau nevoiţi să părăsească biserica. 

Penitenţii, după greutatea păcatelor făcute şi nivelul lor de pocăinţă se împărţeau în 
patru trepte: 

1. Plângătorii - penitenţii care în timpul slujbei stăteau pe pragul bisericii şi 
tânguindu-se cu lacrimi rugau pe credincioşii care intrau în biserică să se roage pentru ei. 

2. Ascultătorii - penitenţii care aveau dreptul să stea în pronaos pentru ca să 
asculte Cuvântul lui Dumnezeu şi învăţăturile predicatorului, dar care părăseau Biserica 
odată cu catehumenii. 

3. Ingenunchiaţii (căzătorii) - penitenţii care puteau să se roage în naos, dar care 
părăseau biserica odată cu catehumenii. Asupra lor preoţii şi episcopii citeau rugăciuni pe 
care ei le ascultau în genunchi. 

4. Cei care stăteau cu credincioşii - penitenţii care puteau să intre în naos şi să 
participe la Liturghia deplină împreună cu credincioşii, dar fără ca să se împărtăşească cu 
Sf. Taine. 

In trecut, conform rânduielii bisericeşti, în pronaos se citeau Ceasurile, se slujea Litia, 
Pavecerniţa, Miezonoptica, unele Taine şi Ierurgii: se citeau lepădările de la Botez, se făcea 
Taina Mărturisirii, Slujba înmormântării etc. 

Odată cu dispariţia disciplinei catehumenatului şi a penitenţei publice, pronaosul şi-a 
pierdut însemnătatea şi menirea sa, devenind tot mai mic şi mai mic, încât în bisericile din 
zilele noastre se păstrează mai mult simbolic. Aici preotul citeşte rugăciunea femeii lehuze, 
tot aici stau femeile care sunt în necurătia firească. 

în unele biserici deasupra pronaosului se află cafasul 29 - un balcon destinat corului 
bisericesc. 

Pronaosul mai serveşte drept anticameră în care se vând lumânări, prescuri, icoane şi 
alte atribute de cult. 

3. Naosul - menirea şi părţile lui. 

Spaţiul dintre Altar şi pronaos formează naosul (din greacă: vaoc, - navă, corabie). In 
primele secole, naosul avea forma unei încăperi dreptunghiulare despărţite în interior prin 
coloane în trei secţiuni, numite nave. Nava din centru, fiind mai încăpătoare era destinată 
clerului slujitor, cea din dreapta pentru bărbaţi, iar cea din stânga pentru femei. Tot această 
destinaţie o aveau şi cele trei uşi care duceau în naos. La intrarea în naos stăteau penitenţii 
din treapta a IlI-a şi a IV-a, iar înaintea lor credincioşii bărbaţi şi femei, fiecare în secţiunea 
sa, după regula strict respectată pe atunci. 

Denumirea de naos-navă vine de la ideea că aici se refugiază credincioşii pentru a se 
salva de valurile mării vieţii, precum oarecând Noe de apele potopului. 

Tot în naos se găsesc: soleea, amvonul, strănile, strana arhierească, analoagele, 
sfeşnicele, policandrul şi iconostasul. 

SOLEEA - locul pe care este zidit Altarul şi fixat iconostasul şi este mai înalt decât 
restul interiorului bisericii. Această înălţime avansează pe un anumit spaţiu din faţa 
iconostasului şi se numeşte solee (din greacă: f] acoAeux - ridicătură). In partea de la urcare, 
soleea are una sau două trepte. In trecut pe ele stăteau ipodiaconii şi citeţii. Lăţimea soleii 
era la început mult mai mare decât în prezent, deoarece aici se găseau stranele cântăreţilor, 
episcopului, stareţului, împăratului şi chiar ale dregătorilor mai mari ai statului. Tot aici 
credincioşii primeau Sfânta împărtăşanie. în prezent, soleea serveşte clerului slujitor şi 
cântăreţilor. 30 

AMVONUL (din greacă a|a(3arv - loc înalt) este un loc înalt, „o scenă" la care se ajunge 
prin urcarea unor trepte şi care are şi un analog fix, de unde se citesc Apostolul, Evanghelia 
şi se rostesc predicile. Astăzi această formă de Amvon se păstrează doar în bisericile de stil 



29 Termen de origine neogreacă. Unii numesc acest balcon cafast sau chiar cafastru, ceea ce nu este corect din punct de 
vedere literar. 

30 Despre simbolul soleii aflăm de la patriarhul Sofronie al Ierusalimului că ea este spre închipuirea râului de foc care 
desparte pe cei păcătoşi de cei drepţi. Nu înţelegem exact sensul acestui simbolism. El trebuie privit, probabil, cu referire 
la vreo veche funcţie a soleii, căci din atribuţiile de astăzi ale ei nu desprindem şi nici nu intuim un astfel de simbolism. 

bizantin sau neobizantin (în Grecia, Cipru, Athos şi în unele din România). în bisericile 
construite în stiluri arhitectonice noi, acest Amvon lipseşte. El este înlocuit într-un fel de 
treptele de formă semirotundă care prelungesc soleea în faţa Sfintelor Uşi. Amvonul este 
destinat preoţilor şi diaconilor pentru rostirea Ecteniilor, citirea Sfintei Evanghelii şi pentru 
predică. Amvonul simbolizează piatra de la uşa Mormântului, de unde îngerul a vestit 
învierea Domnului. Treptele Amvonului sunt şi o închipuire a scării lui Iacov, care leagă 
cerul cu pământul. 

AMVONUL ARHIERESC reprezintă (mai ales în Biserica rusă) o scenă portabilă, cu 
una sau două trepte, situată în mijlocul naosului, sub policandru. Pe el se roagă arhiereul la 
începutul Liturghiei, la Polieleu, la Te-Deum-uri ş.a. Preotul se foloseşte de Amvonul 
arhieresc numai la sărbătoarea înălţării Sfintei Cruci, când săvârşeşte rânduiala înălţării 
Sfintei Cruci. Diaconii citesc la slujba arhierească Sfânta Evanghelie, iar ipodiaconii se urcă 
numai pe treptele lui atunci când ajută arhiereului. Amvonului arhieresc i se mai zice şi 
catedră (KaGrj&oa = scaun) pentru că uneori, mai ales la Liturghie, pe acest amvon se pune 
şi scaunul arhieresc. 

In bisericile în stil bizantin catedra episcopală cu Amvonul ei are o importanţă foarte 
mare, chiar şi atunci când nu slujeşte ierarhul sau nici nu este prezent. 31 Această catedră 
arhierească este de obicei amplasată lângă peretele sudic al bisericii, în partea dreaptă, la 
mijlocul naosului. In mănăstiri, lângă această catedră mai poate fi una, mai mică, destinată 
stareţului. 

In vechime, drept Amvon servea chiar scaunul/,, tronul" de la Locul înalt. Acest scaun 
era foarte înalt, încât arhiereul vedea de acolo (peste Sfânta Masă) tot ce se petrecea în 
biserică. Insă, după generalizarea iconostasului, Amvonul din Altar nu mai putea servi 
drept loc de predică al arhiereului, pentru că el nu mai putea fi văzut şi auzit bine. Tronul a 
rămas deci cu o importanţă doar simbolică. 

STRĂNILE CÂNTĂREŢILOR sunt aşezate pe solee de-a dreapta şi de-a stânga 
amvonului, şi sunt destinate pentru cântarea succesivă numită cântare antifonică (antifon = 
glas-contra-glas). 



31 Mai mult decât atât, în primul rând ea este prezentă în toate bisericile; spre ea se cădeşte ca şi cum ar fi arhiereul de faţă 
şi de la ea preotul cere binecuvântare (plecându-se până la pământ în direcţia acestui scaun arhieresc) înainte de fiecare slujbă. 
Prin urmare, acest scaun este simbolul prezenţei arhiereului. 

în apropierea stranelor, mai ales în bisericile parohiale, se află praporii sau steagurile 
bisericeşti. Praporii sunt nişte bucăţi de pânză (100 x 60) fixate pe o prăjină de lemn în 
forma crucii cu braţul vertical mai lung. Pe prapori sunt pictate chipurile sfinte ale 
Mântuitorului, Maicii Domnului şi ale sfinţilor. Praporii simbolizează steagul lui Hristos în 
jurul căruia se adună credincioşii la lupta cu vrăjmaşul neamului omenesc. Originea lor se 
trage de la steagul cu Sf. Cruce ce 1-a călăuzit pe Constantin cel Mare în lupta biruitoare 
împotriva lui Maxenţiu. 

ANALOGUL este un amvon portabil în formă de tribună, de obicei acoperit cu 
pânză, şi serveşte pentru citire. Analogul fix pe care se pun Sfintele Icoane spre închinare 
se numeşte tetrapod (din gr. - „cu patru picioare"). Tetrapoadele pot fi sculptate în lemn. 
In partea stângă la intrarea în naos (uneori în pronaos) se găseşte tetrapodul răposaţilor 
sau masa pentru Panahidă. 32 

POLICANDRUL este un sfeşnic mare cu mai multe rânduri de lumânări agăţat cu un 
lanţ de cupola bisericii. El simbolizează lumina lui Hristos care în timpul slujbelor se 
coboară din cer şi luminează tuturor. Policandrele pot avea forme diferite. In Sf. Munte 
Athos şi astăzi există policandre care se rotesc şi se clatină în anumite momente ale 
Slujbelor, mai ales la Polieleu. 

SFEŞNICELE sunt nişte stative cu picior pe care se pun lumânările aprinse ca să ardă. 

De-a lungul pereţilor naosului se găsesc strănile (axaai&ioa) - nişte scaune pe care se 
pot aşeza credincioşii (în mănăstiri - călugării) bătrâni şi bolnavi, sau chiar şi cei sănătoşi 
fizic în momentele când se poate de şezut. 

ICONOSTASUL (catapeteasma) 

Delimitarea între naos şi Altar se face printr-un perete de lemn sau mai rar din piatră, 
acoperit cu icoane, care se numeşte iconostas, catapeteasmă sau tâmplă. Originea 
iconostasului vine din sec. IV de pe timpul Sf. Vasile cel Mare. La început el era foarte 
simplu şi se asemăna mai mult cu un gărduţ în spatele căruia se fixa o perdea. Obiceiul de 
a împodobi iconostasul cu icoane a început să se răspândească îndeosebi după al VH-lea 
Sinod Ecumenic (anul 787), la care a fost anatemizat iconoclasmul. 



32 Este mai mult un obicei rusesc şi nu este de fapt obligatoriu. 

Conform programului iconografic bizantin, iconostasul trebuie să aibă 5 rânduri / 
etaje (de fapt, de la 3 la 9), în fiecare rând fiind aşezate anumite icoane, în funcţie de 
ierarhia persoanelor reprezentate pe ele. 

Rândul I îl formează cele 3 uşi care duc în Sf . Altar şi icoanele din apropierea lor. 

Uşa de la mijloc este formată din două uşi care se numesc Sfintele Uşi, deoarece 
pentru că prin ele se scot Sfintele Daruri, dar şi pentru că ele sunt destinate numai celor 
sfinţiţi (episcop, preot şi diacon). Ele se mai numesc şi Uşile împărăteşti. Denumirea de 
„împărăteşti" vine de la faptul că prin aceste uşi intră, la Sfânta Liturghie, însuşi împăratul 
Slavei şi Se jertfeşte pentru mântuirea credincioşilor. Tot prin aceste uşi intrau în trecut 
binecredincioşii împăraţi (domnitori, ţari, regi) când se împărtăşeau cu Sfintele Taine. 33 
Deschiderea Sfintelor Uşi simbolizează (de cele mai multe ori) deschiderea uşilor Raiului. 

In spatele Sfintelor Uşi atârnă perdeaua sau dvera 34 , care în anumite momente ale 
slujbei se închide şi se deschide prin tragere. închiderea ei simbolizează umbrirea Tainelor, 
căci mintea noastră mărginită nu poate cuprinde Tainele lui Dumnezeu, iar deschiderea ei 
simbolizează că însuşi Dumnezeu ne descoperă nouă aceste Taine prin Unul-Născut Fiul 
Său. 

Pe Sfintele Uşi sunt zugrăvite icoana Bunei Vestiri şi icoanele celor patru evanghelişti. 
Buna Vestire este prima veste adusă pe pământ despre întruparea Fiului lui Dumnezeu, 
prin Care s-au deschis Uşile Raiului. Evangheliştii se pictează pe Sfintele Uşi, deoarece 
evanghelia lor binevesteşte până la sfârşitul veacurilor tuturor oamenilor despre calea care 
duce în împărăţia lui Dumnezeu. 



33 Numeroase studii arată că ritualul împărtăşirii împăratului în Bizanţ/ţarului în Rusia a evoluat în timp. De exemplu, 
în Bizanţ, atât la Sfânta Sofia, cât şi la multe alte biserici, la intrare (între endonarthex şi pronaos sau, în alte părţi, între 
pronaos şi naos) existau nişte uşi centrale mari numite „Uşi împărăteşti", prin care intrau împăratul şi clericii şi altele 
laterale, prin care intrau mirenii. Clericii mai mici intrau şi ei prin aceste Uşi împărăteşti, dar numai când erau în anumite 
procesiuni, în timpul slujbei. 

Arhitectura bisericească rusă a exclus aceste uşi împărăteşti de la intrare şi, neavând cu ce să le identifice în ritualurile 
legate de prezenţa ţarului la slujbă, a făcut confuzia deja generalizată între „Uşile împărăteşti" şi „Sfintele Uşi", care fac 
intrarea în Altar şi prin care intrau exclusiv clericii. Ca urmare, ţarii ruşi, la fiecare Liturghie, intrau prin Sfintele Uşi şi se 
împărtăşeau în Sfântul Altar, ca şi clericii - lucru pe care împăraţii bizantini îl făceau numai în ziua încoronării. Un abuz 
ce s-a impus o vreme în Biserica Rusă în acest sens a fost intrarea prin Sfintele Uşi în Altar a femeilor ţarine: Ana, 
Elizaveta şi Ecaterina II, în secolul al XVII-lea. (A se vedea studiul lui BA. USPENSKIY, „Statutul liturgic al ţarului în 
Biserica Rusă şi împărtăşirea lui cu Sfintele Taine. Studiu istorico-liturgic" (în 1. rusă) // Rev. „YqeSHbie 3amicKii", Mos- 
cova 2/1996, pp. 130-170). 

34 Deşi la origine cuvântul înseamnă „uşă - uşi", prin acest termen se subînţelege perdeaua ce stă în spatele Sfintelor 
Uşi. Presupunem că acest sens greşit („dvera") este folosit în spaţiul românesc din vremea când se slujea slavoneşte şi 
înainte de Crez se zicea /ţeepu, deepu..., în timp ce se trăgea perdeaua. Românii, neînţelegând ce înseamnă acest „dveri", 
au crezut că este vorba de perdeaua care se trage în acel moment. Optăm pentru folosirea cuvântului „perdea" (care nu ar 
trebui să ne deranjeze, chiar dacă este unul devenit uzual). 

în dreapta Sfintelor Uşi se pictează icoana Mântuitorului, iar în stânga - a Preasfintei 
Născătoare de Dumnezeu. 

Sfintele Uşi au de o parte şi de alta cele două uşi diaconeşti: de miazăzi şi 
miazănoapte. Pe ele sunt pictate icoanele Sfinţilor Arhangheli Mihail şi Gavriil, a Sfinţilor 
Arhidiaconi Ştefan şi Lavrentie sau a Sfinţilor Proroci Moise şi Aaron. Aceste uşi se numesc 
„diaconeşti", deoarece prin ele cel mai des intră şi ies diaconii, iar în prezent şi mirenii. 

Rândul I se încheie în partea dreaptă cu icoana hramului bisericii, iar în stânga - cu 
icoana unui sfânt mai mult cinstit în localitatea dată. 

înaintea icoanelor din rândul I se atârnă candele şi se pun sfeşnice. 

Sub acest rând de icoane se mai poate pune un rând de icoane care reprezintă diferite 
scene din Vechiul Testament: darea Legii lui Moise, jertfa lui Isaac, proorocul Melchisedec, 
etc. 

In rândul II (III), deasupra Sfintelor Uşi se pictează icoana "Cina cea de Taină", iar 
prin părţi icoanele celor 12 sărbători mari. 

In rândul III (II) la mijloc se pictează icoana "Deisis" (din greceşte - rugă), care 
înfăţişează pe Mântuitorul pe tronul slavei, iar la picioarele Lui pe Maica Domnului şi Sf. 
Ioan Botezătorul, rugându-se. Pe ambele părţi a acestei icoane se pictează icoanele Sf. 
Apostoli şi a urmaşilor lor - sfinţii ierarhi. 

în rândul IV la centru se pictează icoana Maicii Domnului cu mâinile ridicate spre 
rugăciune, iar în pântecele ei este pictat pruncul Hristos. Pe de o parte şi de alta a acestei 
icoane se pictează icoanele Sf. prooroci şi patriarhi ai Vechiului Testament care au vestit 
despre naşterea lui Mesia din Fecioară. 

In rândul V la mijloc se pictează icoana Răstignirii Mântuitorului, iar în dreapta şi 
respectiv în stânga ei, stau icoanele Preasfântei Născătoare de Dumnezeu şi a Sf. Ioan 
Teologul. Acest rând de iconostas se împlineşte cu icoanele sfinţilor mucenici şi a altor 
sfinţi din Legea Harului. în acest caz iconostasul se încununează cu o cruce simplă. Dacă 
însă acest rând nu se pune (cum se întâmplă cel mai des), atunci o icoană în formă de cruce 
a Răstignirii Mântuitorului şi cele ale Preasfântei Născătoare de Dumnezeu şi Sf. Ioan 
Teologul se pun ca o încununare a iconostasului. 

Iconostasul simbolizează minunata scară a lui Iacov pe care se urcă şi se coboară 
sfinţii lui Dumnezeu, şi legătura dintre Biserica cerească şi cea pământească. Armonia 

icoanelor din iconostas exprimă ideea plinătăţii Bisericii lui Hristos. Din punct de vedere 
teologic mai putem considera că iconostasul nu este un perete ce desparte Altarul de restul 
bisericii, ci este mai degrabă o fereastră prin care privim spre cer, atât cât ne este îngăduit 
să vedem şi să cuprindem. 

PICTURA BISERICEASCĂ. GENERALITĂŢI 

1 » 

Pictura bisericească este strâns legată de locaşul de cult ortodox. Ea acoperă, de 
obicei, întreaga suprafaţă interioară a bisericii, iar uneori chiar şi suprafaţa exterioară (de 
ex. la Mănăstirile Voroneţ, Moldoviţa, Suceviţa, ş.a.). Cât priveşte icoanele mobile 
(portabile), ele sunt strâns legate nu numai de locaşul de cult, ci şi de casele credincioşilor. 
Ortodoxia nu poate fi concepută fără de icoane. Pentru creştinul ortodox icoana este un 
mijloc de întâlnire sau de comunicare între el şi Dumnezeu sau sfinţii Săi. Icoana nu e doar 
o simplă imagine sacră, ea ne dă sentimentul real al prezenţei lui Dumnezeu şi a sfinţilor. 

Icoanele se folosesc în cultul ortodox încă din primele veacuri ale creştinismului. Din 
tradiţie se ştie că însuşi Mântuitorul şi-a zugrăvit preacuratul Său chip pe pânză: prima 
dată pentru regele Edesei - Avgar, iar altă dată, pe drumul Crucii, pentru Sf. Muceniţă 
Veronica. Sfântul Ioan Damaschin motiva existenţa icoanelor prin faptul că Hristos Cel 
întrupat a avut un trup omenesc real, care a putut şi poate fi pictat, dar totuşi nu un trup 
obişnuit, ci unul îndumnezeit, transfigurat. Tocmai de aceea adevăratele icoane nu sunt 
simple reprezentări ale oamenilor Sfinţi, ci sunt redări ale chipurilor transfigurate 
duhovniceşte. Această sfinţenie şi îndumnezeire este redată prin lumină, aureola (nimbul) 
din jurul capului unui Sfânt, iar în cazul Mântuitorului, în special după înviere, printr-o 
lumină în jurul întregului trup, nu doar în jurul capului. 

Leagănul artei bisericeşti sunt catacombele. Primii creştini zugrăveau pe pereţii 
catacombelor, tot ce era mai sfânt pentru ei, prin aşa numitele simboluri. Ele erau pe înţeles 
numai creştinilor şi aveau menirea de a păzi tainele credinţei în Hristos. Aşa ,de exemplu, 
ancora purta simbolul speranţei; porumbelul - simbolul Duhului Sfânt şi al blândeţii 
sufletului creştinesc; pasărea Fenix - simbolul învierii; păunul - simbolul nemuririi (în 
antichitate se credea că păunul după moarte nu se descompune); cucoşul - simbolul 
învierii morţilor înainte de înfricoşata Judecată; mielul (agneţul) - simbolul Mântuitorului; 
crenguţa de măslin - simbolul păcii; crinul - simbolul curăţiei şi al castităţii; peştele - 

28 



simbolul Mântuitorului (denumirea greacă de IXOYE, formează iniţialele cuvintelor "Iisus 
Hristos Fiul lui Dumnezeu Mântuitorul"); viţa de vie şi coşuleţul cu pâini - simbolul 
Euharistiei. 

Semnul Sf. Cruci (stauroj) era închipuit de primii creştini prin aşa numitele 
monograme. Cea mai veche monogramă, folosită până la sfârşitul sec. II, este litera "X" sau 
cum se mai numeşte ea "crucea Sf. Apostol Andrei". In secolul III se adaugă şi litera „ I ", 
formând semnul de mai jos: 




Mai târziu la ea se adaugă litera "P", formându-se semnul numit hrismon. Acesta mai 
este numit şi „semnul lui Constantin" (1), iar începând cu anul 335 acest semn capătă 
formă de cruce (2) 




IE, 



(1) 



(2) 



Se mai scriau literele de la începutul şi sfârşitul alfabetului elin - „A" (alfa) şi „Q" 
(omega). Abia la sfârşitul secolului IV, începutul celui de al V-lea apare semnul Crucii 
propriu-zis, cu braţele egale şi care în tradiţia latină avea braţul inferior mai lung. Prin sec. 
V se întâlnesc Cruci care au pe ele răstignit un miel, şi numai după anul 586 întâlnim 
Crucea cu Mântuitorul răstignit pe ea. 

Arta pictării icoanelor a cunoscut mai multe stiluri dintre care cele mai răspândite 
sunt stilurile bizantin şi realist. Adevărata pictură bisericească este cea bizantină şi se 
pictează fie simplu, direct pe perete - tehnologie numită tempera, sau printr-o tehnologie 
mai complicată, dar mai rezistentă, numită frescă. Biserica mai acceptă şi icoanele în 
mozaic, dar cele mai des întâlnite sunt icoanele pictate pe lemn, desigur, tot după o 
tehnologie specială. 

Deşi icoana este cunoscută încă de timpuriu 35 , abia erezia iconoclasmului (lupta 
împotriva icoanelor) a obligat Biserica să formuleze o doctrină precisă a icoanelor, doctrină 
definită la Sinodul al VH-lea ecumenic de la Niceea (787) şi la Sinodul local din 
Constantinopol (842-843). 

In decursul istoriei Bisericii, atât datorită evoluţiei artei bisericeşti, cât mai ales a 
simbolurilor şi a învăţăturilor dogmatice despre anumite Sărbători creştine şi despre Sfinţi, 
Biserica a fixat un anumit program iconografic numit şi Canon al picturii bisericeşti. Prin 
urmare, icoanele, atât cele din interiorul bisericii, cât şi cele din exterior, nu pot fi pictate la 
întâmplare. Există o ordine relativ strictă de pictare a lor. De exemplu, Pantocratorul va fi 
pictat tot timpul pe turla din naosul bisericii; mai jos se vor picta cei patru Evanghelişti şi 
anumite scene praznicale. In altar se vor picta chipuri de ierarhi, în absidele stranelor - 
chipuri de mucenici, iar în spatele naosului - chipuri de cuvioşi. In pridvor se vor picta 
scene din Vechiul Testament, în special Izgonirea lui Adam din Rai şi Jertfa lui Avraam, iar 
pe peretele din partea de Apus (în cazul bisericilor cu intrare laterală) sau pe un alt perete 
din pridvor se va picta icoana înfricoşătoarei Judecăţi. 

Toate aceste icoane bizantine au o valoare simbolică inestimabilă şi ele conţin uneori 
idei dogmatice care nu pot fi redate în cuvinte aşa de profund cum sunt redate în icoane. 

Portretele renascentiste, pictate de obicei în ulei, au însă o valoare teologică redusă, 
iar uneori contravin dogmelor şi canoanelor Bisericii Ortodoxe. Stilul realist nu este 
recunoscut de Biserică şi nu exprimă corect învăţătura despre sfinţenie în Biserica 
Ortodoxă. 

Icoanele ortodoxe se cinstesc de către creştini prin închinare şi sărutare. La fel şi 
Crucea Mântuitorului Hristos, Sfânta Evanghelie şi Moaştele Sfinţilor. 

Biserica Ortodoxă recunoaşte şi cinsteşte deosebit anumite icoane numite „făcătoare 
de minuni". De fapt, toatele icoanele pictate canonic şi sfinţite pot şi chiar sunt făcătoare de 
minuni. Şi dacă o anumită icoană se deosebeşte de celelalte prin anumite daruri şi harisme, 
aceasta este fie un semn de la Dumnezeu, fie o răsplată a credinţei cuiva. Biserica 
recunoaşte şi icoanele izvorâtoare de mir, de lacrimi şi chiar de sânge. Trebuie totuşi o 
anumită atenţie (ceea ce nu înseamnă îndemn la necredinţă), pentru că în istoria Bisericii 
au fost şi numeroase falsuri care au smintit şi au amăgit mulţimea de credincioşi. 



35 Date precise despre existenţa icoanelor avem încă de la jumătatea sec. V, în perioada controverselor hristologice. 

Alte simboluri creştine vechi: 

SFANŢUL ALTAR 

ALTARUL (din latină "altus" - înalt şi "ara" - jertfelnic / lepazelov, presbiterium) este 
partea principală a bisericii creştine, deoarece aici este izvorul a toată sfinţenia şi tot aici se 
săvârşesc cele mai importante slujbe şi în primul rând Dumnezeiasca Liturghie. In înţelesul 
latin al cuvântului, altar înseamnă Sfânta Masă - înţeles care la ei şi astăzi se păstrează. In 
Răsărit însă, termenul se referă la întregul spaţiu (încăpere) care încadrează Sfânta Masă. 
Termenul vechi care desemna aceasta parte a bisericii sau mai exact platforma mai înălţată 
de la răsărit rezervată preoţilor este - [3f]|aa - vima I berna. Ea se mai numea şi presbiteriu. 

încă din primele veacuri creştinii îşi zidesc Altarele spre răsărit, deoarece la răsărit a 
fost Edenul, la răsărit s-a săvârşit mântuirea lumii - Hristos fiind Răsăritul Cel de Sus, şi 
tot de la răsărit aşteptăm cea de a doua venire a Mântuitorului. 

Altarul este situat pe loc mai înalt faţă de restul suprafeţei bisericii, devenind astfel 
bine văzut de credincioşi. 

El simbolizează cerul, Raiul şi locul unde Mântuitorul s-a născut, a predicat, a 
pătimit, a murit, a înviat şi s-a înălţat la cer. 

Altarul se mai numeşte "Sfânta Sfintelor". In el nu poate intra nimeni afară de cei 
sfinţiţi şi paracliserii care cu binecuvântare slujesc lor - Canonul 19 Laodiceea. Categoric 
este interzisă intrarea în Altar a femeilor - Canonul 44 Laodiceea. Excepţie se face la 
mănăstirile de maici, unde în Altar pot intra Stareţa şi paraclisierele - maici vârstnice şi 

feciorelnice, care au binecuvântare de la episcop; vezi Canonul 15 al Sfântului Nichifor 
Mărturisitorul. 

La mijlocul Sf. Altar se află Sfânta Masă sau Sf. Prestol. In colţul stâng a Sf. Altar se 
află Proscomidiarul 36 . In partea cea mai de la răsărit a Sf. Altar vis-a-vis cu Sf. Masă se află 
Locul înalt sau Scaunul cel de Sus. In trecut acesta avea o importanţă foarte mare, mai ales 
la Sfânta Sofia din Constantinopol, unde tronul arhieresc, alături de celelalte scaune pentru 
ierarhi şi preoţi (numite sinthronon) arau aşezate pe mai multe nivele, pentru a scoate în 
evidenţă ierarhizarea clerului. Aceste trepte (care la Sfânta Sofia erau în număr de 7) aveau 
şi rolul de a ridica scaunul întâistătătorului - astfel ca el să poate vedea pe deasupra Sfintei 
Mese şi chiar să poată predica din acel loc. Cu timpul această funcţie de loc pentru predică 
a fost preluată de Amvonul din biserică, de unde diaconii citeau Evanghelia. 

SFÂNTA MASĂ 

Sfânta Masă (r\ âcyia xodrceCa) este o masă pătrată confecţionată din piatră sau lemn 
pe care se aduce jertfa cea fără de sânge. 

Sf. Masă simbolizează tronul slavei lui Dumnezeu şi Mormântul Domnului. Ea este 
locul prezenţei tainice a Mântuitorului ca Jertfitor şi Jertfă. Forma ei pătrată simbolizează că 
jertfa cea fără de sânge se aduce pentru credincioşii din toate cele patru colţuri ale lumii. 

Sf. Masă se îmbracă la sfinţirea ei în două veşminte. Primul veşmânt este cămaşa sau 
katasarkia. Cămaşa rămâne neschimbată şi este confecţionată din material alb de in sau 
hasa. Ea simbolizează giulgiurile de îngropare a Mântuitorului. Al doilea veşmânt care se 
îmbracă peste cămaşă este inditionul sau inditia. El este confecţionat din material 
strălucitor şi de diferite culori (conform sărbătorilor) care poate fi schimbat. Inditionul 
simbolizează slava lui Dumnezeu. In unele biserici se întâlnesc Sf. Mese cu indition 
confecţionat din metal preţios şi împodobit cu icoane. 

Pe Sf. Masă se găsesc următoarele obiecte de cult: Sfântul Antimis, Sfânta Evanghelie, 
Sf. Cruce, Chivotul şi trusa pentru Botez. 



36 Termenul de „jertfelnic" atribuit de liturgiştii ruşi proscomidiarului nu este întru totul corect pentru că Sf. Jertfă nu se 
aduce la Proscomidiar; acolo doar se pregăteşte, dar Jertfa nesângeroasă se aduce pe Sf. Masă. Anume Prestolul trebuie 
numit „jertfelnic" şi nu Proscomidiarul. 

SFÂNTUL ANTIMIS (ăvxi - în loc de şi \iivciov - masa) este o bucată de pânză de in sau 
mătase de formă dreptunghiulară (cu laturile de 50-60 cm.), care se găseşte la mijlocul Sf. Mese 
şi pe care se slujeşte Dumnezeiasca Liturghie. 

La mijlocul Antimisului este imprimată scena coborârii de pe cruce şi punerii în 
mormânt a trupului Mântuitorului. In colţuri sunt pictate chipurile celor patru 
evanghelişti. In partea de jos se află inscripţia cu menţiunea Hramului Bisericii pentru care 
este dat Antimisul, data şi semnătura ierarhului care 1-a dat. In spatele Antimisului, într-un 
mic buzunăraş, este cusută o părticică din moaştele unui sfânt mucenic. 

Originea Antimiselor este foarte complexă şi ea este legată de două etape diferite: cea 
pre-icnoclastă şi cea post-iconoclastă. 

Se ştie că în epoca pre-iconoclastă exista obiceiul (negeneralizat şi neobligatoriu), de a 
pune în Sfânta Masă părticele din moaştele martirilor. Această practică îşi are originea încă 
în creştinismul primar şi mai ales în epoca persecuţiilor când, drept loc pentru Sfânta Masă 
erau preferate mormintele martirilor. Acest obicei se reflectă în prezent în slujba de Sfinţire 
a Bisericii, când în Sfânta Masă trebuie puse părticele din moaştele martirilor. 37 

Un alt element al istoriei antimisului est legat mai ales de biserica Sfânta Sofia din 
Constantinopol. Acolo exista obiceiul de a împărtăşi cu Sfintele Taine în mai multe locuri 
(datorită numărului mare de creştini); de aceea, în acele locuri se puneau nişte măsuţe de 
lemn sfinţite care se numeau antiminsos. Denumirea arată clar faptul că ele aveau rolul de a 
înlocui Sfânta Masă (centrală). Acest obicei a fost împrumutat şi de alte biserici. 



37 Nu se pun părticele din moaştele altor categorii de Sfinţi, ci anume de la martiri, pentru că ei înşişi s-au jertfit pentru 
Hristos şi constituie deci modelul supremei jertfe. 

Nu mult după aceea, mesele respective nu se mai sfinţeau, ci pe ele se punea o 
mahramă sfinţită care a primit aceeaşi denumite de antimis. Tot în acest mahrame au 
început să fie puse şi părticele cu Sfintele Moaşte - mai ales pentru a arăta credinţa în 
Sfintele Moaşte (lucru destul de important mai ales după anul 787 / 843), dar şi această 
regulă nu era obligatorie, mai ales dacă în Sfânta Masă deja existau Sfinte Moaşte. 38 

înmulţirea bisericilor ctitorite de diferiţi dregători ai Bizanţului a dus la acordarea 
statului de paraclis particular. In acest caz Sfintele Mese nu se mai sfinţeau după „toată 
rânduiala", ci pe ele se puneau aceste mahrame care aveau şi semnătura ierarhului, prin 
aceasta dând o autoritate canonică acestui antimis. 39 

Prin urmare, la început antimisele se foloseau doar în paraclisele particulare 40 şi în 
bisericile cu Sf. Masă nesfinţită (fără Sf. Moaşte), iar începând cu sec. XVII întrebuinţarea 
Antimiselor s-a extins şi la bisericile cu Sf. Masă sfinţită, probabil mai mult din motive 
practice, de a putea uşor aduna miridele, dar şi din motive canonic-administrative, căci 
Antimisul trebuie obligatoriu să fie semnat de episcopul locului, iar retragerea Antimisului 
înseamnă lipsa dreptului de a sluji Sf. Liturghie în Biserica respectivă. 41 

Sfântul Antimis este întotdeauna învelit într-o bucată de pânză roşie, care se numeşte 
iliton. Ilitonul (din greacă, înseamnă „a înveli") este puţin mai mare decât Sfântul Antimis 
şi serveşte drept învelitoare pentru el. In prezent, la slujba Dumnezeieştii Liturghii, ilitonul 
şi Antimisul se desfac la Ectenia pentru cei chemaţi, dar în vechime se desfăcea doar ilitonul, 
abia înainte de Heruvic - pentru aceleaşi scopuri practice ca şi cele de azi, iar Antimisul 
(până în secolul al XVII-lea) stătea permanent deschis sub acoperământul (inditia) Sfintei 
Mese, deci nu la vedere, ca astăzi. 

Sf. Antimis simbolizează giulgiurile de îngropare, iar ilitonul - mahrama cu care a 
fost înfăşurat capul Mântuitorului. 



38 Şi astăzi grecii pun moaşte doar în Sfânta Masă, la Sfinţirea bisericii, nu şi în antimise. 

39 Acest subiect este dezbătut pe larg în Sintagma Atheniană, cap. V. Tot acolo găsim menţiunea lui Manuil al II-lea, 
patriarhul Constantinopolului (1243-1255) care zice că „antimisele nu trebuie puse pe fiecare Sf. Masă, ci numai pe acelea 
despre care nu se ştie dacă au fost sfinţite, şi ele nu sunt necesare acolo unde se ştie că masa este sfinţită". Acelaşi teză o 
susţine şi canonistul Matei Vlastaris care spune că „antimisele se pun pe acele mese care nu au fost consacrate prin actul 
sfinţirii"; (Vezi Pr. Petre Vintilescu, op. cit., nota 399, p.156). Este clar că aceste consideraţii nu iau în calcul valoare 
canonic-juridică a antimisului, care probabil nici nu era în vigoare, iar dacă autorii au ţinut cont şi de aceasta, înseamnă că 
ei s-au referit la cazul în care Liturghia este slujită chiar de arhiereu care nu are nevoie să-şi dea singur dreptul de a oficia 
Liturghia. 

40 Canonistul bizantin Theodor Balsamon consideră că anume apariţia numeroaselor paraclise a şi fost motivul pentru 
care antimisele au devenit obligatorii; (Vezi Pr. Petre Vintilescu, Liturghierul Explicat, Ed. 1998, p.156). 

41 Aceste informaţii despre antimis au fost preluate din studiul "Ahtmmmhc" al profesorilor: yKeAmoe MuxauA (M.C.), 
J4.0. Tlonoe, A.B. Cuakuh, http://vedomosti.meparh.ru/2005 3 4/11. htm 

34 



Asemănător ilitonului este platul 42 - o bucată de pânză roşie care se foloseşte la 
împărtăşirea slujitorilor şi a credincioşilor. 

In Sf. Antimis se păstrează şi un burete special. Buretele este confecţionat dintr-o 
plantă acvatică numită musa, care, fiind uscată şi presată, se sfinţeşte şi se foloseşte la 
strângerea părticelelor de pe disc şi de pe Sfântul Antimis. El simbolizează acel burete pe 
care ostaşii l-au îmbibat cu oţet şi l-au atins de buzele Mântuitorului Răstignit (Ioan 19,29). 

SFÂNTA EVANGHELIE (din greacă euayyeALOv - veste bună, îmbucurătoare) este 
cartea care cuprinde în sine învăţătura dumnezeiască a Mântuitorului Hristos redată de cei 
4 evanghelişti: Matei, Marcu, Luca şi Ioan. 

Ea se află întotdeauna pe Sfânta Masă deasupra Sfântul Antimis şi simbolizează pe 
însuşi Mântuitorul, Care a luminat lumea cu lumina învăţăturii Sfintei Evanghelii. 
Evanghelia este învelită într-o copertă argintată sau aurită şi împodobită cu icoane: în 
centru - icoana învierii, în colţuri - icoanele evangheliştilor, iar în spate - icoana 
Răstignirii 43 . 

întrucât Sf. Masă este altarul pe care se jertfeşte jertfa de pe Golgota, alături de Sf. 
Evanghelie se află întotdeauna Sfânta Cruce. 

Pe Sf. Masă la marginea opusă se află o cutie în formă de bisericuţă, care se numeşte 
CHIVOT (6 Kipcoxoc;). 44 In el se păstrează părticele uscate din Sf. Trup înmuiate în Sf. 
Sânge, destinate împărtăşirii bolnavilor şi ostaşilor pe câmpul de luptă. Pentru a fi păzit de 
praf, chivotul este acoperit cu un capac de sticlă. 






42 Termen slavonesc care s-ar putea traduce cu cuvântul „batistă". Acest este de fapt şi rostul platului. în trecut, după 
împărtăşirea cu Sfintele Taine, fiecare se ştergea cu batista sa, dar cu timpul s-a introdus un singur plat (sau mai multe) 
care este păstrat în biserică. Dacă acesta a fost pătat cu Sfânt Sânge, fie şi din întâmplare, preotul trebuie să ia altul nou, 
iar celui pătat să-i dea foc şi să spună ierarhului locului întâmplarea. 

43 La greci aceste icoane sunt puse invers, iar unele Evangheliare ruseşti au în loc de icoana Răstignirii pe cea a Sf . Treimi. 

44 In limba rusă ea se numeşte dapoxpaHumeAbHui^a, iar în terminologie greco-latină, chivotul se mai numeşte ciboriu. 

Chivotul simbolizează Mormântul Domnului, iar capacul - custodia, straja de la uşa 
Mormântului. Legat de chivot şi de împărtăşirea bolnavilor, mai este un obiect liturgic 
numit artofor (doTo^ooiov / 4apoHocMiia - a duce „Sfânta Pâine", Sfintele Daruri) - o 
cutiuţă în care se păstrează un micuţ potir, o linguriţă, o cutiuţă pentru sfânta Părticică şi o 
sticluţă pentru vin simplu cu care se umezeşte părticica de Sfinte Taine înainte de a fi 
împărtăşită. 

Alături de chivot se află trusa pentru Botez - o lădiţă în care se păstrează Sfântul şi 
Marele Mir pentru Taina Mirungerii, miruitoarele şi foarfecele pentru Botez. 

Un alt obiect legat de Sf. Masă este semisfeşnicul - un sfeşnic mare cu şapte candele. 
El se află în spatele Sf. Mese şi simbolizează cele 7 daruri ale Duhului Sfânt. El imită 
sfeşnicul cu şapte braţe din Vechiul Testament. 

De Sfânta Masă au dreptul să se apropie şi să se atingă numai cei sfinţiţi. 



PROSCOMIDIARUL $1 ATRIBUTELE LUI 

Proscomidiarul este o masă asemănătoare Sfintei Mese pe care se pregătesc în timpul 
Proscomidiei Cinstitele Daruri - pâinea şi vinul pentru Euharistie. 

Proscomidiarul după dimensiuni este mai mic decât Sf. Masă. El nu se sfinţeşte 
precum Sf. Masă şi are un sigur veşmânt - inditionul. 

Proscomidiarul simbolizează atât peştera din Betleem cât şi Golgota. 

Vasele liturgice ce se păstrează la Proscomidiar sunt următoarele: discul, potirul, 
steluţa, copia, linguriţa şi pocroveţele. 

DISCUL/Discosul (din greacă 6 bioKoc, - talger adânc) este un talger de metal aurit 
sau argintat, cu picior, pe care se aşază Agneţul şi restul părticelelor/miridelor. Discul a 
intrat în uzul liturgic încă din veacul apostolic. La început el era confecţionat din material 
simplu: lut, lemn sau metal obişnuit şi era folosit adeseori fără picior, ca o farfurie sau coş 
mic, ca patena de la romano-catolici. Cu timpul, mai ales după încetarea prigoanelor, la 
confecţionarea lui se întrebuinţează materiale preţioase: aur, argint etc. 

Pe discos este încrustată icoana Naşterii Mântuitorului sau o Cruce simplă (la greci). 
El simbolizează ieslea în care S-a născut Hristos (Sofronie al Ierusalimului), dar şi piatra pe 
care a fost aşezat Trupul lui Hristos după pogorârea de pe Cruce (Sfântul Gherman al 
Constantinopolului). 

In afară de disc se mai folosesc două talgere mai mici, unul cu chipul Sfintei Cruci - 
pe el se pregăteşte Agneţul -, şi altul cu chipul Maicii Domnului, care se foloseşte la 
scoaterea restului părticelelor. 

POTIRUL (din greacă: noxr\Qiov - pahar, kocAvE, - cupă) este un pahar din metal 
aurit sau argintat, de forma unei cupe, în care se pregăteşte vinul amestecat cu apă pentru 
Sfânta Euharistie. De aceea, cuvântul „potir" se referă uneori la conţinutul Potirului (I 
Corinteni 10:16, 21), şi nu la vasul propriu-zis. Prototipul Potirului este paharul folosit de 
Mântuitorul la Cina cea de Taină. Simbolic, Potirul poate fi asociat cu coasta împunsă a 
Mântuitorului, din care a curs sânge şi apă. 

In exterior, Potirul este împodobit cu icoana Mântuitorului, a Maicii Domnului, a 
Sfântului Ioan Botezătorul, cu chipul Sfintei Cruci şi a celor patru evanghelişti. Ca şi 
Discul, Potirul la început era foarte simplu, iar cu timpul s-a modificat până la aspectul din 
prezent. O bună perioadă de timp s-au folosit potirele de lemn 45 , iar astăzi există o tendinţă 
de a folosi Potirele cu pahare de sticlă, care sunt destul de comode, dar care prezintă şi un 
anumit pericol. 

Tot despre Potir trebuie să mai menţionăm următoarele: 



45 Mai multe sinoade apusene şi unii papi, ca de exemplu Leon al IV-lea (secolul al X-lea), au interzis uzul potirelor de 
lemn. Aceasta arată că ele încă se foloseau, dar mai rar. Este importantă atât din punct de vedere istoric, cât mai ales 
duhovnicesc o sentinţă, atribuită de unii Sfântului Bonifaciu, episcop de Mogunt (t 755), iar de alţii chiar Sfântului Atha- 
nasie cel Mare (t 372), care spune că „Odinioară preoţi de aur slujeau cu potire de lemn, acum, dimpotrivă, preoţi de 
lemn slujesc în potire de aur" (cf. LG, 1993, p. 591). 

împărtăşirea dintr-un singur Potir a creştinilor unei comunităţi euharistice a fost 
văzută dintotdeauna ca un simbol al unităţii şi comuniunii în Hristos a tuturor membrilor 
acelei comunităţi. In primele veacuri creştine, când numărul credincioşilor era destul de 
mic, nu se concepea ca într-o singură comunitate să fie mai multe Biserici/biserici; iar 
aceasta, tocmai din dorinţa de a sublinia această unitate a tuturor în jurul aceluiaşi Potir 
euharistie, avându-se în vedere şi vasul, nu doar conţinutul acestuia. Dar după creşterea 
substanţială a numărului de credincioşi, mai ales în marile cetăţi ale Bizanţului, nu mai era 
posibil ca în ele să fie o singură biserică, şi atunci simbolismul împărtăşirii dintr-un singur 
Potir s-a redus la ideea împărtăşirii din acelaşi conţinut al Potirului, adică Acelaşi Hristos 
mărturisit şi primit de către toţi, nu şi la Potirul ca vas liturgic. 

Şi mai târziu, în marile catedrale bizantine, dar mai ales la Sfânta Sofia, pentru a 
împărtăşi mai organizat mulţimea de credincioşi, în aceeaşi biserică se foloseau mai multe 
Potire, practica fiind întâlnită şi astăzi în unele Biserici de limbă greacă şi mai ales în 
Biserica Ortodoxă Rusă, fiind în acelaşi timp aproape necunoscută în Biserica Ortodoxă 
Română. 46 

Se ştie că prin secolele al VH-lea-al Xl-lea, la Sfânta Sofia, unde de cele mai multe ori 
erau foarte mulţi credincioşi la împărtăşire, se pregăteau mai multe Agneţe (pe mai multe 
Discuri) şi respectiv mai multe Potire din care, la momentul potrivit, mai mulţi clerici 
ieşeau şi împărtăşeau în mai multe locuri din biserică, inclusiv în imensele balcoane ale 
Sfintei Sofii. 47 De atunci încoace însă, în toate Bisericile, mai ales datorită dezvoltării 
ritualului Proscomidiei, chiar şi atunci când este nevoie de a împărtăşi sute şi chiar mii de 
credincioşi, se pregăteşte un singur Agneţ, uneori foarte mare, şi se binecuvântează un 
singur Potir, de asemenea foarte mare, iar înainte de împărtăşirea credincioşilor, Sfântul 
Trup şi Sânge sunt împărţite şi în alte Potire mai mici, din care pot împărtăşi mai mulţi 
preoţi simultan. 

Desigur, o astfel de practică se impune doar în anumite comunităţi şi doar în posturi 
sau la sărbătorile mai mari. Am dorit însă ca aceste elemente să fie cunoscute, arătând 



46 Aceasta probabil şi pentru faptul că, după observaţiile noastre, dintre toţi ortodocşii, românii sunt cei care se 
împărtăşesc cel mai rar. In această situaţie (deloc lăudabilă) de la noi, bineîneţeles, rareori se pune problema dea a folosi 
mai multe Potire pentru a-i împărtăşi pe credincioşi. In Basarabia însă, ca şi în Rusia şi în alte părţi, această practică 
există. Cunoaştem de asemenea că anumite tendinţe de a o introduce există şi în România şi acestea nu trebuie calificate 
ca abateri de la vreo normă sau ca pe nişte inovaţii periculoase. 

47 Cf. /liiaKOH MiixaiM 5KE/1TOB (şi alţii), «EBxapiicrmi», în 773, tom 17, p. 634; Idem, „Ahtmmmhc", în 773, tom 2, p. 
489. 

totodată că, chiar şi în această situaţie, ideea împărtăşirii dintr-un singur Potir nu dispare, 
ci trece de la formă la esenţă. 

STELUŢA (ăa%r\p / stella / ieeidui^a 48 ) este formată din două arcuri unite la mijloc în 
aşa fel, încât ea se deschide şi se închide uşor. Steluţa se aşează pe Disc deasupra Agneţului 
şi a părticelelor, fiind pusă deoparte după cuvintele: Cântare de biruinţă cântând, strigând, glas 
înălţând şi grăind, din timpul Euharistiei. 

Unii spun că ea a fost introdusă în uzul liturgic de către Sfântul Ioan Gură de Aur - 
lucru care însă e puţin probabil. Steluţa a apărut cel mai probabil prin secolele al VH-lea-al 
VUI-lea, când se introduce ritualul scoaterii Sfântului Agneţ din prescură şi apar şi 
Acoperămintele (sfintelor vase). Nici măcar documentele liturgice din secolele al VUI-lea- 
al IX-lea nu amintesc de Steluţă. Aceasta i-a făcut pe unii teologi să creadă că ea a fost 
introdusă prin secolele al X-lea-al Xl-lea, când apare ritualul scoaterii miridelor. Prima 
mărturie clară despre întrebuinţarea ei o avem abia în secolul al XH-lea, în tâlcuirea lui 
Pseudo-Sofronie al Ierusalimului 49 . 

Rolul practic al Steluţei este deci de a proteja ca Acoperămintele să nu se atingă de 
Agneţ şi părticele. 

La Proscomidie, Steluţa simbolizează steaua din Betleem, iar după Vohodul Mare - 
pecetea de la uşa Mormântului Domnului. 

COPIA (ăy'ux AoyxT] / Konte - suliţă, lance) este un cuţit de forma unei suliţe care se 
foloseşte la scoaterea (pregătirea) Agneţului şi părticelelor. 

La Cina cea de Taină Mântuitorul a frânt Pâinea, din care motiv la început ritualul 
euharistie se săvârşea prin frângere (artoklasia: f\ kAuoic, %ov ăpxov I fractio panis, Fapte II, 
42-46). întrebuinţarea copiei a devenit necesară odată cu introducerea practicii scoaterii 
Agneţului din prescură (sec. VII- VIII). 

Copia simbolizează suliţa cu care a fost împuns Mântuitorul în coastă (Ioan 19,34). 

LINGURIŢA (AapLţ = cleşte; 7i>KMiia) este confecţionată, ca şi toate Sfintele Vase, din 
material preţios. Este asemănătoare cu o linguriţă simplă, numai că la capătul mânerului 



48 Zvezdiţa - veche denumire de origine slavonă întrebuinţată în cărţile vechi. 

49 Dacă admitem că explicaţiile liturgice din PG voi. 87 aparţin chiar lui Sofronie al Ierusalimului (secolul al VH-lea), 
atunci putem într-adevăr admite că Steluţa a apărut prin secolul al V-lea. Cercetătorii însă neagă cu desăvârşire paternitatea 
sofroniană a acestui document, deşi tradiţia liturgică, în general, o acceptă. (A se vedea mai multe informaţii: LG, 1993, pp. 
593-594.) 

are o cruciuliţă. Se întrebuinţează la împărtăşirea mirenilor cu Sfântul Trup şi Sânge 
(deodată). Ea simbolizează cleştele cu cărbunele de foc prin care a fost curăţit prorocul 
Isaia (6: 6-8). După alţi tâlcuitori, linguriţa mai simbolizează pe Sfântul Duh prin Care 
primim pe Fiul, sau Mâna lui Dumnezeu care creează / recreează lumea. 

Avem mărturii istorico-liturgice şi arheologice clare care arată că în primele veacuri 
creştine linguriţa nu era întrebuinţată în cult, căci împărtăşirea mirenilor se făcea într-un 
mod asemănător cu al clericilor: preotul dădea Sfântul Trup în mâna fiecărui credincios şi 
acesta se împărtăşea singur, iar diaconul ţinea Sfântul Potir şi fiecare se apropia şi sorbea 
din Potir, cum fac şi astăzi clericii 50 . In alte părţi, Sfântul Trup deja îmbibat în Sfântul Sânge 
se dădea credincioşilor direct în gură şi mai rar în palmă, încât Potirul nu mai era oferit 
laicilor, aşa cum se procedează şi astăzi la armeni. Nu se ştie însă cât a durat această practică, 
căci informaţiile sunt confuze şi uneori controversate. 

Faptul că linguriţa este întrebuinţată cu acelaşi scop şi în unele rituri necalcedoniene - 
la copţi, etiopieni şi siro-iacoviţi, care s-au rupt de Biserica Ortodoxă după anul 451 - i-a 
făcut pe unii să creadă că aceasta a fost introdusă prin secolul al IV-lea în Siria, iar Sfântul 
Ioan Gură de Aur a introdus-o la Constantinopol 51 , de unde s-ar fi generalizat peste tot, în 
secolul al V-lea. Acest argument nu este însă unanim acceptat, fiind în contradicţie chiar cu 
mărturiile date de Sfântul Ioan Gură de Aur şi de alţi părinţi în scrierile lor 52 . 

In primul rând trebuie să menţionăm că cele mai conservatoare rituri necalcedoniene: 
armenii, nestorienii şi maroniţii nu folosesc nici astăzi linguriţa. Nu-i exclus ca prima 
grupă de rituri necalcedoniene să fi împrumutat linguriţa chiar şi după 451, cum s-a 
întâmplat şi în alte privinţe. 

Prima mărturie indirectă, dar deloc clară, privind folosirea linguriţei o avem abia în 
secolul al VH-lea, la Sfântul Sofronie al Ierusalimului (t 638). Acesta, în Descrierea minunilor 
Sfinţilor Kir şi Ioan, vorbeşte despre Sfântul Trup înmuiat în Sfântul Sânge, ceea ce 
presupune că acestea ar fi trebuit să fie împărtăşite cu linguriţa. La fel, şi în Viaţa Sfintei 
Măria Egipteanca se dă de înţeles că preotul Zosima a mers să o împărtăşească pe cuvioasă 
cu Sfintele Taine amestecate, iar iconografia arată şi linguriţa, lucru care nu poate fi însă 



50 A se vedea Constituţiile Apostolice VIII, 13; Sfântul Chirii al Ierusalimului, Cateheza XXIII; Sfântul Vasile cel Mare, Epistola 93 
ş.a. (LG 1993, p. 595). 

51 Nichifor CALIST, Istoria bisericească, cartea XIII, 7. Vom vedea că informaţia nu poate fi credibilă. 

52 A se vedea Cateheza II către candidaţii la Botez, 2, apud LG 1993, p. 596. Faptul că Sfântul Ioan vorbeşte de labis nu 
înseamnă că este vorba de linguriţă, ci, cel mai probabil, este vorba de degetele preotului, care se fac ca nişte cleşti atunci 
când acesta ia Sfântul Trup pentru a-1 pune în mâna celui care se împărtăşeşte. 

40 



confirmat istoric, deşi mulţi ar fi vrut să vadă la Sfântul Sofronie o mărturie pentru 
folosirea linguriţei. Atragem atenţia asupra faptului că simplele mărturii despre înmuierea 
Sfântului Trup în Sfântul Sânge nu înseamnă şi folosirea linguriţei. De multe ori Sfântul 
Trup se înmuia foarte puţin în Potir şi era pus de preot direct pe limba primitorului. 

O dovadă clară că în secolul al VH-lea nu era folosită încă linguriţa o reprezintă textul 
Canonului 101 al Sinodului Trulan (690-691), care spune următoarele: ... dacă ar vrea cineva să 
se împărtăşească cu Preacuratul Trup..., [atunci,] făcându-şi mâinile informa crucii, aşa să se apropie 
şi să primească împărtăşirea harului. Căci pe cei ce, în loc de mână, pregătesc oarecare vase din aur 
sau din alte materii pentru primirea dumnezeiescului Dar, şi prin aceasta se socotesc vrednici prea- 
curatei împărtăşiri, cu nici un gând nu-i aprobăm, ca unii care cinstesc mai mult materia cea 
neînsufleţită şi supusă mâinii omului decât chipul lui Dumnezeu... 53 Desigur, acest Canon nu face 
referire la linguriţă, ci la nişte vase speciale cu care obişnuiau să ia împărtăşania unii oameni, 
şi în special cei bogaţi. Totuşi Canonul condamnă pe cei ce strică vechiul obicei de a primi 
împărtăşania direct în mâini. Acelaşi lucru îl observăm ceva mai târziu şi la Sfântul Ioan 
Damaschin (t 749) 54 , care, de asemenea, vorbeşte despre primirea Sfântului Trup direct în 
mână, arătând totodată obiceiul uzual în Siria şi Palestina în secolul al VUI-lea. 

Se pare totuşi că în secolul al VUI-lea, prin zona Antiohiei, s-a considerat de cuviinţă a 
se introduce linguriţa, pentru a evita o posibilă profanare a Sfintelor Taine, care putea să se 
întâmple atât din neglijenţa mirenilor, cât şi a slujitorilor. Erau cazuri când unii dintre 
credincioşii mireni duceau pe ascuns Sfântul Trup prietenilor sau rudeniilor lor opriţi de la 
Sfânta împărtăşanie sau, ceea ce era şi mai grav, foloseau Sfântul Trup în scopuri mes- 
chine. Folosirea acestui obiect liturgic, aşa cum se pare, nu s-a generalizat destul de repede 
în tot Răsăritul, şi chiar dacă Sinodul local Proto-Deftera (I-II) din Constantinopol (anul 
861) enumără pentru prima dată linguriţa între vasele liturgice, asta nu înseamnă că 
linguriţa se folosea anume pentru împărtăşirea mirenilor. Existau şi alte întrebuinţări ale 
linguriţelor liturgice precum: luarea gunoaielor şi insectelor din vin (aşa cum se întâmpla 
adesea în vechime, după descrierile istorice pe care le avem), turnarea mirului dintr-un vas 
în altul etc. 55 



53 Canoanele Bisericii Ortodoxe, Bucureşti, 1992, p. 160. 

54 Dogmatica, cartea IV, 13, trad. D. Fecioru, Editura Scripta, Bucureşti, 1993, p. 167. 

55 Robert TAFT, S.J. „Byzantine Communion Spoons: A Review of the Evidence", Dumbarton Oaks Papers 50 (1996), 
209-238. TlepeBOA o. Cepnia To^oBaHOBa, Po6epT Tact/r SJ, BmamnuucKasi npunacmHasi Axuiţa: odsoj) (fiaxmoe, 
http://www.krotov.info . 

O primă mărturie clară despre folosirea linguriţei pentru împărtăşirea mirenilor a 
avem de la Anastasie Sinaitul (t după anul 700), dar aceasta reprezintă o tradiţie locală care 
nu se ştie în ce măsură era generalizată, aşa cum putem observa şi din cele expuse mai sus. O 
altă mărturie o avem din comentariul liturgic al lui Pseudo-Sofronie al Ierusalimului 
(secolele al Xl-lea-al XH-lea). Dacă admitem însă că această scriere aparţine Sfântului Sofro- 
nie însuşi (secolul al VH-lea), aceasta ar însemna să neglijăm prevederile Canonului 101 
Trulan, precum şi mărturia Sfântului Ioan Damaschin, care era din aceeaşi regiune cu Sfântul 
Sofronie, dar la o diferenţă de peste 100 de ani. 

In concluzie putem spune că linguriţa a apărut în secolele al VUI-lea-al IX-lea, mai 
întâi în Antiohia şi Ierusalim, iar mai apoi s-a generalizat, în secolele al Xl-lea-al XH-lea, în 
tot Răsăritul Ortodox, fiind împrumutată chiar şi de unele rituri necalcedoniene. Chiar şi în 
anul 1053 cardinalul Humbert îi învinuia pe bizantini de introducerea linguriţei (ca pe o 
inovaţie) şi aducea ca mărturie, la vremea aceea (mijlocul secolului al Xl-lea), faptul că nu 
toţi ortodocşii o foloseau. Abia din secolul al XH-lea şi mai târziu toate izvoarele vorbesc 
despre folosirea linguriţei pentru împărtăşirea mirenilor şi a clerului inferior. Singura 
excepţie în Răsărit o reprezentau împăraţii/ domnitorii/ ţarii/regii (unşi), care nu se 
împărtăşeau cu linguriţa, ci ca şi clericii, luând Sfântul Trup în mână şi sorbind din Potir. 

In Apus, în ciuda unor ipoteze, linguriţa nu a fost folosită niciodată pentru 
împărtăşirea mirenilor, mai ales că romano-catolicii deja de mult timp nu împărtăşesc 
mirenii cu Sfântul Sânge, ci numai cu Sfântul Trup sub formă de azimă. 

Mai nou, în unele locuri se simte tendinţa de a introduce la împărtăşirea mirenilor 
folosirea linguriţelor sterilizate, din pricina refuzului unora de a se împărtăşi cu linguriţa 
comună, fapt nicidecum justificat, care vorbeşte negreşit despre împuţinarea şi răcirea 
credinţei. Niciodată în istoria Bisericii nu se cunoaşte vreun caz de îmbolnăvire prin 
împărtăşirea cu aceeaşi linguriţă. 

ACOPERĂMINTELE sau pocroveţele (din slavonă) sunt confecţionate din acelaşi 
material ca şi veşmintele clericilor şi se folosesc la acoperirea Sfintelor Vase. 

Se cunosc trei feluri de Acoperăminte: două mici, în forma unei cruci cu braţele egale, 
folosite pentru Disc şi pentru Potir, şi altul mai mare, în forma unui dreptunghi, numit aer 
(sau vozduh, denumirea slavonă) cu care se acoperă ambele Sfinte Vase. 

Acoperământul pentru Potir a fost introdus în uzul liturgic probabil de către Sfântul 
Ioan Gură de Aur, pentru a feri Sfintele Daruri de praf şi insecte, iar celelalte 
Acoperăminte, ceva mai târziu. 

Acoperămintele simbolizează scutecele cu care a fost înfăşat Mântuitorul la Naşterea 
Sa. Aerul simbolizează bolta cerească, piatra de la uşa Mormântului şi Harul Duhului 
Sfânt. 

ALTE OBIECTE DE CULT 

Cădelniţa (0u|aLaTX]QLOv) este un obiect de metal compus dintr-un căuş atârnat de 
lănţişoare, care se unesc sus într-un mâner cu care se mânuieşte cădelniţa. In căuşul ei se 
pun cărbuni aprinşi, iar peste cărbuni se pune tămâia. Astfel se produce fumul de tămâie 
care înmiresmează toată biserica şi care simbolizează darul Duhului Sfânt. Căuşul 
cădelniţei simbolizează pântecele Maicii Domnului, care a purtat în el Cărbunele 
dumnezeiesc - Hristos Fiul lui Dumnezeu. 

Cădelniţa se foloseşte la cădirile (tămâierile) prevăzute de 
tipic. 

Despre întrebuinţarea cădelniţei găsim mărturii încă în sec. 
IV la Sf. Efrem Şirul, Ambrozie al Mediolanului, ş.a. Cele dintâi 
cădelniţe erau foarte simple, având forma unor căuşe cu mâner. In 
prezent astfel de cădelniţe sau păstrat prin mănăstiri şi se numesc 
căţui. Astăzi cu ele uneori tămâiază călugării şi maicile atunci 
când fac anumite slujbe particulare fără preot. începând cu sec. 
XII cădelniţa primeşte forma ei din prezent. 

La binecuvântarea cădelniţei, preotul sau episcopul rosteşte rugăciunea specială de 
binecuvântare a tămâiei / tămâierii (vezi Liturghierul). 

Epitaful sau Sfântul Aer este o bucată de pânză (o muşama) pe care este pictată sau 
brodată "Punerea Domnului în mormânt". Epitaful se foloseşte la slujba Prohodului 
Domnului în Vinerea Mare, apoi se aşează pe Sf. Masă unde se află până la încheierea 
sărbătorii învierii Domnului, când se ridică de pe Sf. Masă şi se aşează în locul unde se 
păstrează în timpul anului. 

La Adormirea Maicii Domnului se foloseşte un epitaf asemănător pe care este 
zugrăvită icoana Adormirii. 

Litierul este o tava din metal, pe care se pune pâinea, grâul, vinul şi untdelemnul 
când se săvârşeşte slujba Litiei. Denumirea obiectului este puţin improprie avându-se în 
vedere confuzia sau mai degrabă identificarea dintre Slujba Litiei şi cea a binecuvântării 
pâinilor. 

Aghiasmatarul este un vas din metal de forma unei cupe sau găletuşe, folosit pentru 
păstrarea apei sfinţite şi la slujbele de stropire cu aghiasmă. Ca stropitor la noi se foloseşte 
cel mai des busuiocul, dar se pot folosi şi mănunchiuri din alte plante şi chiar stropitoarele 
„artificiale". 

Miruitorul este format dintr-un păhăruţ în care se toarnă ulei sfinţit şi o periuţă cu 
care se ung credincioşii pe frunte în semnul Crucii la sărbătorile cu priveghere şi Polieleu. 

Colimvitra este vasul adânc în care se botează pruncii. Colimvitra se mai numeşte şi 
cristelniţă. Ea este o imitaţie a baptisteriului din vechime, dar de proporţii mult mai mici, 
având în vedere că cei mai mulţi din cei ce primesc Botezul sunt copii. Şi astăzi, dacă se 
botează cineva matur, trebuie improvizat un baptisteriu care să permită deplina afundare a 
celui ce de botează. 

Cununile (cununiile) sunt două obiecte din metal, în formă de cununi (coroane) 
împărăteşti, cu care sunt încununaţi mirii la săvârşirea tainei Cununiei. In trecut acestea, în 
cazul oamenilor simpli, se împleteau din flori. De aici vine şi expresia de „dezlegare a 
cununiilor", căci după opt zile preotul însuşi dezlega aceste cununii. Ele simbolizează 
unirea mirilor şi cinstea ce li s-a acordat prin binecuvântarea Bisericii de a întemeia o noua 
familia. 

METODELE DE CHEMARE 
A CREDINCIOŞILOR LA RUGĂCIUNE 

In Biserica Ortodoxă credincioşii sunt chemaţi la rugăciunea comună prin intermediul 
clopotelor şi a toacei. 

Sunetul melodios al clopotelor şi toacei nu numai că dau de veste despre începutul 
slujbei, ci produc asupra sufletului creştinesc o acţiune harică, îl umilesc, dar şi îl 

încurajează. De aceea, mai ales clopotele, se mai numesc "glasul Domnului". Există în 
Biserica Ortodoxă chiar şi rugăciuni de sfinţire a clopotelor. 

In acelaşi scop, tradiţia ortodoxă, mai ales cea bizantină foloseşte aşa-numita toacă - o 
scândură de lemn în care se loveşte ritmic cu un ciocănaş confecţionat din acelaşi material. 
Ea a apărut pentru prima dată în pustiul Egiptului (sec. IV) şi s-a răspândit de aici în tot 
Răsăritul. Ea se întrebuinţează şi în prezent numai prin mănăstiri. Toaca simbolizează, 
după Sfântul Teodor Studitul, "chemarea îngerului lui Dumnezeu", iar după Sofronie al 
Ierusalimului şi Gherman al Constantinopolului ea reprezintă trâmbiţa eshatologică sau 
alarma care cheamă la război împotriva duşmanilor nevăzuţi. O tradiţie athonită spune 
însă că toaca reprezintă lemnul lovit de Noe pentru a aduna în corabie (simbol al Bisericii) 
toate vietăţile lumii înainte de potop. 56 Unii mai spun că toaca are menirea de a ne aduce 
aminte de baterea cuielor în mâinile şi picioarele Domnului atunci când a fost Răstignit. 

Deosebim două tipuri de toacă: mare - care este suspendată într-un loc fix şi în care se 
loveşte cu două ciocănaşe înainte de slujbele cu Priveghere; şi mică - care este purtată de 
paraclisier în jurul bisericii, înainte de slujbele din zilele de rând şi în care se loveşte cu un 
singur ciocănaş. 

In tradiţia bizantină, mai ales la greci şi români mai întâlnim şi o toacă mică din metal 
care se numeşte şi tochiţă. 




56 TE, n. 12, p.462 

Clopotele au început să se folosească în Biserică începând cu sec. VIII, leagănul lor 
fiind provincia Campania din Italia. De aici ele s-au răspândit în toată lumea creştină. 

Clopotele se păstrează în aşa-numitele clopotniţe. Clopotniţele sunt nişte turle cu 
câteva rânduri (uneori foarte înalte, precum cea a lui Ioan cel Groaznic din Moscova - 90 
metri) construită deasupra pronaosului sau separat de biserică. 

Sunarea clopotelor este de mai multe feluri: praznicul, când se sună în toate clopotele 
în 3 stări; obişnuit, când se sună într-un singur clopot, de obicei de 12 ori; şi funerar 
(morţesc), când se sună pe rând în fiecare clopot (de la mic la mare). 

Se mai sună clopotele şi în caz de alarmă, incendiu şi alte nenorociri. 

La auzul clopotelor, creştinii se însemnează cu semnul sfintei Cruci şi se roagă în sine 
zicând: "Slavă Ţie, Dumnezeul nostru, slavă Ţie" sau "Doamne miruieşte". 

In Typikon, mai ales în cel al Mănăstirii Sf. Sava avem indicaţii clare când şi cum 
trebuie bătută toaca şi clopotele. 



************************* 



MATERIILE ÎNTREBUINŢATE IN CULT. 
FOLOSIREA ŞI SIMBOLISMUL LOR 

Pentru săvârşirea cultului sunt necesare anumite materii, care sunt binecuvântate ori 
sfinţite şi care servesc ca semne simbolice în raport cu adevărul de credinţă sau ca mijloace 
necesare la îndeplinirea actelor liturgice. Aceste materii întrebuinţate în cult sunt: pâinea, 
apa, vinul, tămâia, untdelemnul, Sfântul şi Marele Mir şi luminile. 

1. Pâinea are în cultul ortodox o întrebuinţare aleasă, ea fiind materia Sfintei 
Euharistii, instituită de Mântuitorul la Cina cea de Taina. 

întrebuinţarea pâinii în cadrul cultului îşi are originea încă din Vechiul Testament. 

Melchisedec, regele Salemului, a adus lui Avraam ca jertfă de mulţumire pâine şi vin, el 

fiind preotul Dumnezeului celui Preaînalt (Facere 14,18). Lui Moise îi porunceşte 

Dumnezeu: „Pe masă să pui pâinile punerii înainte" (Ieşire 25,30). Iar la Levitic 2, 4 e scris: 

„Dacă însă vrei să aduci jertfă prinosului de pâine din aluaturi coapte în cuptor, să aduci pâine din 

făină bună de grâu...". 

In Noul Testament, Mântuitorul zice despre Sine: „Eu sunt pâinea vieţii, cel ce vine la 

Mine nu va flămânzi şi cel ce crede întru Mine nu va înseta niciodată" (Ioan 6,35). 

Pâinea a fost aleasă de Mântuitorul ca materia care, prin sfinţire, se preface în Trupul 
Său, pentru ca pâinea a fost în toate timpurile hrana cea de toate zilele a omului. Ea a fost şi 
este socotită ca indispensabilă întreţinerii vieţii omului pe pământ. In Rugăciunea 
Domnească ne rugăm pentru „pâinea noastră cea spre fiinţă..." (Matei 6,11). Aşa precum e 
indispensabilă pâinea de fiecare zi pentru viaţa trupească, tot aşa este necesară şi 
indispensabila pâinea cea spirituală, adică „Trupul lui Hristos" pentru viaţa spirituală a 
omului. In al doilea rând, pâinea este alimentul rezultat din munca stăruitoare şi grea a 
omului. Prin câte lucrări nu trece până să ajungă a fi mâncată? Tot aşa şi pe plan spiritual, 
pentru a dobândi Trupul lui Hristos prin împărtăşire, se cer din partea credinciosului 
înfrânare, căinţă, mărturisirea păcatelor şi dezlegarea dată de preot, rugăciunea şi altele. 

In al treilea rând, din cele mai vechi timpuri în mod simbolic viaţa omului a fost 
întruchipată prin pâine. Sf. Ioan Hrisostom zice: „Făina este corpul, dospeala este sufletul, 
sarea este mintea, iar apa este duhul". 

Pâinea se aduce de către credincioşi la altar sub formă de pâinişoare mici, numite 
prescuri (prosfore), având pe ele un sigiliu (o pecete) în formă pătrată, ceea ce arată că Sf. 
Jertfă se aduce de către preot pentru toţi credincioşii din cele patru laturi ale lumii. 
Prescura închipuie mana din pustie şi pâinea pregătită de Sfinţii Apostoli pentru Cina cea 
de Taină. Prescurile din care s-a proscomidit, tăiate în bucăţi, se împart credincioşilor la 
sfârşitul Sfintei Liturghii sub formă de anaforă sau antidor, denumire care arata că anafora 
se dă „în loc de dar" credincioşilor care nu se pot împărtăşi la Sf. Liturghie. Pâinea se mai 
întrebuinţează şi la slujba Litiei, sub denumirea de artos (care în greceşte înseamnă pâine); 
pâinile de la Litie ne amintesc de cele cinci pâini cu care Domnul a săturat cinci mii de 
bărbaţi în pustie (Matei 14,17-21). 

2. Vinul este întrebuinţat în primul rând la Sf. Liturghie, pentru prefacerea lui în 
Sfântul Sânge al Domnului; se mai întrebuinţează la sfinţirea bisericilor, la slujba cununiei, 
la Litie, la slujbele de înmormântare, pentru stropirea trupurilor celor adormiţi etc. 

încă din Vechiul Testament vinul era considerat ca aliment cu rol vindecător şi 
întăritor pentru organismul omului, precum se vede şi din sfatul dat de Sf. Apostol Pavel 
ucenicului său Timotei (I Tim. 5,23). 

In Noul Testament, Mântuitorul preface apa în vin la nunta din Cana Galileii (Ioan II, 

1-11) şi însuşi Mântuitorul S-a asemănat pe Sine cu via (butucul viţei), iar pe ai Săi cu 
mlădiţele. Vinul pentru Sf. împărtăşanie trebuie să fie din struguri, curat, neoţetit, 
neamestecat cu nimic şi de culoare roşie (adică nici neagră, nici roză) 57 . Singur preotul 
toarnă în el apa la proscomidie, închipuind sângele şi apa care s-au scurs din coasta 
Mântuitorului când a fost împuns cu suliţa; de asemenea, după prefacerea Sfintelor Daruri 
se toarnă apă caldă în Sf. Potir, spre a închipui căldura trupului şi sângelui Domnului, cu 
care ne împărtăşim. Vinul de la Cina cea de Taină tot era amestecat cu apă căci evreii 
niciodată nu beau vinul curat, ci amestecat cu apă. Apa însă trebuie să fie în cantităţi mici 
încât să nu schimbe gustul sau culoarea vinului. 

3. Apa constituie un element de bază în serviciul cultului, întrebuinţându-se 
amestecată cu vinul la Sf. Liturghie, ca materie a tainei la slujba botezului, la Agheasmă 
mare şi la Agheasmă mică, la sfinţirea vaselor, veşmintelor şi a altor obiecte care sunt 
necesare cultului sau care sunt de folos credincioşilor. 

In Vechiul Testament apa era socotită ca simbol al curăţiei şi al împăcării. 

In Noul Testament, Mântuitorul a sfinţit firea apelor prin botezul Său în apa 
Iordanului, precum se spune în cântările de la slujba Bobotezei. Ca şi pâinea, apa este un 
element natural indispensabil în viaţa omului; ea astâmpără setea, întărind puterea de 
muncă a trupului, spală necurăţia, fiind simbolul cel mai potrivit al curăţiei spirituale, şi 
este de neînlocuit în viaţa casnică şi gospodărească. De aceea apa este atât de mult 
întrebuinţată şi în cult, ea fiind binecuvântată prin diferite ierurgii pentru trebuinţele 
omului (la săparea şi darea în folosinţă a fântânilor, la vreme de secetă, la binecuvântarea 
ogoarelor etc). 

4. Tămâia este sucul (răşina) unor arbori, care, ajungând în contact cu aerul, se 
încheagă la fel ca şi răşina brazilor. Ea era adusă ca ofrandă la templul iudaic, iar în 
creştinism este considerată ca un prinos sfânt, al cărui fum înmiresmat însoţeşte toate 
actele cultului. 

In cultul Vechiului Testament trebuiau să se aducă dimineaţa şi seara sacrificii de 
tămâie pe altarul special amenajat în Cortul Mărturiei şi apoi în templu, numit altarul 



57 Biserica Ortodoxă, spre deosebire de cea Romano-Catolică, nu acceptă decât vinul roşu. Doar Biserica Ortodoxă 
Română, probabil printr-o influenţă latină, acceptă şi vinul alb pentru săvârşirea Euharistiei. Deşi acest lucru nu poate fi 
calificat drept erezie, este totuşi o gravă încălcare a Tradiţiei Bisericii. 

tămâierii (Ieşire 30:1-8); pe acest altar nu se ardea numai tămâie curată, ci erau amestecate 
încă patru ingrediente (Ieşire 30:34). Proorocul Maleahi (1:11) prezice că după venirea lui 
Mesia se va aduce jertfă de tămâie de la răsăritul soarelui până la apus. 

In cultul creştin găsim întrebuinţarea tămâiei încă din cele mai vechi timpuri. Astfel, 
Canonul 3 al Sfinţilor Apostoli spune: „...Dar să nu fie iertat a se aduce altceva în altar 
decât untdelemn pentru candele şi tămâie la vremea aducerii înainte". Sf. Ap. Pavel în 
epistolele sale, inspirat de tămâierile din Vechiul Testament, zice că Mântuitorul S-a dat pe 
Sine jertfă lui Dumnezeu pentru noi „spre miros de bună mireasmă" (Efes. 5:2), iar la II Cor. 
2:15, vorbind despre Apostoli, zice că ei sunt lui Dumnezeu „bună mireasmă". 

Trebuie însă să precizăm că în perioada persecuţiilor, tămâia nu era unanim acceptată 
din cauza că acest lucru era asociat cu tămâierile aduse zeităţilor păgâne. După anul 313 
această atitudine s-a schimbat radical. 

Despre folosirea tămâiei în cadrul Sfintei Liturghii găsim menţiuni în rânduiala 
Liturghiei Sfântului Iacob, a Sfântului Marcu şi în Liturghiile Sfinţilor Vasile şi Ioan Gură 
de Aur, unde avem şi formule speciale de binecuvântare a tămâiei folosită la cădire. 

Dar tămâierea nu era folosită numai în cadrul Sfintei Liturghii, ci şi la alte sfinte 
slujbe şi manifestări de cult, la: procesiuni, înmormântări şi altele. Obligaţia tămâierii o 
aveau diaconii; de aceea Sf. Arhidiacon Ştefan este zugrăvit de obicei cu o cădelniţă în 
mână. Din pricina mirosului plăcut pe care îl răspândeşte, înmiresmând aerul şi alungând 
miasmele, tămâia în Sf. Scriptură este privită ca un simbol al rugăciunilor pioase, care, 
asemenea fumului de tămâie, se ridică în sus, ca unul dintre cele mai preţioase daruri de 
jertfă aduse lui Dumnezeu (vezi Ps. 140:2). Astfel de daruri au fost aduse şi pruncului Iisus 
de către magi: aur, smirnă şi tămâie. Smirna este tot un fel de tămâie, însă mai de preţ şi cu 
un miros mai plăcut decât al tămâiei. 

Tămâierea are doua înţelesuri: când se tămâiază persoane sfinte sau icoane, ea este 
semn de veneraţie şi respect, iar când se tămâiază lucruri asupra cărora se invocă 
trimiterea harului de la Dumnezeu - Tatăl, simbolizează harul Sfântului Duh, care ni se 
trimite de sus, după cum spune şi rugăciunea tămâierii. Precum am spus mai sus, ea este 
simbolul rugăciunilor noastre, care se înalţă spre Dumnezeu ca fumul de tămâie. Cei 
douăzeci şi patru de bătrâni din viziunea Sfântului Ioan Evanghelistul au căzut înaintea 
Mielului având fiecare alăute şi năstrape de aur pline cu tămâie, care sunt rugăciunile 

sfinţilor (Apoc. 5:8). Acelaşi înţeles îl au şi cuvintele Psalmistului, când zice: „Să se 
îndrepteze rugăciunea mea ca tămâia înaintea Ta, ridicarea mâinilor mele (este ca o) jertfa de 
seară" (Ps. 140:2). Pentru tămâierile sau cădirile din rânduiala sfintelor slujbe se 
întrebuinţează cădelniţa (căţuia sau tămâierul), în care se pune tămâia şi despre care s-a 
vorbit la obiectele de cult. 

5. Untdelemnul este un produs vegetal, folosit ca hrană, ca element vindecător, dar şi 
ca materie de luminat (prin ardere). 

In Vechiul Testament se punea pe altar, ca ofrandă adusă Domnului, pe lângă pâine şi 
vin, şi untdelemn (Levitic 2:2). Cu untdelemn erau unşi arhiereii, profeţii şi împăraţii, 
închipuind prin aceasta mila şi îndurarea lui Dumnezeu. In alte locuri din Sf. Scriptură a 
Vechiului Testament untdelemnul apare şi ca simbol al binecuvântării lui Dumnezeu, al 
păcii, al puterii, al tăriei şi al biruinţei (vezi Facere 8:11; I Regi 10:1; III Regi 1:45 şi 19:16). 

In Noul Testament citim că untdelemnul tămăduieşte rănile, cum se vede din 
parabola cu samarineanul milostiv (Luca 10:30 şi urm.), iar în pilda celor 10 fecioare (Matei 
25:1 şi urm.) este simbolul înţelepciunii, al milosteniei şi al iubirii. Se foloseşte la Taina 
Sfântului Botez, la sfinţirea bisericilor, la miruirea credincioşilor, la taina Sfântului Maslu şi 
intră ca element component în alcătuirea Sfântului Mir. 

In primele secole creştine exista o singură rânduiala de sfinţire a untdelemnului, 
valabilă atât pentru Botez şi Maslu, cât şi 

6. Sf Mir este untdelemn amestecat cu vin natural şi cu diferite arome, în număr de 
38, sfinţit de soborul episcopilor prezidat de Patriarhul Bisericii, în Joia Patimilor, la 
Liturghia Sfântului Vasile cel Mare, care se săvârşeşte atunci. El se întrebuinţează la Sfânta 
Taină a Mirungerii, la sfinţirea bisericilor şi la sfinţirea antimiselor, iar actul sfinţirii lui 
constituie una din formele prin care o Biserică naţională autocefală îşi afirmă independenta 
şi autocefalia. Sfinţirea se săvârşeşte nu în fiecare an, ci la interval de câţiva ani, după 
trebuinţa, slujba sfinţirii făcându-se după o anumită rânduiala, cu titlul „Rânduiala la 
prepararea, fierberea şi sfinţirea Mirului". 

Numărul mare al esenţelor care intră în compoziţia Sfântului Mir simbolizează 
mulţimea darurilor Duhului Sfânt, care se revarsă asupra credinciosului în momentul 
ungerii cu Sf. Mir, la rostirea formulei „Pecetea darului Duhului Sfânt", precum şi asupra 

bisericilor şi antimiselor sfinţite prin el. 

7. Lumina în biserică. Dumnezeu, în bunătatea Sa nemărginită, a dat omului 
nepreţuite daruri, spre a-i face viaţa mai uşoară şi mai plăcută. Printre aceste daruri este şi 
lumina, care este absolut necesara atât pentru viata şi activitatea omului, cât şi pentru toate 
vieţuitoarele şi plantele. Ea dă viaţă şi roadă semănăturilor, împrospătează atmosfera şi are 
o influenţă binefăcătoare asupra psihicului omului. De aceea, multe popoare păgâne din 
antichitate aveau cultul soarelui, al lunii şi al focului, aducând prin aceasta un semn de 
recunoştinţă luminii răspândite de aştri şi de foc, aşa cum au fost de ex., mezii, perşii şi 
apoi romanii. In urma săpăturilor arheologice făcute pe locurile unde erau odată temple ale 
diferitelor popoare, s-a constatat că aceste locaşuri de închinare erau luminate cu ajutorul 
focului în timpul săvârşirii cultului. 

In Vechiul Testament Dumnezeu a poruncit lui Moise ca fiii lui Israel să aducă la 
Cortul Mărturiei „untdelemn curat pentru luminat, stors din măsline, ca să ardă sfeşnicul în toată 
vremea în cortul adunării..." (Ieşire 27:20), iar la Numeri 8:2 scrie: „Vorbeşte lui Aaron şi-i 
spune: când vei pune candelele în sfeşnic, ca să lumineze partea cea dinaintea lui, să aprinzi în el 
şapte candele...". De asemenea în templul lui Solomon se găseau 10 sfeşnice de aur înaintea 
Sfintei Sfintelor (III Regi 7:49). 

In Noul Testament vedem că, atunci când Mântuitorul a serbat Cina cea de Taină, 
fiind seară, au fost folosite lumini pentru luminarea foişorului. Iar Sf. Apostol Pavel, 
găsindu-se în Troada, a săvârşit frângerea pâinii şi a prelungit cuvântul până la miezul 
nopţii. „Iar în camera de sus, unde eram adunaţi, erau multe lumini aprinse (Fapte 20:7-8). 

In decursul istoriei creştinismului aflăm nenumărate dovezi despre întrebuinţarea 
luminii în cadrul cultului. Aşa, pe la anul 250, în epistola lui Corneliu, episcopul Romei, 
adresată episcopului Fabian al Antiohiei, se aminteşte că între clericii inferiori erau şi 
acolutii, ca ajutători mai apropiaţi ai episcopilor şi preoţilor, şi printre alte atribuţii ei aveau 
şi pe aceea de a aprinde lumânările. Iar Sf. Grigorie de Nyssa, cu ocazia înmormântării 
surorii sale Macrina, spune: „De o parte şi de alta, mergeau înaintea noastră, în ordine 
obişnuită, nu puţină mulţime de diaconi şi clerici mai mici, care purtau în mâini făclii de 
ceară". De asemenea, Canonul 3 Apostolic prevede ca la Altar să nu se aducă altceva decât 
untdelemn pentru candelă şi tămâie, iar Canonul 72 Apostolic prevede pedepsirea aceluia 
care ar lua din sfânta biserică ceară sau untdelemn. 

Din cele expuse, se vede că lumina a fost întrebuinţată în cadrul cultului de la 
începutul creştinismului, fiind privită ca jertfă şi simbol, întrucât ea simbolizează pe 
Dumnezeu, Care ne dă viaţă şi ne luminează în toate caile noastre. Ea exprimă bucuria, 
perfecţiunea, lumina divină, după cum zice Psalmistul: „Că la Tine este izvorul vieţii, întru 
lumina Ta vom vedea lumină" (Ps. 35:9); iar Mântuitorul se numeşte pe Sine lumină, arătând 
oamenilor că, pentru a se mântui, trebuie să vină la lumină şi să umble în ea (vezi Ioan 1:4- 
9; 3:19-21; 8:12; 12:35-36, ş.a.). 

Azi în biserică se întrebuinţează de preferinţă lumânări de ceară, ca şi în trecut, 
întrucât ceara se culege de albine din cele mai curate şi bine mirositoare flori, iar albina este 
privită ca model al fecioriei şi al curăţiei. 

In prezent, se foloseşte în biserici şi lumina electrică, care este îngăduită, fiind vorba 
de un progres al tehnicii în folosul omului. Este bine însă să lăsăm în seama lumânărilor şi 
a candelelor tradiţionale lumina în sens religios, sau ca simbol în cult. 



*** *** *** 

PERSOANELE LITURGICE 

CLASIFICAREA CLERULUI BISERICESC SUPERIOR 

Ierarhia bisericească (clerul 58 ) este o instituţie de origine dumnezeiască. Pe de o parte 
ea este o continuare la un nivel superior, a preoţiei Vechiului Testament, iar pe de altă 
parte, începutul şi puterea harismatică a ierarhiei vin, prin Sf. Apostoli, de la Mântuitorul 
Hristos, care după cuvântul psalmistului este "preot în veac după rânduiala lui 
Melchisedec". Preoţii Legii Vechi aduceau jertfe sângeroase, iar preoţii Legii Noi aduc 
jertfă de laudă - nesângeroasă şi sunt mijlocitori între Dumnezeu şi oameni şi invers. 

Cele trei trepte ale clerului: 1) diaconia, 2) preoţia şi 3) arhieria, apar încă din a doua 
jumătate a primului secol, imitând treptele preoţiei Vechiului Testament. Clerul este format 
din bărbaţi vrednici, care prin punerea mâinilor (hirotonie) - primesc harul sfinţitor al 
Preoţiei 59 , pe când în Vechiul Testament harul se dădea prin ungere. Treapta cea mai înaltă 
a clerului este arhieria. 

EPISCOPUL (emaKOTcoc; - supraveghetor) sau arhiereul (âoxLeoeuc; - „mai marele 
preoţilor"), în virtutea puterii harului ce-1 deţine, are următoarele împuterniciri principale: 
a) este întâi-stătătorul unei comunităţi de creştini şi conducătorul clericilor din eparhia 
(dioceza/regiunea) sa; b) poate săvârşi toate Sfintele Taine şi ierurgiile, fără nici o excepţie 
şi c) are dreptul de a transmite, prin hirotonie, puterea harismatică, fie deplină (altor 
arhierei), fie parţială (preoţilor şi diaconilor). 

Arhiereii sunt urmaşii direcţi ai Sfinţilor 12 Apostoli, de la care au moştenit, prin 
succesiunea neîntreruptă a hirotoniei, legătura harică sfinţitoare, care se va păstra în 
Adevărata Biserică Ortodoxă până la sfârşitul veacurilor. Deci, prin succesiune apostolică, 
arhieria episcopilor de azi se trage din arhieria apostolilor şi, respectiv, din cea a lui 
Hristos. Hirotonia unui episcop, spre deosebire de cea a preotului sau diaconului, repre- 
zintă o expresie a sinodalităţii Bisericii, tocmai de aceea ei se hirotonesc după aprobarea Si- 
nodului Bisericii Locale, de alţi trei sau, în caz de nevoie, de doi arhierei. Momentul 
hirotoniei este la Sfânta Liturghie, înainte de a se citi Apostolul. Hirotonia arhiereului se 



58 Cuvântul „cleric" din limba greacă înseamnă „ales". 

59 Aici cuvântul „preoţie" are un sens larg de „om sfinţit pentru a aduce jertfă", prin aceasta înţelegându-se de fapt toate 
treptele ierarhiei superioare şi mai ales arhieria şi însăşi preoţia. 

face cu Evanghelia deschisă pe cap, aceasta făcând aluzie la învăţătura Bisericii că 
episcopul este autoritatea învăţătorească supremă într-o eparhie şi el este obligat de 
Canoane să predice la fiecare slujbă. 60 

Arhiereul e hirotonit numai pentru o eparhie şi îşi exercită slujbele şi poate predica 
doar în limitele eparhiei sale. In funcţie de eparhia pe care o păstoresc sau de meritele 
personale deosebite 61 , arhiereii se numesc: patriarhi, exarhi, mitropoliţi, arhiepiscopi, 
episcopi şi arhierei vicari. In trecut exista şi instituţia horepiscopilor, adică a episcopilor de 
la sate, care erau dependenţi de episcopii din cetate şi nu aveau dreptul să hirotonească. 
Cu timpul, locul lor a fost ocupat de preoţi. 

Episcopul care conduce o Biserică Autocefală dintr-o anumită ţară se numeşte 
patriarh (din greacă „patria" - neam şi „arhon" - conducător). Mitropoliţii, arhiepiscopii şi 
episcopii sunt arhiereii care conduc o oarecare regiune dintr-un anumit patriarhat. 
Arhiereii care nu au eparhie şi activează pe lângă un mitropolit sau arhiepiscop se numesc 
vicari. Exarhul este de obicei un mitropolit care conduce unele comunităţi creştine din alt 
patriarhat 62 . 

In ce priveşte puterea harică, toţi arhiereii sunt absolut egali, indiferent de funcţiile 
canonic-administrative sau titlurile onorifice pe care le pot avea. 

începând cu secolele al VH-lea-al VUI-lea s-a generalizat şi a devenit obligatorie 
tradiţia ca arhiereii să provină din rândul monahilor. Ei pot binecuvânta cu ambele mâini, 
după exemplul Mântuitorului (Luca 24:50), şi trebuie să fie pomeniţi la Ectenii în eparhiile 
lor, cât şi în alte eparhii atunci când slujesc sau asistă la serviciul divin. 

A doua treaptă a clerului este preoţia. 

PREOTUL (î.£Q£uc; - sfinţit; AeiTOUQyoc; - slujitor) sau presbiterul (TCQeapuTeooc; - 
bătrân) era considerat la început ca urmaş al celor 70 de ucenici ai Domnului şi ca simplu 
ajutător al episcopului. Dar din secolele al II-lea-al III-lea înainte, când numărul comu- 



60 Legat de aceasta, în Biserică există o veche tradiţie ca majoritatea cărţilor religioase, mai ales cele de cult, să se 
tipărească cu binecuvântarea chiriarhului. Nu există însă vreun Canon care să reglementeze acest lucru. Aceasta poate şi 
din cauză că în trecut nu exista tiparul şi activitatea editorială era necontrolabilă. 

61 Dreptul Canonic bizantin, din vechime şi până acum, numeşte pe ierarhul unei eparhii în funcţie de eparhia pe care 
o conduce: episcopie, arhiepiscopie, mitropolie sau patriarhie, după ordinea din dipticul local. Deci un ieromonah poate 
chiar din momentul hirotoniei sale ca arhiereu să fie direct patriarh, dacă este ales pentru scaunul de patriarh, sau să fie 
mitropolit, dacă este ales pentru scaunul de mitropolit. Cazuri de acestea au fost destule şi, teoretic, ele sunt posibile şi 
astăzi. Regulamentul Bisericii Ruse însă prevede ca titlurile ierarhilor să se dea în funcţie de meritele personale, indiferent 
de importanţa administrativă sau istorică a eparhiei. 

62 Tot exarh se mai numeşte şi arhimandritul însărcinat cu supravegherea mănăstirilor dintr-o anumită eparhie. 

nităţilor creştine a început să sporească, necesităţile lor nu mai puteau fi satisfăcute de 
episcopii singuri. Astfel, preoţii au devenit, cu binecuvântarea episcopilor, locţiitorii lor 
permanenţi în parohiile din oraşe şi sate, săvârşind cele sfinte în numele şi în locul 
episcopilor, în acelaşi timp fiind şi reprezentanţii credincioşilor din parohie înaintea 
episcopilor. 

In virtutea harului primit la hirotonie, preotul poate săvârşi în parohia sa toate 
slujbele, Laudele şi Sfintele Taine (cu excepţia Tainei Preoţiei), toate sfinţirile (cu excepţia 
sfinţirii Antimiselor şi a Sfântului Mir). 63 

Preotul - iereu - care are anumite funcţii administrative sau merite personale primeşte 
rangul de protoiereu (din greacă, „primul preot"). Acest titlu, cât şi orice altă decoraţie sau 
titlu administrativ sau onorific 64 nu dau nici o putere deţinătorului decât numai întâietatea 
după cinste. In Biserica Rusă mai există şi rangurile onorifice de protoiereu mitrofor şi de 
protopresbiter. 

Spre deosebire de preoţii de mir (căsătoriţi), preoţii călugări se numesc ieromonahi. 
Conducătorii (stareţii) mănăstirilor se numesc egumeni şi arhimandriţi. 

Fără binecuvântarea episcopului, ieromonahul nu poate sluji în vreo parohie. 

Drept semn că n-are deplinătatea puterii sacramentale, preotul binecuvântează cu o 
singură mână (dreapta). 

A treia treaptă a clerului este diaconia. 

DIACONUL (biâiKovoc, - servitor) are astăzi funcţii liturgice mult mai restrânse decât 
le avea în primele secole. La început, pe lângă atribuţiile pe care le are astăzi, el ajuta la sta- 
bilirea şi restabilirea ordinii în biserică, la săvârşirea Botezului, la organizarea agapelor, 
ducea Sfintele Taine la bolnavi acasă şi avea grijă de pregătirea materiilor de cult: pâine, 
vin, ulei, tămâie etc. Până prin secolul al XH-lea (şi chiar mai târziu), tot diaconii săvârşeau 
Proscomidia. Un alt rol al diaconilor era de a supraveghea catehumenii. Dispariţia treptată 
a unora din instituţiile Bisericii primare - ca agapele, catehumenatul, penitenţa publică ş.a. 
- a atras după sine, în chip firesc, atât împuţinarea funcţiilor liturgice ale diaconilor, cât şi 



63 Preotul poate sfinţi biserica pentru un anumit timp, ca să poată sluji în ea, dar numai având permisiune scrisă de la 
episcop. 

64 In Biserica Ortodoxă Rusă sunt cele mai multe decoraţii pentru preoţi - unele dintre ele nemotivate. Ele sunt 
următoarele: bederniţa, scufia colorată, camilafca, crucea aurită, paliţa, crucea cu podoabe, mitra. Chiar dacă unele sunt 
acceptate şi de alte Biserici, mitra nu este acceptată de nimeni, decât pentru arhierei. 

scăderea numărului diaconilor, mai ales la sate, până ce s-a ajuns la situaţia de astăzi, când 
întâlnim diaconi numai pe la catedrale, la mănăstiri şi la unele biserici din oraşe. 

Neavând puterea harică de a sluji cele sfinte (ci doar de a ajuta), diaconul nu poate 
sluji niciodată singur, ci totdeauna cu arhiereul sau cu preotul. 65 

Astăzi rolul principal al diaconului este rostirea Ecteniilor, citirea Sfintei Scripturi şi 
cădirea. Ecteniile reprezintă un şir de cereri pe care diaconul le rosteşte din faţa Altarului. 

Diaconii în serviciul divin închipuiesc pe Sfinţii îngeri, care neîncetat slujesc la tronul 
lui Dumnezeu. Diaconii călugări se numesc ierodiaconi. Diaconia are şi gradele onorifice de 
protodiacon (la diaconii de mir/căsătoriţi) şi arhidiacon (la călugări). 

Ei nu binecuvântează cu mâna. 
La romano-catolici, diaconii aproape că nu mai au nici o atribuţie liturgică, deoarece ei au 
exclus Ecteniile, iar protestanţii numesc diacon pe un pastor inferior, care se ocupă cu 
serviciile sociale. 




CLERUL INFERIOR - CLASIFICAREA ŞI FUNCŢIILE LUI 

Pe lângă ierarhia celor trei trepte, sau a clerului propriu-zis, a luat naştere încă de la 
început o nouă categorie de slujitori ai cultului sau persoane ajutătoare ale clerului, pentru 
a îndeplini serviciile secundare şi mai modeste ale cultului. Toţi aceştia erau instituiţi de 
către episcopi prin hirotesie - punerea mâinilor făcută în afara Altarului - şi socotiţi ca 
făcând parte din clerul inferior. 

Unele din treptele clerului inferior s-au născut în timpurile de prigoană (sec. II-III), 
altele - cele mai multe - după pacea Bisericii, în sec. IV- VI. Cele mai importante trepte ale 
clerului inferior sunt: diaconiţa, ipodiaconul, anagnostul şi psaltul. 

1) Diaconiţele (al biâicovoi) sunt menţionate şi în Sfânta Scriptură (Romani 16:1) 66 . 
Consacrarea lor se făcea prin hirotesie. Ele ajutau la botezul şi mirungerea femeilor şi 



65 Fără binecuvântare, diaconul nu poate nici să îmbrace veşmintele, nici să tămâieze, nici să rostească Ectenii şi nici să 
ia cele sfinte (Evanghelia, Sfântul Disc ş.a.) până nu i le dă preotul. 

supravegheau ordinea din biserică în rândul femeilor. Ca şi diaconii, ele purtau orar, dar 
nu se împărtăşeau în altar. Instituţia diaconiţelor a dispărut în sec. V-VI în Apus şi în sec. 
XII în Răsărit. Apariţia şi dispariţia acestei trepte s-a datorat unor necesităţi concrete ale 
Bisericii din acele vremuri. 

2) Ipodiaconii (6 imo&uxKovoc; - subdiaconii) au apărut la sfârşitul sec. II - începutul 
sec. III şi se întâlnesc şi astăzi în Biserică ca treaptă pregătitoare pentru diacon. Aveau în 
trecut numeroase sarcini: păzeau uşile bisericii în timpul slujbelor, supravegheau ordinea 
şi liniştea în biserică, ajutau arhiereului să se îmbrace în veşminte, să se spele pe mâini, 
ajutau pe diaconi în slujba altarului, ajutau la Sf. Botez, aveau grijă de Sfintele Vase, de 
mormintele martirilor, de iluminarea bisericii, de ordinea în biserică şi de toate cele 
necesare pentru serviciul divin. 

Ipodiaconii hirotesiţi se pot atinge, de Proscomidiar şi de Sf. Masă, pot să deschidă Sf . 
Uşi, dar, după canoane, n-au voie să se căsătorească după ce au primit hirotesia. Anume 
din acest motiv, cei care ajută astăzi la anumite servicii ale Altarului, mai ales la slujbele 
arhiereşti, nu sunt hirotesiţi, ca să fie liberi de a se căsători. La fel ca şi diaconiţele, ei se 
împărtăşeau în afara altarului. 

3) Anagnoştii (6 ăvayvcboTr\c, I lector - citeţii) istoric apar înaintea ipodiaconilor, dar 
au o importanţă mai mică. Slujirea lor nu este legată de altar, ci aveau funcţia lor principală 
să citească cele rânduite la sfintele slujbe (cu excepţia Evangheliei) şi să păstreze cărţile de 
cult. Tot citeţii aveau grijă şi de lumânări, dar cu timpul slujirea lor s-a restrâns doar la 
strană. Tot aceştia ajutau şi la lucrarea de catehizare. 

Astăzi această treaptă este doar o pregătire pentru ipodiacon. 

4) Psalţii (6 i^dAxrjc; / cantor - cântăreţ) erau ajutorii citeţilor, având însărcinarea de 
solist şi dirijor. Această treaptă a apărut mai târziu, când cântarea bisericească s-a dezvoltat 
şi s-a complicat. 

La început cântau toţi creştinii din biserică, iar citeţii îi dirijau; cu timpul cei mai 
iscusiţi citeţi au fost numiţi psalţi şi ei aveau menirea să execute cântările mai grele. Totuşi, 
această slujire nu a fost instituită pentru a-i înlocui pe credincioşi, ci doar pentru a organiza 
mai bine cântarea liturgică. 



66 Treapta lor se deosebea de alte 2 trepte clericale ocupate de femei: bătrânele (TiCJEapuTibEC,) sau fecioarele (al tmciOevoi) 
- care nu aveau funcţii liturgice. 

Această treaptă se păstrează şi astăzi în toate Bisericile, dar fără hirotesie. 

Primul dintre psalţi se numeşte protopsalt. 

In Biserica Ortodoxă din prezent aproape toate serviciile inferioare le îndeplinesc 
paracliserii 67 , iar treptele de citeţ şi ipodiacon au rămas doar ca trepte premergătoare spre 
diaconic 

In trecut mai existau şi alte trepte consacrate tot prin hirotesie şi care astăzi au 
dispărut: 

5) exorcistul - aveau grijă de demonizaţi (energumeni). La început aceasta era o 
harismă, iar mai târziu a devenit o treaptă a clerului inferior consacrată prin hirotesie. Eu 
săvârşeau şi ritualul de exorcizare înainte de botez (pe care astăzi îl săvârşeşte preotul). 

6) ostiarul (portarii şi uşierii); şi 

7) groparul. 

Un rol destul de important şi chiar activ în cult îl au şi mirenii, fără de care nu se pot 
oficia slujbele bisericeşti. Aceşti nu numai că sunt membri deplini ai Bisericii, ci chiar 
participă prin preoţia lor universală (I Petru 2,9) la preoţia sacramentală, care e distinctă de 
prima. Aceste două feluri de preoţie nu se pot confunda. 

In trecut, când întreaga Biserică dădea răspunsurile la ectenii şi interpreta imnele şi 
cântările bisericeşti, rolul laicilor era mai mare, dar cu timpul acesta s-a diminuat puţin, 
dar nu poate dispărea complet. 



67 Aceştia ar trebui să fie bărbaţi evlavioşi care se mărturisesc şi se împărtăşesc mai des şi care, să aibă o binecuvântare 
specială de la episcopul locului. Acest lucru nu este prevăzut de vreun Canon în mod expres, dar poate fi înţeleasă la o 
interpretarea dinamică a altor Canoane. 

VEŞMINTELE LITURGICE 

Prin veşminte liturgice subînţelegem îmbrăcămintea specială pe care o folosesc 
slujitorii cultului în serviciul divin. 

Pentru a se deosebi de mireni, slujitorii sunt obligaţi prin Canonul 27 al Sinodului V- 
VI (Trulan) şi Canonul 16 al Sinodului VII să poarte întotdeauna costumul clerical - 
dulama / caftanul. Aceasta nu este însă un veşmânt liturgic şi nu se sfinţeşte, ci doar se 
binecuvintează spre a fi purtată şi nu au vreo rugăciune de sfinţire. La fel şi rasa. Tradiţia 
Bisericii recunoaşte doar dulamele şi rasele de culoare neagră. 

Veşmintele propriu zise, au o întrebuinţare liturgică. întrebuinţarea lor în Biserica 
Ortodoxă este foarte veche. încă de la început clericii, pentru a oficia serviciul divin, 
îmbrăcau anumite haine pe care le foloseau numai în acest scop. Unele din aceste veşminte 
erau confecţionate după modelul celor din Vechiul Testament, iar altele - în concordanţă cu 
semnificaţia tainică a cultului ortodox, ajungându-se treptat la forma din prezent. 

La început toate veşmintele erau de culoare albă ca simbol al curăţiei. Mai târziu, 
însă, din sec. IV, au început să fie folosite şi alte culori: roşie, galbenă-surie, verde, albastră, 
violetă-purpurie şi neagră, fiecare având semnificaţia ei. 

Prin forma, culoarea şi calitatea lor, veşmintele sfinte contribuie în mod deosebit la 
sporirea frumuseţii şi splendorii cultului divin ortodox şi formează o atmosferă tainică în 
slujbă. 

Deoarece în ierarhia noastră bisericească există trei trepte, avem şi veşminte speciale 
pentru fiecare treaptă: diaconeşti, preoţeşti şi arhiereşti. Sensul şi simbolul fiecărui veşmânt 
este de obicei sugerat de rugăciunea care se citeşte la îmbrăcarea veşmântului respectiv 
(vezi Liturghierul). 

Veşmintele diaconeşti 

In timpul slujirii, diaconii îmbracă trei veşminte: stiharul, orarul şi mânecuţele. 

Stiharul (axixaQiov) este un veşmânt cu mâneci, lung şi larg, care acoperă tot corpul. 
El este primul veşmânt liturgic şi de aceea este comun tuturor treptelor clerului. Acesta 
provine de la o haină exterioară care era numită la modul general tunică sau manta 
(xeixcov), menţionată de mai multe ori în Sfânta Scriptură. 

Stiharul simbolizează curăţia îngerilor. Stiharul cu râuri albe şi roşii simbolizează 
sângele şi apa care au curs din coasta Mântuitorului pentru viaţa lumii (Simeon al 
Thesalonicului) . 

In prezent, stiharul preoţesc şi arhieresc diferă puţin de cel diaconesc: el este dintr-un 
material mai subţire şi mai puţin ornamentat şi are mânecile mai înguste, având la capăt şi 
nişte şireturi ce se înfăşoară în jurul mâinii. 

Orarul (oodoiov) este o fâşie de pânză lungă şi îngustă de 10-15 cm., împodobită cu 
cruci pe care diaconul o poartă pe umărul stâng. La rostirea ecteniilor, diaconul apucă cu 
trei degete ale mâinii drepte capătul din faţă al orarului şi-1 ridică la nivelul umerilor sau 
gurii, invitând astfel pe credincioşi la rugăciune. Unii chiar au considerat că cuvântul 
„orar" provine de la latinescul oro, orare - a se ruga. Aceasta ar fi într-o legătură cu un vechi 
obicei de la sinagogă când mai marele sinagogii ridica o batistă în sus pentru a semnala 
momentul citirii din Lege. 

Alţii cred însă că orarul era folosit la început ca un şerveţel cu care erau şterşi la 
gură credincioşii după împărtăşirea cu Sfintele Taine. 68 In sfârşit, unii canonişti bizantini 
derivă denumirea orarului de la verbul opâco, care înseamnă a vedea, a observa, fiindcă cei 
ce poartă orarul trebuie să fie cu toată luarea aminte la săvârşirea Sfintelor Taine şi la cele 
ce se întâmplă în sfântul locaş. 69 

Orarul care înfăşoară corpul pe sub mâna dreaptă se numeşte „orar mare" şi este o 
distincţie dată unor diaconi pentru anumite merite. In unele Biserici locale (la greci, sârbi şi 
români) a dispărut „orarul mic" încât toţi diaconii, chiar la hirotonie primesc „orarul 
mare". 

Orarul simbolizează aripile îngerilor, de aceea pe el uneori sunt scrise cuvintele 
"Sfânt, Sfânt, Sfânt". 

Mânecuţele (£m\iaviKia) sunt nişte fâşii de stofă care înfăşoară mâinile diaconului în 
formă de manşete. Provenienţa acestui veşmânt nu este prea clară şi el nu are 
corespondent în Vechiul Testament. S-au emis mai multe ipoteze privind originea 
mânecuţelor, dintre care cea mai probabilă este următoarea. La început acestea reprezentau 
nişte benzi brodate care înfrumuseţau mânecile de la stiharul sau sacosul arhiereului, dar 



68 Vezi tâlcuirea Canonului 23 Laodiceea în Pidalion, Ed. Bucureşti 1992, p.340. 

69 A se vedea comentariile lui Teodor Balsamon şi Matei Vlastaris în Sintagma Atheniană III, 191 şi VI, 252., apud LG 
1993, p.614. 

aveau şi funcţia de şireturi pentru a lega mânecile largi ale veşmintelor în anumite 
momente speciale. Sf. Gherman al Constantinopolului (sec. VIII) este primul care 
menţionează acest obicei cu referire la cult şi arată şi sensul simbolic al acestor şireturi - 
cel al legăturilor cu care a fost legat Mântuitorul în timpul patimilor Sale (Ioan 18:12). Cu 
timpul acestea au devenit veşminte aparte, iar mânecile stiharului şi sacosului s-au scurtat 
destul de mult. 

La început mânecuţele erau îmbrăcate doar de arhierei şi doar la Liturghie. Abia mai 
târziu, prin sec. XV, acestea au început a fi folosite şi de preoţi, iar de prin sec. XVII-XVIII şi 
de diaconi 70 . 

In Biserica Rusă există un obicei mai nou de a îmbrăca mânecuţele la toate slujbele, 
tradiţie care nu este cunoscută în celelalte Biserici Ortodoxe şi care practic nici nu se 
justifică, având în vedere scopul primar şi chiar actual al mânecuţelor. Practic, acestea ar 
trebui luate doar la oficierea Sfintelor Taine, când trebuie îmbrăcate toate veşmintele. La 
săvârşirea Laudelor, nici preotul, nici diaconul nu are nevoie (şi chiar nu este îndreptăţit) 
să ia mânecuţele. 

înainte de a se îmbrăca în veşmintele sale, diaconul cere binecuvântare de la preot sau 
episcop, apoi sărutând crucea de pe fiecare veşmânt se îmbracă citind rugăciunile cuvenite 
(vezi Liturghierul). 

Veşmintele preoţeşti 

In afară de stihar şi mânecuţe, preotul poartă încă epitrahilul, brâul şi felonul. 

Epitrahilul (din greacă: eni - peste şi TpâxrjÂoc; - grumaz) este acelaşi orar numai că 
atârnă în jurul gâtului cu ambele capete în faţă. 

Sf. Simeon al Tesalonicului spune că în trecut la hirotonia preotului, arhiereul lua 
capătul de la spate al orarului şi-1 punea în jurul gâtului peste umărul drept. Epitrahilul 
simbolizează jugul slujirii lui Hristos şi este simbolul harului cu care este învrednicit 
preotul de a sluji cele sfinte, iar franjurile cu care se termină capătul epitrahilului - sufletele 
credincioşilor a căror răspundere o poartă preotul. 



70 Acest adevăr istoric îl constatăm şi din formula liturgică folosită de diacon: „Binecuvintează, Stăpâne, stiharul şi 
orarul", fără să fie menţionate şi mânecuţele. Aceasta se poate observa în toate Liturghierele, cu excepţia ultimelor ediţii 
care au modificat textul vechi. 

Iată ce spune Sfântul Simeon al Thesalonicului privitor la întrebuinţarea practică a 
epitrahilului: „Fără epitrahil nici o taină 71 să nu se săvârşească. Iar dacă se va întâmpla să fie de 
trebuinţă a se face vreo taină sau o rugăciune, botez sau altceva din cele sfinte şi nu se va găsi 
epitrahil, atunci, spre a nu rămâne lucrarea nefăcută, binecuvântând, să-şi pună brâul sau o bucată 
de funie ori pânză, ca un epitrahil şi astfel să săvârşească taina. Iar după aceea, lucrul care a slujit ca 
epitrahil să fie păstrat într-un loc deosebit sau să fie întrebuinţat la ceva sfânt. Numai cele ce sunt 
obişnuite în mănăstiri, la Miezonoptică, la Ceasuri şi la Pavecerniţă, le pot zice preoţii şi fără 
epitrahil". 72 

De aici vedem importanţa acestui veşmânt în ritul ortodox, dar nu numai. Şi astăzi la 
romano-catolici, preoţii şi episcopii poartă acest epitrahil numit stola ca un orar pus pe 
amândoi umerii, cu capetele lăsate în jos, iar în timpul Liturghiei capetele se încrucişează 
pe piept. 

Brâul este o cingătoare cu care preotul (şi arhiereul) se încinge peste stihar. El 
simbolizează tăria şi virtutea preotului, precum şi curăţia trupului şi ne aminteşte de 
ştergarul cu care s-a încins Mântuitorul la spălarea picioarelor ucenicilor în seara Cinei 
celei de Taină. Un veşmânt asemănător purtau şi arhiereii Vechiului Testament şi chiar unii 
prooroci. In Noul Testament brâul devine un veşmânt propriu clericilor 73 , încă din vremea 
apostolică. 

Felonul ((ţ)£A<x>viov, (JDeAorvnc;) este veşmântul de deasupra care aminteşte de toga 
(mantia) cu care Mântuitorul şi Sf. Apostoli îşi înfăşurau corpul. 

El simbolizează puterea lui Dumnezeu care se dă preoţilor şi închipuie hlamida roşie 
cu care a fost îmbrăcat Mântuitorul în curtea lui Pilat (Matei 27: 28). 

La început felonul era purtat atât de preoţi cât şi de arhierei, iar începând cu sec. V, el 
a rămas numai în folosinţa preoţilor 74 . 

La îmbrăcarea veşmintelor, preotul le binecuvântează, sărută crucea de pe ele şi 
citeşte rugăciunile din Liturghier. 



71 Sf. Simeon are aici în vedere sensul larg al cuvântului taină şi are în vedere orice lucrare sfinţitoare a Bisericii. 

72 Aici se are în vedere cazul în care Laudele sus menţionate se fac în pridvorul bisericii, aşa cum prevede Tipicul 
Mănăstirii Sf. Sava. Dacă însă acestea se fac în biserică, preotul trebuie să-şi pună obligatoriu epitrahilul. (Textul patristic 
după Tratatul Sf. Simeon, trad. rom., pp. 315-316). 

73 Inclusiv monahilor, sub formă de centură. 

74 In Bisericile Vechi-Orientale (necalcedoniene) arhiereii poartă încă şi astăzi felon. 

Veşmintele arhiereşti 

Pe lângă stihar, mânecuţe, epitrahil şi brâu, care sunt comune preotului şi arhiereului, 
arhiereul are şi veşminte proprii numai treptei lui: 

Sacosul (adicKoc; = sac), un veşmânt în formă de sac, mai scurt decât stiharul, cu 
mâneci scurte şi largi. Este purtat de arhiereu în loc de felon. El se încheie pe laturi cu câte 
6 clopoţei. 

La început această haină se îmbrăca numai de împăraţi, dar Constantin cel Mare a 
dăruit-o patriarhului Macarie al Ierusalimului, ca semn de deosebită preţuire. Mai târziu 
găsim sacosul între veşmintele arhiereşti ale Sf. Ioan Gură de Aur. Până atunci arhiereii 
purtau tot feloane din material simplu, de obicei „polistavrion" - adică cu multe cruciuliţe. 

Sf. Simeon al Tesalonicului, vorbind despre sacos, zice că el este purtat de cei mai 
însemnaţi dintre arhiepiscopi. începând cu sec. XVIII sacosul este purtat de toţi episcopii. 

Sacosul este simbolul căinţei şi al umilinţei, căci arhiereii îmbrăcându-1, îşi aduc 
aminte de patima Mântuitorului şi de cămaşa Lui pentru care s-au aruncat sorţi. Clopoţeii 
de pe margini simbolizează glasul cuvintelor celor 12 Apostoli, care trebuie să iasă din 
gura episcopului. 

Omoforul (o)|ao(|)6QLOv de la 6|aoc; - umăr şi (ţ)£QO) - a purta), este un veşmânt în 
formă de panglică, purtat de arhierei pe ambii umeri în jurul gâtului, închipuind oaia cea 
pierdută şi apoi aflată. El este simbolul demnităţii arhiereşti. Având cruce pe el, omoforul 
mai poartă şi simbolul slujirii lui Hristos prin suferinţe, căci cei ce voiesc a trăi în Hristos îşi 
iau crucea pe umeri şi-I urmează Lui. Omoforul este cel mai vechi veşmânt arhieresc. 

Unii cred că omoforul a rămas la arhiereii Legii Noi ca o continuare a tradiţiei iudaice 
conform căreia, arhiereii purtau veşmântul de pe umeri numit efod. Se crede însă că acest 
veşmânt era dat la început de către împărat ierarhilor mai de vază, apoi a devenit propriu 
tuturor 75 . 

Se cunosc două feluri de omofoare: mare şi mic. Omoforul mare se îmbracă numai la 
utrenie şi la începutul Liturghiei, în restul cazurilor arhiereul se foloseşte de cel mic. 



75 Această idee poate fi uşor desprinsă şi din viaţa Sf. Ierarh Nicolae, arhiepiscopul Mirelor Lichiei, căruia, în timpul I-lui 
Sinod Ecumenic, împăratul Constantin ia retras omoforul şi Evanghelia, considerându-1 „nepoliticos" în atitudinea sa faţă 
de Arie. Acestea i-au fost înapoiate prin minune. 

îmbrăcat în omofor, arhiereul este chipul Mântuitorului, iar în momentele în care 
însuşi Mântuitorul este de faţă prin anumite realităţi liturgice sau Sf. Taine, arhiereul, ca un 
simplu slujitor, el lasă omoforul. 

Epigonatul (de la ini şi yovu - pe genunchi) sau „paliţa" este un veşmânt în formă 
de romb care se poartă pe coapsa dreaptă, legându-se cu o panglică după gât. El se 
foloseşte de prin sec. VI şi simbolizează sabia Duhului cu care se înarmează arhiereul 
împotriva ereziilor. Se mai presupune că el provine de la traista în care arhiereii purtau 
cărţile sfinte. 

In Biserica Rusă se foloseşte un veşmânt de formă dreptunghiulară, alternativ 
epigonatului, numit bederniţă, care are aceiaşi semnificaţie simbolică ca şi epigonatului şi 
este o distincţie preoţească inferioară lui. In celelalte Biserici locale nu există decât acest 
epigonat. 76 

Panaghia (navayia - atotsfântă, preasfântă) este o icoană mică din metal preţios 
(medalion) care are pe ea chipul Maicii Domnului sau a Mântuitorului şi care se poartă la 
piept. 

Ea îşi are originea de la primii creştini, care purtau la gât moaşte ale sfinţilor. Ierarhul 
poartă această icoană la piept, ca semn că trebuie să aibă permanent pe Iisus în inima sa şi 
pe Maica Domnului ca o mijlocitoare grabnică către Dumnezeu. In tradiţia bizantină, 
numai medalionul cu chipul Maicii Domnului se numeşte panaghie, pe când cele cu chipul 
Mântuitorului sau cu alt chip se numesc engolpion (eyKoAmov, de la ev şi koAtxoc; - la 
sân). 

Crucea pectorală e purtată la piept de ierarhi şi de unii preoţi (numiţi stavrofori) 77 , ca 
semn al mărturisirii credinţei în Hristos cel Răstignit. Cruce nu face parte din veşminte şi 
nu este indispensabilă slujirii unei anumite slujbe. 

Mitra (pitoa - legătură pentru cap, turban; xidoa, Acoqov) este acoperemântul 
capului arhiereului în timpul serviciilor religioase. Ea simbolizează atât cununa de spini 
care a fost pusă pe capul Mântuitorului în timpul patimilor (Matei 27:29), cât şi înălţimea 



76 Românii, de exemplu, numesc bederniţă tocmai această paliţă. 

77 începând cu anul 1897, ţarul Nicolae II a dispus ca în Biserica Rusă toţi preoţii să poartă cruce la gât, pentru a se 
deosebi de diaconi. Aceasta după ce ţarul, fără să ştie, a sărutat mâna unui diacon. 

Celelalte Biserici Locale dau crucea ca o distincţie doar la anumiţi preoţi şi după o anumită perioadă de slujire. Tot din 
acest motiv, ei nu au mai multe tipuri de cruci ca la ruşi, ci le acceptă pe toate ca pe una singură, dar este preferată aşa 
numita „cruce cu pietre scumpe". 

demnităţii arhiereşti. Mitra are reprezentate chipurile celor patru evanghelişti sau icoana 
numită „Deisis". 

Iniţial, mitra era confecţionată după modelul coroanei împăraţilor bizantini. Primul 
care a purtat mitră a fost Silvestru episcopul Romei, care a primit-o în dar de la Constantin 
cel Mare. După relatările lui Theodor Balsamon şi ale Sf. Simeon al Thesalonicului, la 
început, mitra era un drept rezervat doar episcopului - papă al Romei. începând cu Sinodul 
al III-lea Ecumenic, aceasta a început să fie purtată şi de patriarhul Alexandriei, începând 
cu Sf. Chirii al Alexandriei. Până prin sec. XII, în tot Răsăritul Creştin numai acest ierarh 
purta mitra-coroană. Apoi a început să fie purtată de patriarhul Constantinopolului şi de 
alţi întâi-stătători, iar mai târziu, prin sec. XVII-XVIII de toţi ierarhii. Mitropolitul 
Moldovei şi cel al Ţării Româneşti a început a purta mitră de prin sec. XV, dar nu şi 
episcopii. 

In Biserica Rusă, începând cu anul 1705, mitra devine obligatorie pentru toţi ierarhii, 
dar şi pentru arhimandriţi şi chiar unii protoierei. Diferenţa de la ei însă consta în aceea că 
doar la patriarh şi la mitropoliţi mitra avea cruce (în vârf), iar la episcopi - nu. Abia din 
anul 1988, şi episcopii au început a purta mitră cu cruce, astfel uniformizându-se practica 
din tot Răsăritul Ortodox. 78 

Şi astăzi, în patriarhatele din Orient, dacă slujeşte patriarhul şi mai mulţi arhierei, 
numai protosul poartă mitra, iar ceilalţi doar camilafca / klobuk-ul 79 . 

Mantia este un veşmânt lung şi larg, fără mâneci, partea din spate târându-se pe 
pământ. Ea este de culoare purpurie şi are pe laturi nişte panglici alb-roşii numite râuri, 
care închipuiesc "râurile de apă vie", adică învăţăturile care trebuie să izvorască în 
permanenţă din gura arhiereului (Ioan 7:38). In partea din faţă mantia are la piept şi la 
poale câte 2 tăbliţe, care simbolizează Legea Veche (cele de jos) şi Legea Nouă (cele de sus). 

Mantia arhierească provine de la cea monahală, deoarece arhiereii sunt recrutaţi din 
rândurile călugărilor. 

Toiagul păstoresc este un baston înalt care în partea de sus are două capete de şerpi 
cu gurile deschise unul spre celălalt, având între ei un glob şi o cruce. 



78 A. A. Dmitrevski, Mumpa. McmopuKo-apxeoAozunecKuu onepx. In rev. „MocicoBCKiie EnapxMa^ibHbie BeAOMocra" nr. 4-5 / 
2003. Studiul este adus la zi de Comitetul de Redacţie al Revistei. 

79 Termen rusesc care desemnează camilafca şi pe care ruşii o confundă cu potcapul. In realitate camilafca se numeşte 



anume acea pânză transparentă care acoperă potcapul sau culionul. 

Toiagul este simbolul puterii conducătoare cu care arhiereul îşi păstoreşte turma în 
numele lui Hristos. Şerpii simbolizează înţelepciunea pastorală (Matei 10:16), iar crucea de 
deasupra lor simbolizează că, cu puterea Crucii, arhiereul va zdrobi capetele nevăzuţilor 
balauri (diavoli). 

Toiagul este folosit de arhierei numai în timpul slujbei, iar în restul cazurilor ei se 
folosesc de un toiag mai simplu, fără şerpi şi cruce, care se numeşte cârjă. 

Toiag şi cârjă poartă şi stareţii şi stareţele de mănăstiri. 

Vulturul este un covoraş rotund care se aşează sub picioarele arhiereului. Se numeşte 
astfel, deoarece are înfăţişat pe el un vulture zburând deasupra unei cetăţi (oraş). Vulturul 
simbolizează puterea Duhului şi înţelepciunea cu care arhiereul îşi conduce oraşul 
(eparhia) lui. 

Dicherul şi Tricherul (două şi trei lumânări) sunt nişte sfeşnice de mână cu două şi 
cu trei lumânări pe care le foloseşte arhiereul în timpul serviciului divin, închipuind 
lumina învăţăturii evanghelice. Cele două lumânări ale dicherului simbolizează cele două 
firi ale Mântuitorului, iar cele trei ale tricherului - Sf. Treime. 

La început aceste obiecte erau folosite de către împăratul Bizanţului care, nefiind 
sfinţit, nu putea să binecuvinteze poporul altfel decât cu tricherul şi dicherul, imitând astfel 
binecuvântarea cu două mâni a patriarhului. După căderea Constantinopolului, patriarhul 
devenind „etnarh" şi preluând şi unele însemne împărăteşti, a început să binecuvinteze 
anume cu aceste sfeşnice, fiind împrumutate şi utilizate mai apoi de toţi episcopii 
ortodocşi. 

Ripida (qitcu&iov, de la qinic, = pană) este un evantai cu care în trecut diaconii apărau 
Sf. Daruri de insecte. La început ripidele se confecţionau din pene de păun, iar mai târziu 
din metal preţios, având pe ele înfăţişaţi serafimi şi heruvimi şi cuvintele "Sfânt, Sfânt, 
Sfânt". 

Ripidele simbolizează puterile îngereşti care zboară neîncetat în jurul tronului ceresc, 
slujind Domnului Slavei cu frică şi cu cutremur. 

Arhiereul se îmbracă în veşmintele sale în mijlocul bisericii pe amvonul arhieresc, 
fiind ajutat de ipodiaconi. Rugăciunile pentru îmbrăcare le citeşte cu voce tare arhidiaconul 
/ protodiaconul. 

CĂRŢILE DE CULT 

ALE BISERICII ORTODOXE 

1. Noţiuni generale despre cărţile de slujbă. 

Potrivit poruncii date de Mântuitorul la Cina cea de Taină, Sf. Apostoli săvârşeau 
zilnic "frângerea pâinii", adică Sf. Liturghie (Fapte II, 42, 46-47). Cu acest prilej primii 
creştini citeau şi tâlcuiau din cărţile Vechiului Testament şi din epistolele Sf. Apostoli, la 
care se adăugau şi diferite rugăciuni şi cântări (psalmi) luate din Sf. Scriptură ori compuse 
de creştini. Toate acestea au fost adunate cu timpul în anumite cărţi, în care se păstrează 
atât pericopele (citirile) biblice folosite în cult, cât şi tezaurul de imne şi rugăciuni compuse 
de Sf. Apostoli şi de urmaşii lor în generaţiile următoare. Ele poartă denumirea de cărţi 
liturgice sau cărţi de slujbă, cuprinzând tot ceea ce este de trebuinţă slujitorilor bisericeşti 
pentru săvârşirea cultului divin public al Bisericii ortodoxe. 

După originea cuprinsului lor le împărţim în cărţi extrase din Sf. Scriptură şi cărţi 
alcătuite de Biserică pe baza tradiţiei bisericeşti. 

2. Cărţi cu cuprins de origine biblică 

Cărţile cu cuprins de origine biblică (revelată) sunt: 
1) Sfânta Evanghelie, 2) Apostolul şi 3) Psaltirea. 

SF. EVANGHELIE (EuayyeÂLa) este cartea care cuprinde în sine cele patru 
Evanghelii de la Matei (28 cap.), Marcu (16 cap.), Luca (24 cap.) şi Ioan (21 cap.). 

începând cu jumătatea a doua a sec. IV, s-a început împărţirea fiecărei din cele patru 
Evanghelii în pericope (n£QiKonr\ - despărţitură, secţiune) sau locuţiuni (din latină "citiri"), 
împărţirea de azi a Evangheliei în pericope zilnice, rânduite după Duminicile şi 
Săptămânile de după Paşti (7), Duminicile şi Săptămânilor de după Cinzecime (36) şi 
Duminicile şi Săptămânile Postului Mare (6-7) are ca început împărţirea făcută de diaconul 
Eutaliu din Alexandria, dar s-a stabilit şi generalizat în epoca Sf . Ioan Damaschin (sec. VIII) 
şi a Sf. Teodor Studitul (sec. IX), cu unele mici modificări ulterioare. 

La sfârşitul Evangheliei se găsesc cele 12 Evanghelii a Sf. Patimi, cele 11 Evanghelii a 
învierii, Evangheliile pentru Sf. Taine şi Ierurgii şi Sinaxarul cu Evangheliile de obşte. 

Sf . Evanghelie se păstrează pe Sf. Masă. 

67 



APOSTOLUL (6 dTcoaToAoc;) este cartea de slujbă care cuprinde în sine: 

-Faptele Sf. Apostoli (nQaE,an6oToAoc,), 

-14 epistole ale Sf. Ap. Pavel (Romani, I şi II Corinteni, Galateni, Efeseni, Filipeni, 
Coloseni, I şi II Tesaloniceni, I şi II Timotei, Tit, Filimon şi Evrei), 

-7 epistole soborniceşti (a Sf. Ap. Iacov, a Sf. Ap. Petru - 2, a Sf. Ap. Ioan Teologul - 3, 
şi una a Sf. Ap. Iuda). 

Ordinea citirii pericopelor are aceiaşi logică ca şi cea din Sf. Evanghelie. 

La sfârşitul Apostolului găsim Prochimenele, pericopele şi Aliluia-riile pentru Sf. 
Taine şi Ierurgii, Sinaxarul şi Prochimenele, pericopele şi Aliluia-riile de obşte. 

PSALTIREA (\|)aATTÎQiov)este cartea de slujbă care cuprinde în sine cei 150 psalmi ai 
lui David şi ai altor bărbaţi din Vechiul Testament. 

Chiar de la început psalmii s-au cântat şi citit în Biserica Creştină cu multă pietate şi 
de aceea Canonul 85 Apostolic recunoaşte Psaltirea ca o carte sfântă. 

Pentru folosinţa în slujbă toţi psalmii s-au împărţit în 20 de părţi numite catisme (de 
la grecescul KaBiCco = a şedea), numite aşa pentru că în timpul citirii psalmilor este permis 
de a şedea. Fiecare catismă este împărţită în 3 părţi numite stări, stihologii sau „slave", 
deoarece după fiecare parte se zice "Slavă Tatălui şi Fiului şi Sfântului Duh şi acum şi -pururea 
şi în vecii vecilor. Amin. Aliluia, Aliluia, Aliluia slavă Ţie Dumnezeule (de 3 ori), Doamne 
miluieşte (de 3 ori) Slavă. . ., Si acum.. . ". 

Tradiţia tipiconală studită care era folosită în cea mai mare parte a Imperiului 
Bizantin în sec. IX-XII avea o altă împărţire a psalmilor. Aşa numita „Psaltire 
Constantinopolitană" era împărţită, în 76 de antifoane. Această împărţire era necesară în 
mod deosebit pentru slujba numită „asmatikon akolouthia" - un fel de Vecernie 
duminicală şi praznicală, cântată antifonic, care după sec. XII a ieşit din uz. împărţirea de 
astăzi a Psaltirii e şi ea destul de veche, dar ea reflectă tradiţia palestiniană a slujbelor, 
venită probabil încă prin sec. IV-V din mediul monahal egiptean. In Bizanţ ea a început să 
fie cunoscută mai mult începând cu sec. XIII. 

Psaltirea se foloseşte atât în slujbă, cât şi în afara ei, devenind o carte cel mai des 
întâlnită în casele credincioşilor, în Biserica Ortodoxă mai există un bun obicei de a citi 
Psaltirea ca mijlocire pentru creştinii nou-adormiţi. 

3. Cărţi cu cuprins alcătuit de Biserică 

Cărţile cu cuprins alcătuit de Biserică, adică compuse de Sf. Părinţi, pe baza tradiţiei 
bisericeşti, sunt: 

LITURGHIERUL (AeiTOUQYidoiov / LeQcmKov / oiy>Ke6HMK) - cartea de slujbă care 
cuprinde în sine rânduiala pentru preoţi şi diaconi la Vecernie, Utrenie şi cele trei Liturghii 
ortodoxe: a Sfântului Ioan Gură de Aur, a Sfântului Vasile cel Mare şi cea a Darurilor mai 
înainte Sfinţite. 

Mai cuprinde, de asemenea, rânduiala împărtăşirii, formulele Otpusturilor de peste 
an şi a Ecfoniselor (Vozglasurilor), rugăciuni la diferite trebuinţe, rânduiala Liturghiei cu 
Arhiereu, povăţuiri pentru săvârşirea Sfintei Liturghii şi Sinaxarul (Calendarul). 

Trebuie să remarcăm că în trecut, pe când Liturghierul nici nu exista ca o carte distinctă 
(ci era cuprinsă în Evhologhion, alături de alte Taine şi Ierurgii), rugăciunile erau scrise una 
după alta, fără indicaţii tipiconale (între ele) şi fără Ecteniile şi formulele diaconului. Acestea 
din urmă apăreau de obicei într-o carte aparte, numită Diaconikon (Auxkovlkov) 80 , care este 
şi astăzi folosită de către greci şi de unii creştini orientali necalcedonieni. Printre cărţile de 
cult slavoneşti şi româneşti acesta nu este cunoscut 81 , întreaga slujbă fiind cuprinsă în Litur- 
ghier. 

Cât priveşte apariţia indicaţiilor tipiconale şi chiar a unor formule ale diaconului, 
acestea au început să apară, în special, după secolul al XlV-lea, datorită Diataxisului 
(Aiaxa^ic; xfjc; Seiac, AeiTouQyiac;) patriarhului Filothei Kokinos 82 , care descria amănunţit 
rânduiala Liturghiei Sfântului Ioan Gură de Aur şi a Proscomidiei. 83 Acest Diataxis a suferit 
şi anumite schimbări de-a lungul timpului, mai ales în secolele al XV-lea-al XVI-lea (până la 



80 A nu se confunda cu termenul omonim care reprezintă o anexă a Altarului (numită la fel), înlocuită astăzi cu 
veşmântăria. 

81 ,4iiaKOH MiixaiiA )KEylTOB, „/ţiiaKOHiiKOH", în 779, tom 14, p. 580. Varianta grecească a Diaconikonului aflată astăzi 
în uz (ediţia 1989) a ieşit sub îndrumarea marelui liturgist I. Foundoulis. Diaconikonul reglementează în special rânduiala 
slujbei cu mai muţi diaconi la Liturghiile arhiereşti şi la cele obişnuite. 

82 Filothei Kokinos, patriarh de Constantinopol între 1354 şi 1376, fost monah la Sinai şi ucenic al Sfântului Grigorie 
Palama. 

83 Cf. H. KFACHOCEAbLţEB, MamepuaAU 3as ucmopuu HUHOnocAedoeanusi Aumypzuu ce. lioauua 3Aamoycmozo. Bun. 2: 
Ycmaeu nampuapxa KoHcmtmmuHonoAbCKozo OuACxpen u npomonomapun BeAuxou iţepxeu /ţuMumpun FeMucma no pyxonucsiM XIV 
8. II IlpaBooiaBHMM cooece4HMK, Ka3am>, 1895, pp. 30-79; C. MYPETOB, Huh npoacoMuduu e zpenecKOU Lţepiceu c XII do 
noAoeuHu XIV gexa (do nampuapxa OuAoipen) II Mremia b OSnţecrBe AvtâwieAevi 4yxoBHoro npocBemeHJM, Moscova, 1894. 
<3>eBpa^ii>, pp. 192-216.; 

răspândirea ediţiilor tipărite ale Liturghierului), iar în prezent este normativ pentru toţi 
ortodocşii (şi chiar greco-catolicii), cu anumite particularităţi locale neînsemnate. 

Primul Liturghier tipărit în întreaga lume a fost cel slavon al ieromonahului Macarie - 
Târgovişte / Mănăstirea Dealu, 1508. Nu mult după aceea, au început să apară şi primele 
traduceri româneşti: cea a diaconului Coresi de la Braşov în 1570 - ediţie oarecum 
controversată 84 , apoi în 1679, la Iaşi, cea a Sfântului Mitropolit Dosoftei, care este prima 
traducere românească folosită cu adevărat în cult. 85 

ARHIERATICONUL (Mmhobhmk) este un Liturghier arhieresc la care în afară de cele 
scrise în Liturghierul obişnuit se mai află şi rânduiala slujbelor săvârşite numai de 
arhiereu, adică rânduiala hirotesiilor şi a hirotoniilor, rânduiala la sfinţirea bisericilor, a 
Antimiselor şi a Sfântului şi Marelui Mir. 

MOLITVELNICUL sau Trebnicul (EuxoAoyiov) este cartea care cuprinde rânduiala 
săvârşirii Sfintelor Taine (cu excepţia Hirotoniei), a Ierurgiilor bisericeşti şi a slujbelor 
pentru diferite trebuinţe. Drept prototip al acestei cărţi pot fi considerate Evhologhionul lui 
Serapion de Tmuis 86 şi Cartea a VUI-a a Constituţiilor Apostolice. La început 
Evhologhionul (bizantin) cuprindea în sine, pe lângă rânduiala „Tainelor", şi textele din 
Liturghier şi cele din Arhieraticon. Cu timpul, prin secolul al XlII-lea, aceste cărţi au 
început să se separe. 

Astăzi se păstrează mai multe manuscrise ale vechiului Evhologhion bizantin (secolele 
al VUI-lea-al XH-lea), care arată anumite diferenţe de text şi mai ales de formă ale unor 
gesturi şi acte liturgice în săvârşirea Tainelor. Deci rugăciunile şi rânduielile 
Evhologhionului au cunoscut şi ele o evoluţie aparte, unele rânduieli fiind modificate chiar 
în Evul Mediu târziu. 87 Liturgistul francez Andre Jacob clasifică manuscrisele Evhologhio- 
nului bizantin în patru grupe, fiecare din ele reflectând redactări diferite ale unui conţinut 
asemănător. Aceste grupe sunt: 

a) constantinopolitană primară; 



84 Vezi ediţia critică a lui Al. MAREŞ, Bucureşti, 1969. 

85 N.A. URSU, Dumnezeiasca Liturghie în traducerea Sfântului Ierarh Dosoftei, Mitropolitul Moldovei — 1679, ediţie critică, 
Iaşi, 1980. 

86 A. /IMMTPEBCKMM, EexoAomon IV-zo sexa Cepanuona, enucKona TMyumcicazo, KiieB 1894, 34 pag. A se vedea şi 
referirile în româneşte la Karl Christian FELMY, op. cit., pp. 65-69. Aici găsim şi textul în româneşte al Anaforalei. 

87 MiixaiM APPAHD,, SJ, Plââpamme conunenun no Aumypzwce, 4 TOMa, Pmm - MocKBa, 2003. In aceste volume avem 
editate mai multe astfel de manuscrise, din diferite perioade şi din diferite locuri. Textele sunt în greceşte şi au doar unele 
introduceri şi comentarii în limba rusă. 

b) constantinopolitană târzie; 

c) periferică primară; 

d) periferică târzie. 

De obicei, cele periferice au un conţinut mai bogat, întrucât cei care le-au redactat, pe 
lângă rugăciunile şi întreg conţinutul Evhologhionului constantinopolitan, încercau să 
menţină şi propria tradiţie locală, înscriind astfel mai multe rugăciuni „de alternativă". Cu 
timpul, acestea (locale) au fost pur şi simplu adăugate la cele din prima şi a doua grupă de 
manuscrise, formând nişte rânduieli mai complexe, uneori cu repetări de idei, iar alteori 
fără o continuitate clară. 88 

Cele mai importante codice bizantine care conţin texte ale redactărilor vechi sunt: 
Barberini 336 (secolul al VlII-lea) - copie sud-italiană ce se află la Vatican 89 ; Leningradensis 
gr. 226, numit şi Evhologhionul lui Porfiri Uspenskiy (secolul al IX-lea sau chiar al VlII-lea); 
Sevastianov graecus 474 (secolele al X-lea-al Xl-lea); Coislinus 213 - Evhologhion constanti- 
nopolitan din anul 1027 aparţinând preotului Strateghios de la Sfânta Sofia; Grottaferrata 
(secolele al XH-lea-al XlII-lea), numit şi Evhologhionul lui Visarion (Bessarion). 90 Prima ediţie 
critică şi istorică a Evhologhionului bizantin o face Jacob Goar. Ediţia a Ii-a de la Veneţia - 
1730 - este cea mai cunoscută. 

AGHIAZMATARUL este un rezumat al Molitfelnicului, care are rânduielile cel mai 
des folosite în practica liturgică şi este folosit din comoditate, fiind mai subţire. Denumirea 
cărţii este puţin improprie, dar s-a generalizat fără mari probleme. 

CEASLOVUL (cbQoAoyiov, ^acooioB - „cartea ceasurilor 91 ") cuprinde în sine 
rugăciunile din rânduiala slujbelor zilnice; Ceasurile, Vecernia, Pavecerniţa, Miezonoptica, 
Utrenia, Obedniţa la care se adaugă rugăciunile dimineţii şi de seară, troparele învierii, ale 



88 ,4iiaKOH MnxaM^i 5KE/1TOB, Hun Boxecrneemiou Aumypzuu e dpeeHeîiuiux (XI-XIV ee.) CAaeAHCKUX pyKonuceii // 
BoroMOBCKiie TpyAM, c6opHMK 41, Moscova, 2007, p. 280. 

89 Cf. ,4iiaKOH MiixaiiA )KEylTOB, „Bap6epMHH EBXo^Loriiîî", în 113, voi. 4, pp. 131-132. Aici găsim o descriere destul 
de amănunţită a conţinutului acestui Evhologhion. Menţionăm doar că este un Evhologhion redactat în sudul Italiei, 
probabil după nişte variante de la Constantinopol şi nu numai. Denumirea lui vine de la cardinalul Barberini, de unde a 
ajuns în Biblioteca din Vatican. Cea mai bună ediţie a acestui codex o avem din anul 1995 (Roma), aparţinând 
cercetătorilor Parenti şi Velkovska. Noi însă am consultat şi am citat după M. ARRANZ, SJ, op. cit., voi. III, pp. 537-585. 

90 M. ARRANZ, SJ, op. cit., voi. I. Remarcăm că în această lucrare sunt analizate textele mai multor manuscrise 
(originale) de bază ale Liturghiei: Barberini gr. 336 - secolul al VlII-lea; Bessarion, ms. Grottaferrata gr. Gbl, XI - secolul 
al Xl-lea; Euchologion Stratigios, ms. Coislin gr. 213 - a. 1027; Ms. Athenae gr. 662 - secolul al XlII-lea; Euchologion 
Porfirius, ms. S. Peterburg gr. 226 - secolul al X-lea; Ms. Sevastianov-Rumjiantsev gr. 474 - secolele al X-lea-al Xl-lea; Ms. 
Sinai gr. 959 şi multe alte texte editate în diferite colecţii de manuscrise precum cele ale lui A. Dmitrevski, F.E. Brightman, 
CA. Swainson, P. Trempelas şi alte Evhologhii. 

91 Prin „Ceasuri" se subînţeleg toate Laudele Bisericii numărate simbolic în număr de 7, dar care de fapt sunt 9. 

morţilor, troparele şi condacele Triodului şi a Penticostarului, troparele zilelor săptămânii, 
Canoane de rugăciune, Paraclise şi Acatiste şi Sinaxarul. 

Această carte de cult este de origine palestiniană şi reflectă slujbele specifice Tipicului 
Mănăstirii Sf . Sava de lângă Ierusalim. Ceaslovul ne este cunoscut abia începând cu sec. IX, 
când pătrunde şi în Bizanţ. Modificări esenţiale în decursul timpului nu a suferit, doar că 
au început a se adăuga unele Acatiste şi a apărut rânduiala Pavecerniţei Mici care la 
început nu exista. 

OCTOIHUL (okto) + f\xoc, - opt glasuri) conţine slujbele celor 8 glasuri bisericeşti 
pentru fiecare zi a săptămânii. Cântările lui se împart în trei grupe: cele de la Vecernie, cele 
de la Utrenie şi cele de la Liturghie. Fiecare glas ţine o săptămână, aşa încât Octoihul se 
cântă în întregime timp de opt săptămâni, după care iarăşi se începe cu glasul I-îi şirul 
celor opt glasuri. 

In Octoih fiecare zi a săptămânii are cântări consacrate unui subiect principal: 
cântările de duminică preamăresc învierea Domnului, cele de luni pe Sf. îngeri (toate 
puterile cereşti), cele de marţi pe Sf. Prooroc Ioan Botezătorul, cele de miercuri şi vineri 
sunt închinate Cinstitei Cruci şi Preasfintei Născătoare de Dumnezeu, cele de joi Sf. 
Apostoli şi Sf. Ierarh Nicolae, iar cele de sâmbătă pe toţi sfinţii şi conţin rugăciuni de 
mijlocire pentru toţi cei răposaţi din veac dreptslăvitori creştini. 

La început Octoihul conţinea numai rânduiala slujbei duminicale, compusă de Sf. 
Ioan Damaschin; mai târziu s-au adăugat şi slujbele pentru celelalte zile a săptămânii, 
compuse de sfinţii Iosif, Arhiepiscopul Tesalonicului şi Teofan Mărturisitorul din sec. IX, 
precum şi cele compuse mai înainte de Anatolie, patriarhul Constantinopolului (sec. V). 

TRIODUL (tqlo)5lov: tqelc; <i>5f) - "trei cântări") cuprinde serviciile divine din timpul 
Postului Mare, începând cu Duminica Vameşului şi a Fariseului şi încheindu-se cu 
Sâmbăta Mare din Săptămâna Patimilor. 

Canoanele Triodului din zilele de rând, care sunt cele mai multe, sunt compuse, nu 
din 9 cântări, ci din 3, de unde îşi şi trage denumirea. 

Printre autorii Triodului amintim pe Sf. Andrei Criteanul (sec. VIII) compozitorul 
Canonului cel Mare şi a multor altor imne de pocăinţă, apoi pe Sf . Teodor Studitul şi fratele 
său Sf. Iosif Studitul (sec. IX) şi alţii. 

72 



Triodul este împărţit după săptămâni şi zilele săptămânii şi se cântă timp de 10 
săptămâni. El se începe cu perioada pregătitoare formată din 4 duminici: a Vameşului şi a 
Fariseului, a Fiului Risipitor, a Lăsatului sec. de Carne (a înfricoşătoarei Judecăţii) şi a 
Lăsatului sec de Brânză (Izgonirii lui Adam din Rai, numită şi „Duminica Iertării"); 
perioada patruzecimii, formată din 6 duminici: I-a, a Ortodoxiei, a Ii-a, a Sf. Grigore 
Palama, arhiepiscopul Tesalonicului, a IlI-a, a închinării Sfintei Cruci, a IV-a, a Sf. Ioan 
Scărarul, egumenul mănăstirilor din muntele Sinai, a V-a, a Cuvioasei Măria Egipteanca şi 
a Vi-a, a Intrării Domnului în Ierusalim (a Floriilor) + Săptămâna Mântuitoarelor Patimi cu 
care se încheie Triodul. 

PENTICOSTARUL ([Cartea pentru] Cincizecime) cuprinde rânduiala slujbelor din 
perioada Cincizecimii, care începe din Duminica învierii Domnului (a Paştilor), urmată de 
încă 8 duminici: a Tomii, a Mironosiţelor, a Slăbănogului, a Samarinencii, a Orbului, a Sf. 
Părinţi de la primul Sinod ecumenic din Niceea, a Pogorârii Sf. Duh (Cinzecimea, 
Duminica Mare, ziua Sf. Treimi) şi se încheie cu Duminica Tuturor Sfinţilor, care a fost 
adăugată mai târziu. 

Slujbele Penticostarului sunt aşezate după duminici şi zilele săptămânii şi au un 
caracter de bucurie şi veselie duhovnicească prilejuită de învierea Domnului şi Pogorârea 
Sfântului Duh. 

Autorii principali ai Penticostarului sunt sfinţii Iosif Studitul, Sf. Ioan Damaschin şi 
Cosma de Maiuma. 

MINEIELE (\jlt]v6c, - lună) cuprind slujbele sărbătorilor şi a sfinţilor pentru fiecare zi 
a anului, aranjate după cele 12 luni. 

Mineiele sunt de mai multe feluri: 

1) Mineiul lunar, 2) Mineiul de obşte şi 3) Mineiul praznical sau Antologhionul. 

Mineiul lunar este compus din 12 cărţi, după numărul celor 12 luni a anului 
bisericesc, începând cu septembrie şi terminând cu august. 

Din Mineiul lunar s-au extras slujbele sărbătorilor şi sfinţilor mai mari, alcătuindu-se 
o carte care se numeşte Mineiul praznical sau Antologhion. 

Slujbele de obşte pentru toate categoriile de sfinţi - îngeri, prooroci, apostoli, ierarhi, 

mucenici şi sfinţiţi mucenici, cuvioşi, sfinte femei (cuvioase şi muceniţe), tămăduitori fără 

de arginţi, drepţi şi nebuni pentru Hristos - sunt adunate în cartea numită Mineiul de 
obşte. 

O bună parte din imnografia Mineilor este destul de veche, dar ea n-a fost organizată 
şi sistematizată în vreo carte. Alcătuirea Mineielor în forma de azi se datorează 
imnografilor bizantini din sec. IX înainte, ca Sf. Metodie Mărturisitorul, patriarhul 
Constantinopolului, Iosif Graptul, Ioan al Evhaitelor şi alţii imnografi mai ales athoniţi. O 
ultimă completare şi chiar revizuire a Mineilor a fost făcută în sec. al XlX-lea la Mănăstirea 
Cutlumuşi de un grup de monahi în frunte cu monahul Vartolomeu. 

In prezent fiecare Biserică locale adaugă în propriile ediţii ale Mineilor Slujbele 
Sfinţilor noi canonizaţi sau a celor care se bucură de o cinstire locală. 

O carte destul de importantă atât pentru altar, cât mai ales pentru strană este 
TIPICUL sau Tipikonul (tutxlkov). Această carte are o istorie foarte complexă ce va fi 
studiată aparte. Cartea cuprinde rânduielile slujbelor din duminici, sărbători şi zilele de 
rând, reglementând reguli şi pentru diferite cazuri de suprapune a diferitor slujbe, mai ales 
în perioada Triodului şi Penticostarului. Vechile Tipicuri monahale reglementau şi diferite 
reguli de organizare mănăstirească, inclusiv rânduiala de servire a meselor şi rânduiala 
posturilor. Cel mai cunoscut şi mai întrebuinţat Tipic este cel al Mănăstirii Sf. Sava cel 
Sfinţit de lângă Ierusalim. Acesta s-a format pe parcursul mai multor veacuri, până în sec. 
XII, iar începând cu sec. XIII-XIV s-a generalizat în tot spaţiul ortodox. 

La toate aceste cărţi se mai adaugă şi unele secundare, ca Acatistierul, Catavasierul, 
Irmologhionul şi cărţile de muzică bisericească. 

Reconstrucţia planului Aghiei Sofia 

